জিকিৰ Class 10 (প্রশ্নোত্তৰ) দশম শ্ৰেণী অসমীয়া পাঠ ২\nপাঠৰ নাম জিকিৰ\nজিকিৰ Class 10\nপ্রঃ ১। চমু উত্তৰ দিয়াঃ\nউঃ জিকিৰৰ ৰচক আজান ফকিৰ।\nউঃ জিকিৰবােৰক হিন্দু ধৰ্মৰ ভক্তিমূলক প্রার্থনা বা স্তুতি গীতৰ লগত তুলনা কৰিব পাৰি।\n(গ) জিকিৰ’ শব্দটো কি শব্দৰপৰা ওলাইছে?\nউ : জিকিৰ শব্দটো “জিকৰ” শব্দৰ পৰা আহিছে।\nপ্র : ২। জিকিৰ শব্দৰ অৰ্থ লিখা।\nউ : জিকিৰ শব্দৰ অৰ্থ হ’ল স্মৰণ কৰা। জিকিৰ শব্দটো “জিকৰ” শব্দৰ পৰা আহিছে। জিকিৰ ৰচক হ’ল আজান ফকিৰ। জিকিৰবােৰক হিন্দু ধৰ্মৰ ভক্তিমূলক প্রার্থনা বা স্তুতিগীতৰ লগত তুলনা কৰিব পাৰি। সেয়েহে জিকিৰক ইছলাম ধৰ্মৰ ভকতীয়া গীত বুলি ক’ব পাৰি। ইছলাম ধৰ্মৰ মূল তত্ববােৰ জিকিৰৰ মাজতে নিহিত হৈ আছে।\nপ্র : ৩। মক্কাৰ দুৱাৰত চাহাব জীৱই মাৰে তালি।\n–ওপৰত উল্লেখ কৰা কথাখিনিৰ অন্তনিহিঁত ভাৱটি বিশ্লেষণ কৰা।\nউঃ মক্কা ইছলাম ধৰ্মীলােকৰ এক পৱিত্র তীর্থস্থান। সেই স্থানলৈ পৱিত্ৰ হৃদয়ৰ গৰাকীসকলেহে তীর্থ কৰিবলৈ গৈ সুফল লভিব পাৰে। অসৎ আৰু অবিশ্বাসী লােক তালৈ গলেও পৱিত্ৰ তীৰ্থৰ সার্থকতা লাভ কৰিব নােৱাৰে। তেনেলােকে মক্কাৰ দুৱাৰত ‘তালি’ মাৰি থাকিবহে পাৰে। তাত প্ৰৱেশ কৰিব নােৱাৰে, যিদৰে শাল-শ’ল মাছৰ লগত যুঁজ দিবলৈ গ’লে দৰিকণা মাছে জিভাৰে তপটপাই থকাৰ বাহিৰে একো কৰিব নােৱাৰে।\nপ্রঃ ৪। (ক) মক্কাৰ দুৱাৰত চাহাব তিৰবেণীৰ ঘাট।\nবেহাব নােৱাৰে তাত মায়াই ভেটে বাট ।।\nউঃ উক্ত কথাফাঁকি আমাৰ পাঠ্যপুথি সাহিত্য সুবাসৰ’ অন্তর্গত আজান ফকিৰৰ “জিকিৰ আৰু জাৰী” পাঠটিৰ পৰা তুলি অনা হৈছে।\nকথাফাকিৰ জৰিয়তে আজান ফকিৰ চাহাবে মক্কাক ত্রিবেণী সংগমৰ দৰেই পৱিত্র স্থান বুলি উল্লেখ কৰিছে। এই দুই পৱিত্র স্থানৰ উদ্বিতিৰে কবিয়ে মায়ামোহে মানুহক প্রকৃত কৰ্মৰ পৰা আঁতৰাই ৰখা কথাটো বুজাব বিচাৰিছে।\nতিৰবেণীৰ ঘাট বা ত্রিবেণী সংগম’ হিন্দুসকলৰ পৱিত্র তীর্থস্থান আৰু মক্কা মুছলমানসকলৰ পৱিত্ৰ তীর্থস্থান। মানুহে এই দুই স্থানৰ দৰ্শন কৰি জীৱনত পুণ্য\nআর্জিব বিচাৰে। মানুহে নিজৰ কৰ্মৰ জৰিয়তে নিজৰ মাজত যদি ভগৱানৰ অস্তিত্ব উপলব্ধি কৰিব নােৱাৰে। তেন্তে এনে পৱিত্ৰ স্থানৰ দর্শনে মানুহক মুক্তি প্রদান নকৰে। কিন্তু, মায়া-মোহত বন্দী মানুহে ভগৱানক নিজৰ মাজত উপলব্ধি কৰিব নােৱাৰে। এই মায়াই মানুহক জীৱন সম্বন্ধে প্রকৃত সত্যক উপলব্ধি কৰাত বাধা দিয়ে।\n(খ) পানী মৰে পিয়াহত, অগ্নি মৰে জাৰত।\nখােদা ৰছুল লুকাই আছে মােমিনৰ আঁৰত।। (H.S.L.C.-16)\nউ : উক্ত কথাফাঁকি আমাৰ পাঠ্যপুথি সাহিত্য সুবাসৰ অন্তর্গত আজান ফকিৰৰ “জিকিৰ আৰু জাৰীৰ পৰা তুলি অনা হৈছে।\nকথাফাকিৰ জৰিয়তে আজান ফকিৰে আল্লাক প্রার্থনা কৰা আৰু নিজ আত্মাৰ মাজত আল্লাক উপলব্ধি কৰাৰ কথাটোকে প্ৰসংগক্রমে উল্লেখ কৰিছে। পানীয়ে মানুহৰ পিয়াহ দূৰ কৰে; পিয়াহত থকা ব্যক্তি এজনে পানী খাই যেনেদৰে পিয়াহ দূৰ কৰে ঠিক তেনেদৰে জাৰত কঁপি কঁপি থকা ব্যক্তি এজনক জুয়ে\nউত্তাপ দি জাৰৰ পৰা ৰক্ষা কৰিব পাৰে। পিয়াহত থকা ব্যক্তি এজনৰ বাবে পানীৰ প্ৰয়ােজনীয়তা কিমান এই কথা পানীয়ে নাজানে; সেই দৰে অগ্নিয়েও নাজানে জাৰত কঁপি থকাজনৰ বাবে অগ্নিৰ প্রয়ােজন কিমান। এই উপমাৰ জৰিয়তে ইয়াকে বুজাব বিচৰা হৈছে যে পৃথিৱীত থকা কোনাে বস্তুৱেই নিজৰ শক্তি আৰু অক্তিত্ব সম্পর্কে জ্ঞাত নহয়। মানুহে আল্লা অর্থাৎ ভগৱানক বিচাৰি হাবাথুৰি খায়; আল্লাৰ আশীষ কামনা কৰি মছজিদে-মন্দিৰে ঘূৰি ফুৰে, কিন্তু মন্দিৰ- মছজিদবােৰেই আল্লাক প্রাপ্তিৰ একমাত্র স্থান নহয়। আল্লা অর্থাৎ ভগৱান আছে আমাৰ সকলােৰে হৃদয়ত। পৃথিৱীত ওপজা প্রত্যেকজন ব্যক্ৰিয়েই দৰাচলতে ঈশ্বৰ বা আল্লাৰ দূত। আমি যদি মানুহৰ মংগলৰ কাৰণে কাম কৰোঁ, মানৱ সেৱা কৰোঁ তেন্তে ঈশ্বৰক আমি নিজ আত্মাৰ মাজতে উপলব্ধি কৰিব পাৰিম।\nউঃ উক্ত কথাফাকি আমাৰ পাঠ্যপুথি সাহিত্য সুবাসৰ অন্তর্গত আজান ফকিৰৰ “জিকিৰ আৰু জাৰীৰ পৰা তুলি অনা হৈছে।\nকথাফাকিৰ জৰিয়তে কবিয়ে জীৱন আৰু মৃত্যু বিষয়ে বুজাব বিচাৰিছে।\nমানৱ জীৱন সকলােৰে প্রিয়। কিন্তু এই জীৱন ক্ষণস্থায়ী। জীয়াই থকাৰ সময়খিনিত মানুহে নিজৰ জীৱনটোৰ মহত্ব উপলব্ধি কৰিব নােৱাৰে। মিছা মায়া- মােহত বন্দী হৈ জীৱনটো উপভােগ কৰাতেই মানুহ ব্যস্ত হৈ থাকে। কিন্তু, মৃত্যুয়ে মানুহৰ এই সকলােবােৰ নিমিষতে শেষ কৰি দিয়ে। জীৱনৰ মায়া-মােহ, ঐশ্বর্য-বিভূতিবােৰৰ মৃত্যুৰ পিছত কোনাে অস্তিত্ব নাথাকে। মানুহৰ অহংকাৰ, গৌৰৱ সকলাে মৃত্যুৰ লগতে শেষ হয়। সজাৰ মইনাস্বৰূপ মানুহৰ জীৱনটো যেতিয়াই শেষ হৈ যায়, তেতিয়াই সংসাৰৰ মােহাে নাইকিয়া হয়।\n১) জিকিৰ শব্দটো আৰবী কোনটো শব্দৰ পৰা আহিছে ?\nক) মোমিন খ) ৰহম গ) কুটুব ঘ) জিকৰ\nউঃ ঘ) জিকৰ\n২) খোদা ৰছুল ক’ত লুকাই থকা বুলি জিকিৰটোত কৈছে ?\nক) মোমিনৰ আঁৰত খ) তিৰবেণীৰ ঘাটত গ) মক্কাৰ দুৱাৰত ঘ)আচমানত\nউঃ ক) মোমিনৰ আঁৰত\n৩) যিবোৰ গীতত সঘনে পৰম কৰুণাময় আল্লাৰ প্ৰতি আনুগত্য প্ৰকাশ কৰি তেওঁক উপাসনা কৰা বিধানসমূহৰ লগতে ইছলামৰ মৌলিক নীতিসমূহো প্ৰকাশ কৰা হৈছে, সেই গীতসমূহক কি বোলে\nক) দেহবিচাৰৰ গীত খ) টোকাৰী গীত গ) জিকিৰ ঘ) বৰগীত উঃ গ) জিকিৰ\n৪) ‘ ছাত্ৰ জীৱনত অধ্যয়নক আওকাণ কৰাটো উচিত নহয় ‘\nওপৰৰ বাক্যটোৰ কোনটো শব্দত উপসৰ্গ ব্যৱহাৰ হৈছে ?\nক) অধ্যয়ন খ) আওকাণ গ) ছাত্ৰজীৱন ঘ) উচিত\nউঃ খ) আওকাণ\n৫) তলত দিয়া কোনটো শব্দ ‘ পিয়াহ ‘ শব্দৰ সমাৰ্থক শব্দ ?\nক) পীৰিতি খ) ক্ষুধা গ) দৰিয়া ঘ) তৃষ্ণা\nউঃ ঘ) তৃষ্ণা\nজিকিৰ ৰচক হ’ল শাহ মিলান’ নামৰ এগৰাকী ইছলামী সাধু। তেওঁক আজান ফকিৰ” বুলিও জনা যায়।\nজিকিৰবােৰ কিহৰ লগত তুলনা কৰিব পাৰি?\nজিকিবােৰক হিন্দুসকলৰ ভক্তিমূলক প্রার্থনা বা স্তুতিগীতৰ লগত তুলনা কৰিব পাৰি।\nজিকিৰ’ শব্দটো কি শব্দৰ পৰা ওলাইছে?\nজিকিৰ শব্দটো ‘জিকৰ ’ শব্দৰ পৰাই ওলাইছে। জিকিৰ শব্দৰ মূল অর্থ হ’ল ৰণ কৰা।\nআদম—আদি মানৱ, আল্লাৰ সৃষ্ট প্রথম মানুহ।\nতিবেণী—ত্রিবেণী। গংগা, যমুনা আৰু সৰস্বতীৰ সংগম স্থল, পৱিত্ৰ ঠাই।\nমােমিন— বিশ্বাসী মুছলমান\nৰচুল—দেৱদূত, ঈশ্বৰ প্রেৰিত পুৰুষ, আল্লাৰ দূত।\nলগতে পঢ়ক: মুক্তি মঙ্গল ভটিমা\nজিকিৰ দশম শ্ৰেণী ভাষা-বিষয়ক\nসমার্থক শব্দ এটাকৈ লিখা ?\nচিন্তো ভাবোঁ, স্মৰণ কৰোঁ\nপিৰীতি প্রীতি, প্রেম\nজিকিৰ class 10 অতি চমু প্রশ্নোত্তৰ ?\nউঃ খ্রীষ্টীয় সপ্তম শতিকাৰ।।\nSee also অৰণ্য যাত্ৰা দশম শ্ৰেণী (সম্পূৰ্ণ প্ৰশ্নোত্তৰ) Class 10 অসমীয়া\nউঃ ছৈয়দ মইনুদ্দিন।\n(গ) “জিকিৰ শব্দৰ অর্থ কি?\nউঃ স্মৰণ কৰা।\n‘মােমিন’ মানে কি?\nউঃ বিশ্বাসী মুছলমান।\n(ঙ) জিকিৰসমূহক অসমীয়া কি গীতৰ লগত তুলনা কৰিব পাৰি?\nউঃ স্তুতি গীতৰ লগত।\n(চ) ৰহমৰ গিৰিহঁত শব্দ দুটাই কি বুজাইছে?\nউঃ ৰহম’ মানে হ’ল দয়া, গিৰিহঁত’ মানে হ’ল গৰাকী, বা মালিক। এতেকে, ৰহমৰ গিৰিহঁত মানে হল দয়াৰ গৰাকী, অর্থাৎ আল্লা বা ভগৱান।


দ্বিতীয় বিবরণ 32 - पवित्र बाइबिल [ইণ্ডিয়ান ৰিভাইচ ভাৰচন] - (দ্বিবি 32)\nদ্বিতীয় বিবরণ 32\nহে আকাশ-মণ্ডল, মোৰ কথালৈ কাণ পাতা; হে পৃথিৱী, মোৰ মুখৰ কথা শুনা।\nমোৰ উপদেশ বৰষুণৰ দৰে টোপা-টোপে পৰক, মোৰ কথা নিয়ৰৰ দৰে নামি আহক; সেয়ে কোমল তৃণৰ ওপৰত লাহে লাহে পৰা বৰষুণৰ নিচিনা, গছ-গছনিৰ ওপৰত জাক জাক বৰষুণৰ নিচিনাকৈ পৰক।\nকিয়নো মই যিহোৱাৰ নাম ঘোষণা কৰিম; তোমালোকে আমাৰ যিহোৱাৰ মহিমা প্রশংসা কৰা,\nতেওঁ আশ্রয় শিলা, তেওঁৰ কার্য নিখুঁত, তেওঁৰ সকলো পথ ন্যায়, তেওঁ বিশ্বস্ত ঈশ্বৰ, তেওঁ কোনো অন্যায় নকৰে; তেওঁ ন্যায়বান আৰু সৎ।\nতেওঁৰ লোকে তেওঁৰ বিৰুদ্ধে অশিষ্টাচৰণ ব্যৱহাৰ কৰিছে; তেওঁলোকৰ পাপৰ কাৰণে তেওঁলোক তেওঁৰ সন্তান নহয়, তেওঁলোক এক বিপথগামী আৰু কুটিল বংশ।\nহে অবুজ, বুদ্ধিহীন জাতি, এইৰূপেই তোমালোকে যিহোৱাৰ পৰিশোধ কৰানে? তেওঁ জানো তোমালোকৰ পিতৃ আৰু স্রজনকর্তা নহয়? তেৱেঁই তোমালোকক স্ৰজন কৰি জাতিৰূপে স্থাপন কৰিলে।\nসেই পুৰণি দিনবোৰৰ কথা সোঁৱৰা, অনেক পুৰুষৰ আগৰ বর্ষবোৰৰ বিষয়ে ভাৱা, সেই সকলো দিনৰ কথা তোমালোকৰ পিতৃক সোধা, তেওঁলোকে তোমালোকক জনাব; বৃদ্ধসকলক সোধা, তেওঁলোকে তোমালোকক ক’ব।\nসৰ্ব্বোপৰি ঈশ্বৰে যেতিয়া জাতিবোৰক নিজৰ আধিপত্য ভাগ কৰি দিলে, মনুষ্যক বিভিন্ন জাতিত ভাগ কৰিলে, তেতিয়া ইস্ৰায়েল জাতিৰ লোকসংখ্যা অনুসাৰে তেওঁ জাতিবোৰৰ সীমা স্থিৰ কৰিলে।\nকিয়নো যিহোৱাৰ অংশই হৈছে তেওঁৰ লোকসকল, যাকোবৰ বংশই হ’ল তেওঁৰ অধিকাৰৰ অংশ।\nতেওঁ তেওঁক এক মৰুভূমিত পালে, আর্তনাদ ভৰা জয়াল মৰুভুমিত পালে। তেওঁ তেওঁক আৱৰি ৰাখিলে, যতন কৰিলে, তেওঁ নিজৰ চকুৰ মণিৰ দৰেই তেওঁক পহৰা দি ৰাখিলে,\nযেনেকৈ ঈগল চৰায়ে নিজৰ বাঁহক পহৰা দিয়ে; যেনেকৈ পোৱালীয়ে উৰিবলৈ ঈগলে সঘনে বাঁহ লৰাই দিয়ে আৰু তাৰ ওপৰত উৰি ফুৰে, যেনেকৈ সিহঁতক ওপৰলৈ তুলি নিবলৈ নিজৰ ডেউকা মেলি দিয়ে, আৰু নিজৰ ডেউকাৰ ওপৰত সিহঁতক বৈ নিয়ে,\nতেনেকৈ যিহোৱাই অকলেই যাকোবক চলাই লৈ ফুৰিলে; তেওঁৰ লগত আন কোনো বিদেশী দেৱতা নাছিল।\nপৃথিবীৰ পার্বত্য ঠাইৰ ওপৰত তেওঁ যাকোবক ৰাখিলে, খেতিত উৎপন্ন হোৱা শস্য খাবলৈ দিলে; শিলনিৰ পৰা মধু আৰু শিলাময় দুৰাৰোহ পাহাৰৰ পৰা তেল দি পৰিপুষ্ট কৰিলে।\nগৰু গাখীৰৰ পৰা উৎপন্ন হোৱা মাখন আৰু মেৰ-ছাগপালৰ পৰা গাখীৰ দিলে। চর্বিযুক্ত মেৰপোৱালিৰ আৰু বাচান দেশীয় মতা মেৰ, মতা ছাগলী আৰু উত্তম ঘেঁহুধানৰ আটা তেওঁক দিলে; হে ইস্রায়েল, তোমালোকে আঙুৰৰ পৰা তৈয়াৰী বুৰবুৰণি উঠা উত্তম দ্ৰাক্ষাৰস পান কৰিলা।\nযাকোবে হৃষ্ট-পুষ্ট হৈ খালে; কিন্তু যিচুৰূণৰ চর্বি বাঢ়িল আৰু লাথ মাৰিলে; হে যিচুৰূণ, তুমি মেদযুক্ত, স্থূলকায় আৰু মসৃণ হ’লা; তাৰ পাছত তেওঁ নিজৰ সৃষ্টিকৰ্ত্তা ঈশ্বৰক ত্যাগ কৰিলে, আৰু নিজৰ পৰিত্ৰাণৰ শিলাক অগ্রাহ্য কৰিলে।\nতেওঁলোকে অন্য দেৱতালৈ কৰা সেৱা-পূজাই যিহোৱাক ঈর্ষান্বিত কৰিলে; ঘিণ লগীয়া বিষয়বোৰে তেওঁক ক্রুদ্ধ কৰিলে।\nভূতবোৰৰ উদ্দেশ্যে তেওঁলোকে বলি উৎসর্গ কৰিলে, ঈশ্বৰলৈ নহয়; যি দেৱতাবোৰক তেওঁলোকে কেতিয়াও নাজানিছিল, সেই নতুন দেৱতাবোৰ সম্প্রতি আহি পৰিল, যি দেৱতাবোৰক তোমালোকৰ পূর্ব-পুৰুষসকলেও ভয় নকৰিছিল,\nযি ঈশ্বৰে তোমালোকক জন্ম দিলে তোমালোকৰ পিতৃ হ’ল, তোমালোকে সেই শিলাক অগ্রাহ্য কৰিলা, তোমালোকৰ জন্মদাতা ঈশ্বৰক তোমালোকে পাহৰিলা;\nযিহোৱাই এই সকলো দেখি ঈর্ষান্বিত হ’ল; তেওঁ নিজৰ পুত্র-কন্যাক অগ্রাহ্য কৰিলে।\nতেওঁ ক’লে, “মই তেওঁলোকৰ পৰা মোৰ মুখ লুকুৱাম। তেওঁলোকৰ শেষ দশা কি হ’ব, মই তাক চাম; কিয়নো তেওঁলোক একেবাৰে বিপথে চলা বংশ, অবিশ্বাসী সন্তান।\nযি ঈশ্বৰ নহয়, তাৰ সেৱা-পূজাৰ দ্বাৰাই তেওঁলোকে মোক ঈর্ষান্বিত কৰিলে, তেওঁলোকৰ অসাৰ মূর্তিবোৰৰ দ্বাৰাই মোৰ ক্রোধ জন্মালে; এই হেতুকে মই তেওঁলোকক এক জাতি নোহোৱা লোকসকলৰ দ্বাৰা ঈর্ষা জন্মাম; এক নির্বোধ জাতিৰ দ্বাৰাই মই তেওঁলোকক কুপিত কৰিম।\nকিয়নো মোৰ ক্ৰোধত এক অগ্নি প্ৰজ্বলিত হৈছে, চিয়োলৰ গভীৰতালৈকে পুৰিছে, ই পৃথিৱী আৰু তাৰ উৎপাদিত বস্তু গ্ৰাস কৰিছে, পৰ্ব্বতৰ ভিত্তিমূলবোৰ জ্বলাইছে।\nমই তেওঁলোকৰ ওপৰত দুর্যোগৰ স্তূপ গঢ়িম; তেওঁলোকৰ অহিতে মোৰ কাঁড়বোৰ এৰিম:\nদেহ শুকাই যোৱা দুর্ভিক্ষ, প্রচণ্ড বিনাশকাৰী, কষ্টদায়ক মহামাৰী। তেওঁলোকৰ অহিতে মই মাটিত বগাই ফুৰা জীৱৰ বিষপূর্ণ হিংস্র পশুবোৰৰ দাঁত পঠাম।\nবাটত তৰোৱালে মাৰিব, ভিতৰ-কোঠালিত আতঙ্কত মৰিব। যুৱক আৰু কুমাৰীসকলক, পিয়াহ খোৱা কেঁচুৱা আৰু পকামুৰীয়া বৃদ্ধক একেভাৱে বিনষ্ট কৰিব।\nমই ক’লো যে মই তেওঁলোকক সিচঁৰতি কৰিম, আৰু মনুষ্যৰ মনৰ পৰা তেওঁলোকৰ স্মৃতি মচি পেলাম।\nকিন্তু মই তেওঁলোকৰ শত্ৰুবোৰৰ ক্রোধাগ্নিলৈ ভয় কৰিলোঁ, কিয়নো তেওঁলোকৰ শত্রুপক্ষই ভুল বুজি কব পাৰে যে, ‘আমাৰ হাতেৰেই বিজয়ী হ’লো; এই সকলো কৰাজন যিহোৱা নহয়।’\nতেওঁলোক এক বিবেকহীন জাতি; তেওঁলোকৰ বিচাৰ-বুদ্ধি বুলি একো নাই।\nতেওঁলোক জ্ঞানী হোৱা হ’লে, এই কথা বুজিলেহেঁতেন; শেষ দশা কি হ’ব তেওঁলোকে বিবেচনা কৰিলেহেঁতেন।\nএজনে কেনেকৈ এহেজাৰজনক ছত্রভঙ্গ কৰিব পাৰে, আৰু দুজনে দশ সহস্রজনক খেদাব পাৰে? যদিহে তেওঁলোকৰ শিলাই তেওঁলোকক শত্রুৰ হাতত বেচি নিদিয়ে, যদিহে যিহোৱাই তেওঁলোকক শত্রুৰ হাতত তুলি নিদিয়ে।\nশত্রুৰ শিলা আমাৰ শিলাৰ নিচিনা নহয়; আমাৰ শত্ৰুবোৰেও এইদৰে স্বীকাৰ কৰে।\nসিহঁতৰ দ্ৰাক্ষালতা চদোমৰ দ্রাক্ষাকুণ্ডৰ পৰা, আৰু ঘমোৰাৰ দ্রাক্ষাবাৰীৰ পৰা অহা; সিহঁতৰ আঙুৰবোৰ বিহযুক্ত আঙুৰ; সিহঁতৰ থোকবোৰ তিতা;\nসিহঁতৰ দ্ৰাক্ষাৰস সাপৰ বিষ, ফেঁটি সাপৰ ভয়ানক বিষ\nএই কথা মই জানো সাঁচি ৰখা নাই? মোৰ ভঁড়ালত জানো মোহৰ মাৰি থোৱা নাই?\nযিহোৱাই যেতিয়া দেখিব যে, তেওঁৰ লোকসকলৰ শক্তি নোহোৱা হৈছে, বন্দী কি স্বাধীন কাৰো শক্তি নোহোৱা হৈছে, তেতিয়া অৱশ্যেই যিহোৱাই তেওঁৰ লোকসকলৰ পক্ষ লব, তেওঁৰ দাসবোৰক কৃপা কৰিব।\nতেওঁ তেতিয়া ক’ব, “তেওঁলোকৰ দেৱতাবোৰ ক’ত আছে? ক’ত আছে তেওঁলোকৰ সেই শিল যিহত তেওঁলোকে আশ্রয় লৈছিল?\nতেওঁলোকৰ বলিবোৰৰ মেদযুক্ত আহাৰ কোনে ভোজন কৰিছিল, আৰু পেয় নৈবেদ্যৰ দ্ৰাক্ষাৰস কোনে পান কৰিছিল? এতিয়া সেইবোৰেই উঠি তোমালোকক সহায় কৰক; সেইবোৰেই তোমালোকৰ আশ্ৰয় হওঁক!\nএতিয়া তোমালোকে ভাবি চোৱা, মই ময়েই, ময়েই তেওঁ; মোৰ বাহিৰে আন কোনো দেৱতা নাই; মইয়ে মাৰো, আৰু ময়েই জীয়াও; মইয়ে ঘা লগাওঁ আৰু ময়েই সুস্থ কৰোঁ; মোৰ হাতৰ পৰা উদ্ধাৰ কৰোঁতা কোনো নাই।\nকিয়নো মই আকাশলৈ হাত দাঙি শপত খাই ক’লো, মোৰ চিৰস্থায়ী জীৱনৰ শপত,\nযেতিয়া মোৰ জিলিকি থকা তৰোৱালত ধাৰ দিওঁ, ন্যায় বিচাৰ কৰিবলৈ মোৰ হাতেৰে তাক ধৰোঁ, তেতিয়া মই মোৰ শত্ৰুবোৰৰ প্ৰতিকাৰ সাধিম, আৰু মোক ঘিণাওঁতা সকলক প্ৰতিফল দিম।\nহত হোৱা লোক আৰু বন্দীসকলৰ তেজেৰে সৈতে মোৰ কাঁড়বোৰক মই তেজ পান কৰাই মতলীয়া কৰিম, মোৰ তৰোৱালে মঙহ খাব, দীঘলচুলি থকা শত্রুৰ মূৰৰ মঙহ খাব।\nহে আকাশ মণ্ডল, আনন্দিত হোৱা, হে সকলো জাতিৰ লোকসকল, তোমালোকে যিহোৱাৰ লোকসকলৰ সৈতে প্রশংসা কৰা, তেওঁৰ আৰাধনা কৰা কিয়নো তেওঁ নিজ সন্তানবোৰৰ ৰক্তপাতৰ প্ৰতিকাৰ সাধিব, তেওঁৰ শত্ৰুবোৰক প্ৰতিফল দিব; তেওঁক ঘিণাওঁতা সকলক প্রতিফল দি নিজৰ লোকসকলৰ অর্থে ভূমি শুচি কৰিব।”\nএইদৰে মোচি আৰু নুনৰ পুত্ৰ যিহোচূৱাই গৈ এই গীতৰ সকলো কথা লোকসকলক শুনালে।\nইস্ৰায়েলীয়া লোকসকলৰ আগত মোচিয়ে যেতিয়া এই গীতবোৰ গাই শেষ কৰিলে,\nতেতিয়া তেওঁ তেওঁলোকক ক’লে, “যি সকলো কথা আপোনালোকৰ বিৰুদ্ধে সাক্ষ্যস্বৰূপে আজি মই আপোনালোকক ক’লো, তাক আপোনালোকে মনত গাঠি ৰাখক যাতে এই নিয়মৰ সকলো কথা যত্নেৰে সৈতে পালন কৰিবৰ কাৰণে আপোনালোকৰ সন্তান সকলক আজ্ঞা দিব পাৰে।\nকিয়নো আপোনালোকৰ কাৰণে ই সাধাৰণ কথা নহয়; বৰঞ্চ জীৱনৰহে কথা; কাৰণ ইয়াতেই আপোনালোকৰ জীৱন আছে, আৰু আপোনালোকে যি দেশ অধিকাৰ কৰিবলৈ যৰ্দ্দন পাৰ হৈ যাব, সেই দেশত ইয়াৰ দ্বাৰাই আপোনালোক দীর্ঘায়ু হ’ব পাৰে।”\nসেইদিনাখনেই যিহোৱাই মোচিক ক’লে,\n“তুমি যিৰীহোৰ বিপৰীতে মোৱাব দেশত থকা সেই অবাৰীম পৰ্ব্বতমালাৰ নবো পাহাৰৰ ওপৰলৈ উঠি যোৱা আৰু ইস্ৰায়েলীয়াসকলক অধিকাৰৰ অৰ্থে মই যি দেশ দিবলৈ গৈ আছোঁ, সেই কনান দেশ চোৱাগৈ।\nযেনেকৈ তোমাৰ ককায়েৰা হাৰোণৰ মৃত্যু হোৰ পাহাৰত হৈছিল আৰু তেওঁ নিজৰ পূর্বপুৰুষসকলৰ ওচৰলৈ গৈছিল, তেনেকৈ তোমাৰ মৃত্যু সেই পাহাৰৰ ওপৰতে হ’ব আৰু তুমিও পূর্বপুৰুষসকলৰ ওচৰলৈ গুচি যাবা।\nকিয়নো ছিন মৰুভূমিত কাদেচৰ মিৰীবা পানীৰ ওচৰত ইস্ৰায়েলীয়া সন্তান সকলৰ মাজত মোৰ পবিত্রতা মানি নচলি তোমালোকে ইস্ৰায়েলীয়া সন্তান সকলৰ আগত মোৰ প্রতি অবিশ্বাসৰ কার্য কৰিছিলা।\nতথাপিও, মই ইস্ৰায়েলীয়া সন্তান সকলক যি দেশ দিবলৈ গৈ আছোঁ, তুমি সেই দেশত নোসোমাবা, কিন্তু কেৱল দূৰৰ পৰা তাক চাবলৈ পাবা।”\nদ্বিতীয় বিবরণ 32:1\nদ্বিতীয় বিবরণ 32:2\nদ্বিতীয় বিবরণ 32:3\nদ্বিতীয় বিবরণ 32:4\nদ্বিতীয় বিবরণ 32:5\nদ্বিতীয় বিবরণ 32:6\nদ্বিতীয় বিবরণ 32:7\nদ্বিতীয় বিবরণ 32:8\nদ্বিতীয় বিবরণ 32:9\nদ্বিতীয় বিবরণ 32:10\nদ্বিতীয় বিবরণ 32:11\nদ্বিতীয় বিবরণ 32:12\nদ্বিতীয় বিবরণ 32:13\nদ্বিতীয় বিবরণ 32:14\nদ্বিতীয় বিবরণ 32:15\nদ্বিতীয় বিবরণ 32:16\nদ্বিতীয় বিবরণ 32:17\nদ্বিতীয় বিবরণ 32:18\nদ্বিতীয় বিবরণ 32:19\nদ্বিতীয় বিবরণ 32:20\nদ্বিতীয় বিবরণ 32:21\nদ্বিতীয় বিবরণ 32:22\nদ্বিতীয় বিবরণ 32:23\nদ্বিতীয় বিবরণ 32:24\nদ্বিতীয় বিবরণ 32:25\nদ্বিতীয় বিবরণ 32:26\nদ্বিতীয় বিবরণ 32:27\nদ্বিতীয় বিবরণ 32:28\nদ্বিতীয় বিবরণ 32:29\nদ্বিতীয় বিবরণ 32:30\nদ্বিতীয় বিবরণ 32:31\nদ্বিতীয় বিবরণ 32:32\nদ্বিতীয় বিবরণ 32:33\nদ্বিতীয় বিবরণ 32:34\nদ্বিতীয় বিবরণ 32:36\nদ্বিতীয় বিবরণ 32:37\nদ্বিতীয় বিবরণ 32:38\nদ্বিতীয় বিবরণ 32:39\nদ্বিতীয় বিবরণ 32:40\nদ্বিতীয় বিবরণ 32:41\nদ্বিতীয় বিবরণ 32:42\nদ্বিতীয় বিবরণ 32:43\nদ্বিতীয় বিবরণ 32:44\nদ্বিতীয় বিবরণ 32:45\nদ্বিতীয় বিবরণ 32:46\nদ্বিতীয় বিবরণ 32:47\nদ্বিতীয় বিবরণ 32:48\nদ্বিতীয় বিবরণ 32:49\nদ্বিতীয় বিবরণ 32:50\nদ্বিতীয় বিবরণ 32:51\nদ্বিতীয় বিবরণ 32:52


solar-eclipse-on-june-21-astrologers-view– News18 Assam\nকাইলৈ অৰ্থাত্ অম্বুবাচীৰ মেলাৰ প্ৰথমদিনাই সূৰ্যগ্ৰহণ, কি ক’লে জ্যোতিষীয়ে?\nUpdated:June 20, 2020, 10:26 AM IST\nকোৰোণা সংকটৰ বাবে এইবাৰ অম্বুবাচী মেলাত দেখিবলৈ পোৱা নাযাব কোনো ধৰণৰ ভক্তৰ সমাগম।\nLast Updated: June 20, 2020, 10:26 AM IST\nকোৰোণা সংকটৰ বাবে এইবাৰ অম্বুবাচী মেলাত দেখিবলৈ পোৱা নাযাব কোনো ধৰণৰ ভক্তৰ সমাগম। কিন্তু নীতি-নিয়ম অনুসৰিয়েই পালন কৰা হ’ব অম্বুবাচী মেলা। ২১ জুন তাৰিখে নিশা ১১ বাজি ৪৪ মিনিট ৫৭ ছেকেণ্ডত আৰম্ভ হ’ব অম্বুবাচীৰ প্ৰবৃত্তি। অহা ২৫ জুনত অন্ত পৰিব অম্বুবাচী।\nইফালে অম্বুবাচী মেলাৰ প্ৰথম দিনাই অৰ্থাত্ কাইলৈ বলয় সূৰ্যগ্ৰহণ। অসম তথা উত্তৰ-পূৱৰ চাৰি স্থানত দেখা পোৱা যাব এই সূৰ্যগ্ৰহণ। অসমৰ গুৱাহাটী, ডিব্ৰুগড়, শিৱসাগৰত সূৰ্যগ্ৰহণৰ প্ৰভাৱ দেখিবলৈ পোৱাৰ লগতে উত্তৰ-পূৱৰ অন্যান্য ৰাজ্যৰো প্ৰান্তে প্ৰান্তে ইয়াৰ প্ৰভাৱ দেখা যাব। গুৱাহাটীত সূৰ্যগ্ৰহণ আৰম্ভ হ’ব পুৱা ১০.৫৭ বজাত। অন্ত পৰিব বিয়লি ৩.২৭ বজাত।\nকি কয় জ্যোতিষীয়ে?\nএইবাৰৰ সূৰ্যগ্ৰহণক অলপ ব্যতিক্ৰমী ৰূপত চাইছে দেশৰ জ্যোতিষীসকলে। একাংশ জ্যোতিষীৰ মতে, এটা সূৰ্যগ্ৰহণৰ লগত অহা কোৰোণা ভাইৰাছৰ প্ৰভাৱ লাহে লাহে শেষ হ’ব ২১ জুনৰ সূৰ্যগ্ৰহণৰ পিছত।\nজ্যোতিষীৰ মতে ২১ জুনৰ পিছত দেশলৈ আহিব ভাল দিন। ২১ তাৰিখৰ হ’বলগীয়া সূৰ্যগ্ৰহণক ‘কংকন’ সূৰ্যগ্ৰহণ বুলি কৈছে জ্যোতিষীয়ে। সেইদৰে ২১ জুনতে সূৰ্য মিথুন ৰাশিৰ পৰা কৰ্কট ৰাশিৰ ৰেখালৈ প্ৰৱেশ কৰিব। গতিকে ২১ তাৰিখৰ পৰা কিছু সুস্থিৰ হ’ব পৰিৱেশ। লগতে আচৰিত ধৰণে প্ৰভাৱ কমিব কোৰোণা ভাইৰাছৰ। ইফালে আগষ্ট মাহৰ পৰা প্ৰায় কোৰোণা মুক্ত হৈ পৰিব বিশ্ব।\nকিন্তু আন একাংশৰ মতে, অম্বুবাচীৰ প্ৰবৃত্তিৰ দিনাই আৰম্ভ হ’বলগীয়া বলয় সূৰ্যগ্ৰহণ অশুভৰ প্ৰতীক। এনে সূৰ্যগ্ৰহণে পৃথিৱীৰ বাবে কঢ়িয়াই আনে অশুভ বাৰ্তা। ৰজাই প্ৰজাক নমনা হয়। লগতে জ্যোতিষীয়ে গ্ৰহণ লগাৰ পূৰ্বেই ৰন্ধা-বঢ়া কৰি খাবলৈ কৈছে।’\n(অন্ধ বিশ্বাস বিয়পোৱা আমাৰ লক্ষ্য নহয়, কেৱল জ্যোতিষীয়ে কোৱা কথাখিনিহে তুলি ধৰা হৈছে।)\nFirst published: June 20, 2020, 10:26 AM IST


পৰিসংখ্যা বিজ্ঞানৰ পাঠ্যক্ৰম আৰু নিয়োগৰ সুবিধা — বিকাশপেডিয়া\nমূল পৃষ্ঠা / শিক্ষা / পেশাগত পথপ্ৰদৰ্শক / পৰিসংখ্যা বিজ্ঞানৰ পাঠ্যক্ৰম আৰু নিয়োগৰ সুবিধা\n‘Statistics’ শব্দটো লেটিন শব্দ ‘Status’ ৰ পৰা উদ্ভৱ হৈছে। পৌৰাণিক কালত একোখন ৰাজ্যৰ লগত জড়িত বিভিন্ন তথ্য সমূহকে পৰিসংখ্যা বুলি ধৰা হৈছিল। বৰ্তমান সময়ত অৱশ্যে ‘Statistics’ শব্দটো একবচন ‘Statistic’ শব্দটোৰে কোনো ব্যক্তি সমষ্টি সম্পৰ্কীয় সাংখ্যিকীয় তথ্যৰ সংগ্ৰহ, বিশ্লেষণ আৰু তাৎপৰ্য্য ব্যাখ্যা কৰা বিজ্ঞানক বুজাবলৈ ব্যৱহাৰ কৰা হয়। আনহাতে সংখ্যাত্মক আৰু মাত্ৰাত্মক ধাৰণা দিবলৈ 'Statistics' শব্দটোক বহুবচন হিচাপে ব্যৱহাৰ কৰা হয়। উদাহৰণস্বৰূপে জৈৱ পৰিসংখ্যা (Vital Statistics), শ্ৰমিক পৰিসংখ্যা (Labour Statistics) আদি। পৰিসংখ্যা বিজ্ঞানৰ সূত্ৰ বিচাৰি ১৯৩৫ চনত Dr. W. F. Willcox নামৰ এজন বিজ্ঞানীয়ে প্ৰায় শতাধিক সূত্ৰৰ তালিকা এখন কৰিছিল বুলি জনা যায়। প্ৰকৃততে দিনে দিনে পৰিসৰ বাঢ়ি বিভিন্ন বিষয়ত ব্যৱহৃত হোৱা পৰিসংখ্যা বিজ্ঞানৰ দৰে বিষয় এটাক কোনো বিশেষ সূত্ৰই সামৰি ল’বও নোৱাৰে। সেয়ে আমি ইয়াত পৰিসংখ্যা বিজ্ঞানৰ সূত্ৰ ডাঙি ধৰিবলৈ চেষ্টা নকৰি বিষয়টোৰ এটা আভাস মাত্ৰ ডাঙি ধৰিবলৈহে প্ৰয়াস কৰিছোঁ। সংক্ষেপে ক’বলৈ হ'লে কোনো অনুসন্ধান ক্ষেত্ৰৰ লগত জড়িত সাংখ্যিকীয় তথ্যৰ স্তুপৰ সংগ্ৰহ বিশ্লেষণ আৰু তাৎপৰ্য ব্যাখ্যাৰ লগতে অনিশ্চিত আৰু পৰিৱৰ্তনশীল পৰিস্থিতিত বৈধ সিদ্ধান্ত প্ৰদানৰ বাবে ব্যৱহৃত ধাৰণা আৰু পদ্ধতিৰ সমষ্টিকে পৰিসংখ্যা বিজ্ঞান বোলা হয়। কাজেই পৰিসংখ্যা বিজ্ঞানীৰ মুখ্য কাম হৈছে— পৰিসাংখ্যিকীয় পদ্ধতিৰে তথ্য সংগ্ৰহ, তথ্য বিশ্লেষণ আৰু অনিশ্চয়তাৰ মাজত সিদ্ধান্ত গ্ৰহণ। পৰিসংখ্যাবিদসকল সময় অনুযায়ী শিক্ষক, সময় অনুযায়ী পৰামৰ্শদাতা (Consultant) আৰু সময়ত গৱেষক। আন্তৰ্জাতিক খ্যাতি সম্পন্ন পৰিসংখ্যা বিজ্ঞানী প্ৰাধ্যাপক চি. আৰ. ৰাৱ মহোদয়ে পৰিসংখ্যা বিজ্ঞান সম্পৰ্কে অলপতে এইদৰে নিজৰ মত দাঙি ধৰিছে—\nThe nature of problems in any discipline changes overtime and become more complicated as our knowledge of the subject increases. This often requires the development ofamore comprehensive statistical methodology for designing experiments and drawing inferences from the data....”\nলিখক: ড° হৰেন্দ্ৰ নাৰায়ণ দত্ত, অধ্যাপক, পৰিসংখ্যা-বিজ্ঞান বিভাগ, ডিব্ৰুগড় বিশ্ববিদ্যালয়, অসম।


|| জাতীয় জীৱনৰ প্ৰতীক বিষ্ণু ৰাভা||—উভতি চাওঁ – Mahabahoo\nHome/Assam News & Articles/|| জাতীয় জীৱনৰ প্ৰতীক বিষ্ণু ৰাভা||—উভতি চাওঁ\n“He who is useful is infinite, He who is infinite is immune, He who is immune is immortal.” —Lao Tzu\n১৯৬৯ চনৰ জুন মাহতে বিষ্ণু ৰাভাৰ মৃত্যু হৈছিল। আৰু তাৰ পাছতেই তেজপুৰৰ মৰাভৰালীৰ পাৰত বিষ্ণু ৰাভাৰ মৃতদেহ একুৰা জুয়ে আলিঙ্গন কৰি ছাইত পৰিণত কৰিছিল। পিছে, বিষ্ণু ৰাভা বুলিলে যি ব্যক্তিত্ব মনলৈ আহে, যি ভাবমূর্তি ভাহি উঠে, যি দর্শন বা ‘বাদ’ৰ ছবি চকুত পৰে, সেই সকলােবােৰ জানাে তেজপুৰৰ মৰাভৰলীৰ পাৰে চিৰদিনৰ বাবে গ্রাস কৰিব পাৰিলে? এতিয়া বিষ্ণু ৰাভাক সোঁশৰীৰে আমি ৰাইজৰ মুখলৈ আনি দিব নােৱাৰোঁ। কোনেও নােৱাৰে। কিন্তু যি বিষ্ণু ৰাভা জীৱিতকালতে এটি institution বা সংস্থা হৈ গৈছিল, সেই চিৰজীৱন্ত ভাবমূর্তিক জানাে আজিৰ চাম ডেকা-গাভৰুৰ মাজত জীয়াই ৰাখিব নালাগে? আজিৰ নতুন পুৰুষে যিখিনি বিচাৰিব বা বিচাৰিছে, সেইখিনি বিচৰাৰ পথত প্ৰেৰণা জানাে বিষ্ণু ৰাভাৰ জীৱনটোৱে যােগাব নােৱাৰে? কিঞ্চিৎ ভাবি চালে, কিঞ্চিৎ ফঁহিয়াই চালে, তেওঁৰ জীৱনত কি পাওঁ? আজিৰ ডেকা-গাভৰুৱে বিচাৰে, অধ্যয়নকালতো ছাত্র-ছাত্ৰীয়ে সমাজ-সচেতনতাক ক্ষুৰধাৰ কৰি ৰাখিব লাগে। বিষ্ণু ৰাভাই ছাত্ৰাৱস্থাতে সামন্তবাদ, সাম্রাজ্যবাদৰ বিৰুদ্ধে নির্ভীকভাৱে যুঁজিছিল। কলিকতাৰ চেন্ট জেভিয়াৰ্চ কলেজ আৰু কোচবিহাৰৰ কলেজৰ প্ৰতিটো ইটাই আজিও সেই ধুমুহাৰ গতিৰ দৰে বিপ্লৱী মন থকা ‘বিষ্টু’ৰ কথা ক’ব পাৰিব। কিছু তথাকথিত ডিগ্ৰী নহ’লেও, বিষ্ণু ৰাভাই মানসিক আৰু বৌদ্ধিক উৎকর্ষ সাধনৰ বাবে অতি আগ্ৰহেৰে ক্লাছিক গ্রন্থাদি পঢ়ি, তাৰ পুৰণি তত্ত্বকো (ভাল হ’লে) গ্ৰহণ কৰি নতুন দিনৰ নতুন মানুহৰ মঙ্গলার্থে কামত লগাব খুজিছিল। শাৰীৰিক শক্তিৰ বাবে খেলপথাৰত তেজী অশ্বৰ দৰে ৰাভাই দৌৰিছিল। বিষ্ণু ৰাভা সদায় বেগী চেণ্টাৰ ফৰৱার্ড। চিন্তাৰ জগততো।\nবিষ্ণু ৰাভাই লােক কৃষ্টিত ‘পি এইচ ডি’ ডিগ্ৰীৰ বাবে চেষ্টা নকৰি তেওঁৰ জীৱনটোকেই সেই বিষয়ে এটি জীয়া গৱেষণাগাৰ কৰি তুলিছিল।\nস্বাধীনতাৰ পাছতাে শ্রেণী সংঘর্ষ দেখি তাৰ বিৰুদ্ধে বৈপ্লৱিক অস্ত্র হাতত লৈছিল। এতিয়াৰ দিনত ‘নক্সালবাদী’ বােলােতে যি ক্ৰোধৰ ছবি ভাহি উঠে, দ্বিতীয় মহাসমৰৰ পাছতেই আৰ চি পি আইৰ কর্মী বিষ্ণু ৰাভাই ঠিক তেনে ছবিকে ৰাইজৰ মনলৈ আনিছিল। বিষ্ণু ৰাভাৰ জীৱনৰ সবাতােকৈ সবল সৌন্দর্য আছিল— জীয়া জীৱনৰ পৰা, জীয়া মানুহৰ সৈতে হােৱা সান্নিধ্যৰ পৰা, সাধাৰণ মানুহৰ কৃষ্টি প্রকাশৰ পৰা তেওঁ জ্ঞান অর্জন কৰিব পৰাটো। নিলিখিলেই বা কেইখনমান গ্রন্থ! নিলিখিলেইবা এহেজাৰ গীত! আজিৰ অসমখনত জনজাতীয়সকলৰ বিষয়ে জনাৰ, তেওঁলােকক বুজাৰ, তেওঁলােকৰ নােপােৱাৰ বেদনাক সন্মান কৰাৰ, তেওঁলােকৰ ভাষা-কৃষ্টিৰ স্বকীয় স্বৰূপক স্বীকৃতি দিয়াৰ, অথচ বিভেদকামী শক্তিক যুক্তিৰে লাই নিদিয়াৰ যি জীৱন-দর্শন বিষ্ণু ৰাভাই তেওঁৰ প্ৰতিটো কামতে, প্ৰতিটো কথাতে প্রমাণ দিছিল, সেইখিনিয়েই অসমীয়া জাতিক আজিও বহুতো উপকাৰ সাধিব নােৱাৰিবনে? প্রতি বছৰত, আজি অসমত শিল্পী দিৱস পতা হয়— ৰূপকোঁৱৰৰ চিন্তাক সম্মান কৰিবলৈ ১৭ জানুৱাৰীত। জুনৰ কুৰি তাৰিখেও প্রতি বছৰতে, সদৌ অসমজুৰি বিষ্ণু ৰাভা দিৱস পাতি সমগ্ৰ অসমতে বিষ্ণু ৰাভাৰ জীৱন-দৰ্শনৰ চৰ্চা হ’ব পাৰে, সেইদিনা অ-জনজাতীয়সকলে অসমৰ জনজাতীয়সকলৰ ভাষা-সংস্কৃতি শিকা, আলােচনা চক্র, জনজাতীয় কৃষ্টিক প্রাধান্য দিয়া সাংস্কৃতিক সন্ধিয়া, সাংস্কৃতিক প্রতিযােগিতা আদি পাতিব পাৰি। কোনে কি লিপি গ্রহণ কৰে, কোন দিনা কি কি আৰু বেলেগ ৰাজ্য হয়, কি কি ‘…চল’ হয়, তাৰ সৈতে বিষ্ণু ৰাভাবাদক নেসাঙুৰিও— বিষ্ণু ৰাভাক উদাৰ সাংস্কৃতিক দর্শনৰ এটি প্রতীক কৰি তুলিব নােৱাৰিনে?\nমােৰ এই প্রশ্ন— ৰজাঘৰ-প্ৰজাঘৰ দুয়ােলৈকে; কাৰণ বিষ্ণু ৰাভা নামৰ প্রতীক এটাৰ শৰীৰটো একুৰা জুইত তুলি আনি নিঃশেষ কৰি দিছিলাে মৰাভৰলীৰ পাৰত। অসমীয়া জাতীয় জীৱনৰ মৰাভৰলীত পুনৰ জীয়াধল আনিব নােৱাৰিনে— এই প্রতীকেৰে?


বলীউডৰ ড্ৰাগছ বিতৰ্কঃ এইবাৰ জয়া বচ্চন বনাম কংগনা ৰানাৱট – নিয়মীয়া বাৰ্তা\nবলীউডৰ ড্ৰাগছ বিতৰ্কঃ এইবাৰ জয়া বচ্চন বনাম কংগনা ৰানাৱট\nনিয়মীয়া বাৰ্তা ১৬ ছেপ্টেম্বৰঃ সংসদৰ বৰ্ষাকালনীন অধিৱেশন আৰম্ভ হৈছে। বলিউডত ড্ৰাগছ আসক্তিক লৈ বিজেপিৰ সাংসদ অভিনেতা ৰবি কিষাণে সংসদত কেতবোৰ অভিযোগ উত্থাপন কৰিছিল। সেই সন্দৰ্ভত সাংসদ তথা অভিনেত্ৰী জয়া বচ্চনে তীব্ৰ সমালোচনা কৰে। জয়া বচ্চনে সংসদত কয় যে মাত্ৰ কেইজন মান লোকৰ বাবে সমগ্ৰ উদ্যোগটোক বদনাম কৰিব নোৱাৰি। বিজেপি সাংসদক কটাক্ষ কৰি জয়া বচ্চনে কয় যে যি পাত্ৰত খাই সেই পাত্ৰ লেতেৰা বুলি কোৱাৰ অধিকাৰ অধিকাৰ নাই সেইসকলৰ।\nআনহাতে জয়া বচ্চনক এই সন্দৰ্ভত উভতি ধৰিছে অভিনেত্ৰী কংগনা ৰাণাৱটে। কংগনাই টুইটত নিজৰ প্ৰতিক্ৰিয়া প্ৰকাশ কৰি কয় যে জয়া জী যদি মোৰ পৰিৱৰ্তে যদি আপোনাৰ জীয়াৰী স্বেতাক মাৰপিট কৰিলেহেতন, ড্ৰাগছ দিয়া হ’লহেঁতেন শ্লীলতা হানি কৰা হ’লহেঁতেন, তেতিয়াও আপুনি একে কথা ক’লেহেঁতেন নে? যদি অভিষেকে ভাবুকি দিয়া মাৰপিট কৰাৰ অভিযোগ কৰিলেহেঁতেন আৰু ডিঙিত চিপ জৰী লগোৱা অৱস্থাত উদ্ধাৰ হলহেঁতেন তেতিয়াও আপুনি একেই কথা কলেহেঁতেন নে? আমাৰ প্ৰতিও সহমৰ্মিতা দেখুৱাওক।\nড্ৰাগছ আসক্ত নেকি ছাৰা আলী খান!


তিনিবন্ধুৰ সেই শেষ ফটোখন; আৰক্ষীত চাকৰি কৰাৰ সপোন আছিল, পাছে দুৰ্ঘটনাই শেষ কৰি দিলে সকলো READ MORE যি ছেলফীয়ে আছিল বন্ধু সকলৰ মাজৰ শেষৰখন একেলগে উঠা ছেলফী। একেটা দিনতে ৰাজ্যত দ্বিতীয়টো ভয়ংকৰ পথ দুৰ্ঘটনা, ২গৰাকীৰ মৃত্যু সংকটজনক অৱস্থাত কেইবাজনো READ MORE একেটা দিনতে ৰাজ্যত দ্বিতীয়টো ভয়ংকৰ পথ দুৰ্ঘটনা, ২গৰাকীৰ মৃত্যু সংকটজনক অৱস্থাত কেইবাজনো। দৰঙৰ ছিপাঝাৰত পুৱা সংঘটিত হোৱা দুৰ্ঘটনাটোৰ পাছতে ৰাজ্যত এইটো দ্বিতীয়টো ঘটনা।\nদৰঙৰ ছিপাঝাৰত পথ দুৰ্ঘটনাত ৪ গৰাকী লোকে প্ৰাণ হেৰুৱাৰ পাছতে এইবাৰ কলিয়াবৰত এই পথ দুৰ্ঘটনা। কলিয়াবৰ হাতীবন্ধাত ভয়ংকৰ দুৰ্ঘটনাটো সংঘটিত হৈছে।\nদুৰ্ঘটনাটোত এগৰাকী মহিলাসহ এজন যুৱকৰ থিতাতে মৃত্যু হয়। আনহাতে ৫ গৰাকী... অতিকে ভয়ংকৰ পথ দুৰ্ঘটনা, তীব্ৰ বেগী বাহনে মহতিয়াই নিলে ৭ লোকক, ৩ গৰাকীৰ থিতাতে মৃত্যু READ MORE আহত চাৰিগৰাকীক অতি সংকটজনক অৱস্থাত গুৱাহাটী মেডিকেল কলেজলৈ প্ৰেৰণ কৰা হৈছে ৷ অসম চৰকাৰে নিৰ্ধাৰণ কৰিলে বাহনৰ নিৰ্দিষ্ট গতিবেগ, দুচকীয়া বাহনৰ বাবে সৰ্বাধিক ৮০ কিমি প্ৰতি ঘণ্টা READ MORE অসম চৰকাৰে নিৰ্ধাৰণ কৰিলে বাহনৰ নিৰ্দিষ্ট গতিবেগ, দুচকীয়া বাহনৰ বাবে সৰ্বাধিক ৮০ কিমি প্ৰতি ঘণ্টা\nমন্ত্ৰী কেশৱ মহন্ত আৰু মন্ত্ৰী ৰনোজ পেগুৰ সংবাদমেল। সংবাদ মেল সম্বোধন কৰি ৰাজ্যত বাহনৰ গতিবেগ সন্দৰ্ভত কেইবাটাও গুৰুত্বপূৰ্ণ কথা সদৰি কৰে।\nকেবিনেতৰ সিদ্ধান্ত অনুসৰি ৰাষ্ট্ৰীয় শিক্ষা নীতি প্ৰযোজ্য কৰাক লৈ সিদ্ধান্ত গ্ৰহণ। এটা ফ্ৰেম ৱৰ্ক অনুমোদন জনোৱা হৈছে ।\nস্নাতকোত্তৰত কলা-বিজ্ঞান-বাণিজ্য ভাগ... অসমক সমৰ্থন কৰাৰ বাবেই পুত্ৰ-কন্যাই গাঁওবাসীৰ সৈতে মিলি খেদিলে মাতৃক READ MORE চাৰ্ভে অৱ ইণ্ডিয়াৰ মানচিত্ৰ মতে গাৰোজান অসমৰ গাঁও হিচাপে চিহ্নিত। ঐতিহাসিক সীমা সমস্যা সমাধান মতেও গাৰোজান অসমৰ ভূ-খণ্ডত। তাৰপিছতো গাৰোজানৰ একাংশই চামিল হব বিচাৰে মেঘালয়ত।\n25-May-22 @ 22:09\nশিৱসাগৰত শোকাৱহ পথ দুৰ্ঘটনাত থিতাতে মৃত্যু অৱসৰপ্ৰাপ্ত সেনা জোৱান শংখধৰ গগৈৰ\n25-May-22 @ 17:49\nকাজিৰঙাৰ এনিমেল কৰিডৰত অচিনাক্ত বাহনৰ খুন্দাত নাহৰফুটুকী বাঘৰ মৃত্যু\n25-May-22 @ 16:42\nকলিয়াবৰত পথ দুৰ্ঘটনা ! থিতাতে নিহত এজন…\n25-May-22 @ 15:48\nকলিয়াবৰত পথ দুৰ্ঘটনা ! থিতাতে নিহত এজন… ৰাজ্য়ত এটাৰ পিছত আন এটা ভয়ংকৰ পথ দুৰ্ঘটনা। পুনৰ এক ভয়ংকৰ পথ দুৰ্ঘটনা সংঘটিত হৈছে কলিয়াবৰত। কলিয়াবৰৰ কুঢ়িমাৰীত...\nচিলাপথাৰত জঘন্য ধৰ্ষণ কাণ্ড!, দুটা সন্তানৰ পিতৃৰ বলপূৰ্বক ধৰ্ষণ যুৱতীক\n25-May-22 @ 15:26\nসৰ্বত্ৰে সমালোচনা, কিন্তু ৰিয়ানৰ সমৰ্থনত নামিল সূৰ্যকুমাৰ যাদৱ\n25-May-22 @ 15:05\nগাড়ী অথবা ঘৰ নহয়. এইবাৰ বিক্ৰী হ’ব পত্নী…\n25-May-22 @ 14:51\nগাড়ী অথবা ঘৰ নহয়. এইবাৰ বিক্ৰী হ'ব পত্নী… আপুনি হয়তু ঘৰ,গাড়ী বা অন্য় বহু বস্তু বিক্ৰী কৰা শুনিছে। কিন্তু এইবাৰ ঘৰ গাড়ী নহয়, এইবাৰ বিক্ৰী...\nচালাকাটিত জঘন্য কাণ্ড; ১৬ বছৰীয়া কিশোৰীক দলবদ্ধ ধৰ্ষণ, তিনি পাষণ্ডক গ্ৰেপ্তাৰ\n25-May-22 @ 13:27\nমন্দিৰৰ মূৰ্তি ভাঙি লণ্ড-ভণ্ড দুষ্কৃতিকাৰীৰ, ঘটনাক লৈ চাঞ্চল্য\n25-May-22 @ 11:34\nবিদ্যালয়ত দুৰ্বৃত্তৰ ধাৰাসাৰ গুলীবৰ্ষণ; ১৮ গৰাকী শিক্ষাৰ্থীসহ ২১ জনৰ মৃত্যু\n25-May-22 @ 10:41\nপাকিস্তানত মন্দাৱস্থা!পাকিস্তানী ক্ৰিকেটাৰে উদঙাইছে ভয়ংকৰ তথ্য়…\n25-May-22 @ 9:41\nপাকিস্তানত মন্দাৱস্থা!পাকিস্তানী ক্ৰিকেটাৰে উদঙাইছে ভয়ংকৰ তথ্য়… বিপদে যেন লগ নেৰা হৈছে ভাৰতৰ চুবুৰীয়া ৰাষ্ট্ৰ পাকিস্তানক। এটাৰ পিছত এটা সমস্য়াই এতিয়া গা কৰি উঠিছে ৰাষ্ট্ৰখনক।ইমৰান খানে...\nপথ দুৰ্ঘটনা; চিকিৎসালয়লৈ নিয়াৰ পথত মানৱ কুম্বাঙৰ মৃত্যু\n25-May-22 @ 9:00\nকেনে যাব আপোনাৰ আজিৰ দিনটো; জানিবলৈ পঢ়ক ৰাশিফল\n25-May-22 @ 7:40\nঅসমত বানপানীৰ ফলত মৃত্যু হোৱা লোকৰ সংখ্যা ২৬ গৰাকীলৈ বৃদ্ধি\n24-May-22 @ 22:30\nকাশ্মীৰত সন্ত্ৰাসবাদীৰ গুলীচালনাত আৰক্ষী জোৱান শ্বহীদ, ৭ বছৰীয়া শিশু আঘাতপ্ৰাপ্ত\n24-May-22 @ 19:22\n২০২১ বৰ্ষৰ অসমৰ কেইটামান বিশেষ স্মৰণীয় ঘটনা কৰণাৰ মাজেৰে পাৰ হ'ল এটা বছৰ। তাৰ মাজতে বহু সুখ আৰু দুখৰ খবৰে মানুহৰ মন বোৰ ভৰাই তুলিলে।...\nস্বাৰ্থপৰ, প্ৰৱঞ্চক আৰু ক্ষমতা লোভী নেতাৰ কাৰণেই অসম আন্দোলন বিফল হ'ল শ্ৰী উপমন্যু হাজৰিকা, জ্যেষ্ঠ অধিবক্তা জ্যেষ্ঠ অধিবক্তাগৰাকীৰ নিজৰ কিছু মতামত স্বাৰ্থপৰ, প্ৰৱঞ্চক আৰু ক্ষমতা লোভী নেতাৰ...\nডাইনী সন্দেহত হত্যাৰ গোচৰৰ ঐতিহাসিক ৰায়দান; ১০ জন দোষীক যাৱজ্জীৱন কাৰাদণ্ড\n24-May-22 @ 18:59\nপঞ্চায়ত প্ৰতিনিধিৰ বিজয় সমাৰোহত পাকিস্তানৰ সমৰ্থনত শ্লোগান, ১২ জনৰ বিৰুদ্ধে গোচৰ ৰুজু\n24-May-22 @ 17:17\nপ্ৰতি লিটাৰত পেট্ৰ’লৰ মূল্য ৪২০ টকা, অভাৱনীয় পৰিস্থিতি শ্ৰীলংকাত\n24-May-22 @ 16:36\nউৎকোচ লোৱাৰ সময়তে হাতে-লোতে ধৰা পৰিল হেমন্ত কুমাৰ তালুকদাৰ\n24-May-22 @ 16:27\nইনষ্টাগ্ৰাম ৰীলৰ পৰা আমাজন প্ৰাইমলৈ ৰাজীৱ ৰাগ…\n24-May-22 @ 15:48\nইনষ্ট্ৰাগামৰ ৰীলৰ পৰা আমাজন প্ৰাইমলৈ ৰাজীৱ ৰাগ… ৰাজীৱ ৰাগ.. অসমবাসীৰ বাবে এতিয়া চিনাকী নাম ৰাজীৱ ৰাগ। টীক টক, ইনষ্টাগ্ৰামৰ ৰীল ভিডিঅৰ জড়িয়তে জনপ্ৰিয় হৈ পৰিছিল...\n24-May-22 @ 15:02\nদৃশ্য দেখি সকলো স্তম্ভিত! যুৱকে মাত্ৰ দুটা দিনতে বনালে ৬ পেক এক অতিকে আচৰিত দৃশ্য, এগৰাকী লোকে মাত্ৰ দুদিনতে অশেষ কষ্টৰ বলত বনালে ৬ পেক।...\nতিনিবন্ধুৰ সেই শেষ ফটোখন; আৰক্ষীত চাকৰি কৰাৰ সপোন আছিল, পাছে দুৰ্ঘটনাই শেষ কৰি দিলে সকলো\n24-May-22 @ 13:53\nযি ছেলফীয়ে আছিল বন্ধু সকলৰ মাজৰ শেষৰখন একেলগে উঠা ছেলফী।\nমহানগৰত পুনৰ হত্যাকাণ্ডৰ ঘটনা, এইবাৰ ইমামক ঘৰৰ ভিতৰতে নৃশংসভাৱে হত্যা\n24-May-22 @ 11:23\nমহানগৰত পুনৰ হত্যাকাণ্ডৰ ঘটনা, এইবাৰ ইমামক ঘৰৰ ভিতৰতে নৃশংসভাৱে হত্যা ঘৰ ৰখীয়া কৰি থৈ গৈছিল , পাছে কোনো দৃৰ্বৃত্তই আহি হত্যা কৰি থৈ যায় লোকগৰাকীক।...\nনগ্ম অৱস্থাৰে কাঁ চলচিত্ৰ মহোৎসৱৰ ৰেড কাৰ্পেটত এগৰাকী মহিলা, চিঞৰি চিঞৰি ক’লে এই কথা\n24-May-22 @ 10:39\nচলিত ২০২২ চনৰ কাঁ চলচিত্ৰ মহোৎসৱত সমগ্ৰ বিশ্বৰে ভিন্ন ভিন্ন প্ৰান্তৰ পৰা সুন্দৰী সুন্দৰী অভিনেত্ৰীৰ পয়োভৰ ঘটিছে। সকলোৰে সুন্দৰ সুন্দৰ সাজেৰে দৃষ্টি আকৰ্ষণ কৰিছে...\nএকেটা দিনতে ৰাজ্যত দ্বিতীয়টো ভয়ংকৰ পথ দুৰ্ঘটনা, ২গৰাকীৰ মৃত্যু সংকটজনক অৱস্থাত কেইবাজনো\n24-May-22 @ 9:36\nএকেটা দিনতে ৰাজ্যত দ্বিতীয়টো ভয়ংকৰ পথ দুৰ্ঘটনা, ২গৰাকীৰ মৃত্যু সংকটজনক অৱস্থাত কেইবাজনো। দৰঙৰ ছিপাঝাৰত পুৱা সংঘটিত হোৱা দুৰ্ঘটনাটোৰ পাছতে ৰাজ্যত এইটো দ্বিতীয়টো ঘটনা। দৰঙৰ...\nসত্য স্বীকাৰ পিতৃৰ , ‘মইয়ে ধৰ্ষণ কৰিছিলো কন্যাক’\n24-May-22 @ 8:31\nসত্য স্বীকাৰ পিতৃৰ , 'মইয়ে ধৰ্ষণ কৰিছিলো কন্যাক' সভ্য সমাজক লজ্জানত কৰা অতিকে জঘন্য ঘটনা সংঘটিত হৈছে এইখন অসমত। লংকাত পিতৃৰ হাততেই ধৰ্ষণৰ বলি...\nঅতিকে ভয়ংকৰ পথ দুৰ্ঘটনা, তীব্ৰ বেগী বাহনে মহতিয়াই নিলে ৭ লোকক, ৩ গৰাকীৰ থিতাতে মৃত্যু\n24-May-22 @ 8:05\nআহত চাৰিগৰাকীক অতি সংকটজনক অৱস্থাত গুৱাহাটী মেডিকেল কলেজলৈ প্ৰেৰণ কৰা হৈছে ৷\nকাঁ মহোৎসৱৰ পৰা ঘৰলৈ উভতি আহিয়ে অভিষেক বচ্চনে লাভ...\nকাঁ মহোৎসৱৰ পৰা ঘৰলৈ উভতি আহিয়ে অভিষেক বচ্চনে লাভ কৰিলে দুঃসংবাদ কাঁ মহোৎসৱৰ পৰা ঘৰলৈ উভতি আহি অভিনেতা অভিষেক বচ্চনে এক দুঃসংবাদ লাভ কৰিলে। এই...\nকাঁ চলচিত্ৰ মহোৎসৱত দীপিকাৰ সমানে ফেৰ মাৰিলে নেকি এইগৰাকী...\nকাঁ চলচিত্ৰ মহোৎসৱত দীপিকাৰ সমানে ফেৰ মাৰিলে নেকি এইগৰাকী সুন্দৰীয়ে, দ্ৰুত গতিত ভাইৰেল ফটো আন্তঃৰাষ্ট্ৰীয় চলিচিত্ৰ মহোৎসৱ কাঁত বিদেশী-দেশী বহু সুন্দৰীৰ আগমণ ঘটিছে। ভাৰতীয় সুন্দৰী...\nবক্স অফিচত হিট লোকেল উৎপাত, জোয়েশভাই জোৰদাৰ আৰু ডঃ...\nবক্স অফিচত হিট লোকেল উৎপাত, জোয়েশভাই জোৰদাৰ আৰু ডঃ ষ্ট্ৰেঞ্জ ছবিকো পিছ পেলালে লোকেল উৎপাতৰ উপাৰ্জনে মিছন চাইনা, কাঞ্চনজাংঘা আৰু ৰত্নাকৰৰ পিছত, এইবাৰ বক্স অফিচত...\nবেছি ধুনিয়া হ’বলৈ গৈ বেছি বেয়া হৈ পৰিল নেকি,...\nবেছি ধুনিয়া হ'বলৈ গৈ বেছি বেয়া হৈ পৰিল নেকি, অনুৰাগীয়ে ক'লে বটক্স বেছি হৈ গ'ল… কাঁ চলচ্চিত্ৰ মহোৎসৱত (Cannes Film Festival) বৰ্তমানে তাৰকা সকল ব্যস্ত।...\n‘ইলাষ্টিক গাৰ্ল’! কানৰ লতিৰে মেৰিয়াই ধৰিব পাৰে ছাটি, ছেলফী...\n'ইলাষ্টিক গাৰ্ল'! কানৰ লতিৰে মেৰিয়াই ধৰিব পাৰে ছাটি, ছেলফী ষ্টীক আদি বহুতো, ভিডিঅ' দেখি সকলো আচৰিত। সামাজিক মাধ্যমত ভাইৰেল হব ধৰিছে ভিডিঅ। বলীউডত ৩ডি...\nৰাখী সাৱন্তৰ নতুন প্ৰেমিক, ফটো-ভিডিঅ’ শ্বেয়াৰ কৰি ৰাখীয়ে ক’লে...\nৰাখী সাৱন্তৰ নতুন প্ৰেমিক, ফটো-ভিডিঅ' শ্বেয়াৰ কৰি ৰাখীয়ে ক'লে প্ৰকৃত বন্ধু ভাৰতীয় মনোৰঞ্জন জগতৰ ড্ৰামা কুইন ৰাখী সাৱন্তক হয়তো চিনি নোপোৱা মানুহ নোলাব। যি...\nমীট গালা ২০২২ঃ আজৱ-গজৱ সাজপাৰেৰে তাৰকাৰ পয়োভৰ, এইবাৰ কি ৰূপ ধাৰণ...\nTime8 Webdesk - 3-May-22 @ 13:53\nমিষ্টাৰ এণ্ড মিচেছ কাপুৰ….\nTime8 Webdesk - 14-Apr-22 @ 20:51\nগাড়ী কিনাৰ মন কিন্তু তেলৰ দাম দেখি মন কোচ খাই- কেইখনমান...\nTime8 Webdesk - 1-Apr-22 @ 18:20\nনিজেই নিজৰ ৰেকৰ্ড ভংগ কৰিলে বিশ্বৰ সবাতোকৈ দীঘল বাহনখনে, ছুইমিংপুল-হেলিপেড…\nTime8 Webdesk - 12-Mar-22 @ 14:09\nকি দোষ আছিল সেনাৰ কোলাত থকা সেই শিশুৰ …\nTime8 Webdesk - 5-Mar-22 @ 15:02


হিমন্ত বিশ্ব শৰ্মাৰ হিন্দুত্বৰ সংজ্ঞা গ্ৰহণ নকৰে অসমে\nমন্ত্ৰী ড০ হিমন্ত বিশ্ব শৰ্মাই হিন্দুত্ববাদ আৰু মহাপুৰুষ শ্ৰীমন্ত শংকৰদেৱ আৰু মাধৱদেৱ সন্দৰ্ভত কৰা এক মন্তব্যই সকলো অসমীয়াৰে চকু কঁপালত তুলিছে। লখিমপুৰৰ নাৰায়ণপুৰত মাধৱদেৱৰ জয়ন্তীৰ এক বিশেষ অনুষ্ঠানত অংশগ্ৰহণ কৰি মন্ত্ৰী ড০ শৰ্মাই সকলোকে আচৰিত কৰি ভাষণত ক’লে- অসমলৈ হিন্দুত্ববাদ আনিছিল মহাপুৰুষ শ্ৰীমন্ত শংকৰদেৱে। হিন্দুত্বৰ দৰ্শন অসমলৈ আনিছিল শংকৰদেৱে। হিন্দুত্ব আনিছিল মহাপুৰুষ মাধৱদেৱে। ভগৱান কৃষ্ণৰ নিৰ্দেশত অসমত আবিৰ্ভাৱ হৈছিল মহাপুৰুষ দুগৰাকীৰ। অৰ্থাৎ যুগ যুগ ধৰি অসমত হিন্দুত্ব চলি আহিছে। আৰ এছ এছ বা বিজেপিয়ে অসমলৈ হিন্দুত্ব আমদানি কৰা নাই।\nএজন দায়িত্বশীল মন্ত্ৰীৰ মুখৰ পৰা মহাপুৰুষ দুজনা সন্দৰ্ভত এই মন্তব্য কোনো অসমীয়াই আশা নকৰে। সেই বাবে ড০ শৰ্মাৰ এই মন্তব্যৰ বাতৰি বিয়পি পৰাৰ লগে লগে সমগ্ৰ অসমতে তীব্ৰ প্ৰতিক্ৰিয়াৰ সৃষ্টি হৈছে। বিজেপিত যোগদান কৰাৰ দিনাৰ পৰাই হিমন্ত বিশ্ব শৰ্মাই এনেধৰণৰ প্ৰতিক্ৰিয়াশীল, অদ্ভূত মন্তব্য কৰি আৰ এছ এছৰ বিশ্বাসভাজন হোৱাৰ চেষ্টা চলাই আহিছে।\nতেওঁ আৰ এছ এছৰ ঘনিষ্ঠ হ’বৰ বাবেই এই মন্তব্য কৰা বুলি কোনোবাই আওকাণ কৰিব বিচাৰিব পাৰে। কিন্তু তেনেদৰে এই কথা আওকাণ কৰিব নোৱাৰি। কাৰণ আৰ এছ এছ তথা সংঘ পৰিয়ালৰ দীৰ্ঘম্যাদী কাৰ্য্যসূচীৰ এক অংশ ড০ হিমন্ত বিশ্ব শৰ্মাৰ মন্তব্য। উদাৰ-সংস্কাৰবাদী নৱ-বৈষ্ণৱ ধৰ্মৰ প্ৰবৰ্তক মহাপুৰুষ শ্ৰীমন্ত শংকৰদেৱক অসমত হিন্দুত্বৰ বাৰ্তাবাহক বুলি অভিহিত কৰিবলৈ যোৱাটো কোনো পধ্যেই গ্ৰহণযোগ্য হ’ব নোৱাৰে। আৰু ইয়াৰ বিৰোধিতা কৰিবই লাগিব।\nআৰ এছ এছে সংশ্লিষ্ট সমাজৰ প্ৰেক্ষাপটত নিজৰ কাৰ্য্যসূচী যুগুত কৰি আগবাঢ়িছে। যিহেতু সাম্প্ৰতিক সময়ত অসমত তেওঁলোক অতি তৎপৰ। অসমৰ ভিন্ন জনগোষ্ঠীৰ মাজত তেওঁলোকে ভিন্ন ধৰণেৰে প্ৰৱেশ কৰিছে। এই ক্ষেত্ৰত অতি কৌশলপূৰ্ণভাৱে আগবাঢ়িছে আৰ এছ এছ নেতৃত্ব। হিমন্ত বিশ্ব শৰ্মাই অসমৰ বিভিন্ন নৃগোষ্ঠীৰ মাজত বিজেপিৰ সমৰ্থন ভেটি গঢ়ি তোলাৰ বাবে দিন-ৰাতি একাকাৰ কৰিছে। ড০ শৰ্মাই মহাপুৰুষ দুজনাৰ সন্দৰ্ভত কৰা মন্তব্যও তেওঁৰ এই কাৰ্য্যসূচীৰেই অংশবিশেষ।\nশংকৰদেৱৰ নৱ-বৈষ্ণৱ ধৰ্ম মূলতঃ সংঘ পৰিয়ালে পোষকতা কৰা হিন্দুত্বৰ সম্পূৰ্ণ পৰিপন্থী। সংঘ পৰিয়ালৰ উত্তৰ ভাৰতৰ হিন্দু ধৰ্মৰ বিপৰীতে মহাপুৰুষ শংকৰদেৱে এক উদাৰ, সাৰ্বজনীন বৈষ্ণৱ ধৰ্মৰ প্ৰবৰ্তন কৰিছিল। য’ত জাত-পাত, উচ্চ-নীচ, ধনী-দুখীয়াৰ প্ৰভেদ নাই। সেই বাবেই শংকৰদেৱৰ ভক্তি আন্দোলনে অসমৰ জনসাধাৰণৰ মাজত অভূতপূৰ্ব সঁহাৰি লাভ কৰিছে।\nআজি শ্ৰীমন্ত শংকৰদেৱৰ বৈষ্ণৱ ধৰ্মাৱলম্বী মানুহৰ সংখ্যা অগণন। আৰু সেই বাবেই সকলো ৰাজনৈতিক দলে বিশেষ দৃষ্টি ৰাখে বৈষ্ণৱ ধৰ্মাৱলম্বীসকলৰ ওপৰত। আৰু বিজেপিৰটো কথাই নাই! বৈষ্ণৱ ধৰ্মাৱলম্বীসকলৰ সমৰ্থন আদায় কৰাৰ বাবে যি কৰিব লাগে তাকেই কৰিছে। কিন্তু আচল সমস্যা হৈছে- অসমৰ বৈষ্ণৱ ধৰ্মাৱলম্বীসকলৰ মানসিকতা বিজেপি তথা আৰ এছ এছৰ হিন্দুত্বৰ সম্পূৰ্ণ বিপৰীত। উত্তৰ ভাৰতৰ হিন্দু ধৰ্মীয় বিশ্বাস আৰু ৰীতি-নীতি নামানে এওঁলোকে। এক দেৱ, এক সেৱত বিশ্বাসী শংকৰী লোকসকলে দেৱ-দেৱী, পূজা-পাতল আদি কেতিয়াও বিশ্বাস নকৰে। ব্ৰাহ্মণ্যবাদৰ তেওঁলোক ঘোৰ বিৰোধী। এইখিনিতেই আন এটা কথা স্পষ্ট- এওঁলোক ব্ৰাহ্মণ্যবাদৰহে বিৰোধী। ব্ৰাহ্মণৰ বিৰোধী নহয়। কাৰণ গুৰুজনাই কেতিয়াও কোনো সম্প্ৰদায়ৰে বিৰোধিতা কৰা নাছিল। সেই সম্প্ৰদায়ৰ বিশ্বাস আৰু ৰীতি-নীতিৰহে বিৰোধী আছিল।\nআৰ এছ এছৰ হিন্দু ধৰ্মৰ বাখ্যাই অসমৰ শংকৰী ধৰ্মত বিশ্বাসীসকলক কেতিয়াও প্ৰত্যয় নিয়াব নোৱাৰে। সেইবাবেই আৰ এছ এছে এই ক্ষেত্ৰত বিশেষ কৌশল অৱলম্বন কৰিছে। তেওঁলোকৰ মতে- অসমৰ নৱ-বৈষ্ণৱ ধৰ্ম হিন্দু সভ্যতাৰ এক অংশ। হয়, হিন্দু ধৰ্মৰ এক অংশই। কিন্তু কেইবা শতিকাৰ পূৰ্বে হিন্দু ধৰ্মৰ মাজত বিৰাজ কৰা কোনো কোনো মহলৰ আধিপত্যবাদৰ বিৰুদ্ধে সমগ্ৰ ভাৰতজুৰি হৈছিল সংস্কাৰ আন্দোলন। সেই সংস্কাৰ আন্দোলনেই আছিল ভাৰতৰ এক ভক্তি আন্দোলন। সেই বহুধাপল্লৱিত ভক্তি আন্দোলনৰে এক সৌৰভময় শক্তিশালী শাখা আছিল শ্ৰীমন্ত শংকৰদেৱৰ নৱ-বৈষ্ণৱ ধৰ্ম। ইয়াত হিন্দু-মুছলমানৰ কোনো ভেদ-ভাব নাই।\nতেতিয়াহ’লে এই বৈষ্ণৱ ধৰ্মৰ মাজত মন্ত্ৰী ড০ শৰ্মাই কেনেদৰে হিন্দুত্ব দেখিবলৈ পাইছে? শংকৰদেৱক হিন্দুত্বৰ বাৰ্তাবাহক বুলি কৈ তেওঁ অসমৰ লোকসকলক কি বুজাব বিচাৰিছে? ৰাজনৈতিক ক্ষমতাৰ বাবে সমাজত বিষবাষ্প বিয়পোৱাৰ বাহিৰে ই আৰু একো নহয়। হিমন্ত বিশ্ব শৰ্মাই বৈষ্ণৱ ধৰ্মাৱলম্বীসকলক বিজেপিৰ প্ৰতি আকৰ্ষিত কৰাৰ বাবে কৰি অহা প্ৰচেষ্টাৰ ই এক অংশ। কিন্তু স্বয়ং গুৰু দুজনাৰ ক্ষেত্ৰত এনে মন্তব্য কৰি তেওঁ গুৰু দুজনাৰ অনুগামীৰ মাজলৈ বিজেপিক নিব পাৰিবনে? কাৰণ কোনো একনিষ্ঠ বৈষ্ণৱ সেৱকে শংকৰদেৱ আৰু মাধৱদেৱে অসমলৈ হিন্দুত্ব আনিছিল বুলি কৰা মন্তব্য গ্ৰহণ নকৰে। আৰু ই বৰঞ্চ তেওঁলোকক ক্ষুব্ধহে কৰিব।\nইতিমধ্যে শৰ্মাৰ এই মন্তব্যই বৈষ্ণৱ ধৰ্মাৱলম্বীসকলৰ মাজত তীব্ৰ প্ৰতিক্ৰিয়াৰ সৃষ্টি কৰিছে। কেৱল এয়াই নহয়। অসমত প্ৰবাহমান কালৰ পৰাই হিন্দুত্ব আছিল বুলি ক’বলৈ গৈ তেওঁ কৈছে- ‘কৃষ্ণাইৰ মূৰতে বকুল ফুল এপাহি, নিয়ৰ পাই মুকলি হ’ল ঐ গোবিন্দাই ৰাম’ বিহু যোজনা ফাকিয়ে হেনো প্ৰমাণ কৰিছে অতীজৰ পৰাই অসমত হিন্দুত্বৰ প্ৰচলন আছিল। এনে উদ্ভট মন্তব্য কৰি ৰাজনৈতিক মুনাফা আদায় কৰিব বিচৰা নেতাজনে জনা উচিত যে- অসমৰ হিন্দু ধৰ্মাৱলম্বীসকলৰ ওপৰত সংঘ পৰিয়ালৰ হিন্দুত্বৰ সংজ্ঞা জাপি দিয়া উচিত নহয়।\nমেৰু বিভাজনৰ চেষ্টা যিমানেই বেছি কৰিব, সিমানেই তাৰ বিৰুদ্ধে প্ৰতিবাদ হ’ব। ড০ শৰ্মাই সহজ-সৰল বৈষ্ণৱ পৰিয়াল এটাৰ লোকৰ সৈতে ভালদৰে কথা বতৰা পাতিলেই বুজি পাব তেওঁলোকৰ মানসিক পৰিমণ্ডল কিমান উদাৰ আৰু বহল। সংকীৰ্ণ হিন্দুত্বই তেওঁলোকক স্পৰ্শ কৰিব নোৱাৰে। এক প্ৰকাৰ ক’বলৈ গ’লে- অসমৰ উদাৰ গণতান্ত্ৰিক ধৰ্মনিৰপেক্ষ সমাজৰ ভেটিও এইসকল লোকক লৈয়ে গঢ় লৈছে। তাক ভাঙিবলৈ অপচেষ্টা নকৰাই ভাল।\nপুৱা-গধূলি নামঘৰৰ চাকি-বন্তি, ডবা-শংখৰ লগতে ঘৰে ঘৰে গোঁসাইঘৰত চাকি-বন্তি আৰু মহাপুৰুষ দুজনাৰ সৃষ্টি-প্ৰাৰ্থনাৰ মাজত দিন পাৰ কৰা বৈষ্ণৱ সমাজে কেতিয়াও ড০ হিমন্ত বিশ্ব শৰ্মাৰ হিন্দুত্বৰ সংজ্ঞা গ্ৰহণ নকৰে। সম্পূৰ্ণ নিৰাসক্ত হৈ তেওঁলোকে ক’ব পাৰে- ‘মুক্তিতো নিস্পৃহ যিটো’ বুলি। ড০ শৰ্মাৰ দৰে ৰাজনীতিবিদে উপলব্ধি কৰিব পাৰিবনে এই কথা?\n(লেখক গুৱাহাটীস্থিত এজন জ্যেষ্ঠ সাংবাদিক। তেখেতৰ ই মে’ইল ঠিকনা [email protected])


নতুন দিগন্তৰ ফালে ধাৱমান ভাৰতীয় পাছপোৰ্ট, হেনলী পাছপোৰ্টৰ নতুন সূচকত প্ৰমান এই কথা\nহেনলী পাছপোৰ্ট সূচকৰ শেহতীয়া ফলাফলত শীৰ্ষ স্থানত থকা ৰাষ্ট্ৰ জাপান আৰু ছিংগাপুৰত ভ্ৰমণৰ স্বাধীনতাৰ অভিলেখ ভংগৰ স্তৰ দেখুৱাইছে । লগতে 17 বছৰ পূৰ্বে সূচকটো আৰম্ভ হোৱাৰ পিছত বিশ্বব্যাপী গতিশীলতাৰ ব্যৱধান সৰ্বাধিক ৰেকৰ্ড কৰা হৈছে।শেহতীয়া ৰেংকিঙত ভাৰতে ইয়াৰ পাছপোৰ্ট শক্তি উন্নত কৰে। যোৱা বছৰৰ 90 তম স্থানৰ তুলনাত সাতটা স্থান অতিক্ৰম কৰি 83 তম স্থানত আছে। ইয়াত এতিয়া বিশ্বব্যাপী 60 টা গন্তব্যস্থানলৈ ভিছা-মুক্ত প্ৰৱেশাধিকাৰ আছে। ওমান আৰু আৰ্মেনিয়া হৈছে শেহতীয়া গন্তব্য স্থান । ভাৰতীয় পাছপোৰ্ট ধাৰকসকলে এতিয়া কিউ42021-ত মাত্ৰ 58 টা ভিছা-মুক্ত প্ৰৱেশাধিকাৰ গন্তব্যস্থানৰ তুলনাত ভিছা প্ৰাপ্ত নকৰাকৈ ভ্ৰমণ কৰিব পাৰে।\nধনী দেশ আৰু দৰিদ্ৰ লোকসকলৰ মাজত আন্তৰ্জাতিক গতিশীলতাৰ এই গভীৰ বিভাজনটো যোৱা বছৰৰ শেষৰ ফালে মুখ্যতঃ আফ্ৰিকাৰ ৰাষ্ট্ৰসমূহৰ বিৰুদ্ধে অমিক্ৰণ সম্পৰ্কীয় নিষেধাজ্ঞাৰ দ্বাৰা তীক্ষ্ণ মনোযোগত ক্ৰয় কৰা হৈছিল যাক ৰাষ্ট্ৰসংঘৰ মহাসচিব এণ্টনিঅ' গুটেৰেছে "ভ্ৰমণ বৰ্ণবৈষম্য"ৰ দৰে বুলি বৰ্ণনা কৰিছিল।\nহেনলী পাছপোৰ্ট সূচকৰ ঐতিহাসিক তথ্য অনুসৰি, বিশ্বৰ সকলো পাছপোৰ্টক তেওঁলোকৰ ধাৰকে আগতীয়া ভিছা অবিহনে প্ৰাপ্ত কৰিব পৰা গন্তব্যস্থানৰ সংখ্যা অনুসৰি ৰেংকিং কৰে আৰু আন্তৰ্জাতিক বিমান পৰিবহন সংস্থাৰ (আই.এ.টি.এ.) একচেটিয়া তথ্যৰ ওপৰত আধাৰিত, এজন ব্যক্তিয়ে 2006 চনত গড়ে 57 খন দেশ ভ্ৰমণ কৰিব পাৰে। আজি সেই সংখ্যা 107 লৈ বৃদ্ধি পাইছে। কিন্তু এই সামগ্ৰিক বৃদ্ধিয়ে বিশ্বব্যাপী উত্তৰৰ দেশবোৰ আৰু বিশ্বব্যাপী দক্ষিণৰ দেশবোৰৰ মাজত বৰ্ধিত বৈষম্যক আৱৰি ৰাখিছে। চুইডেন আৰু আমেৰিকা যুক্তৰাষ্ট্ৰৰ দৰে দেশৰ নাগৰিকসকলে 180 টাতকৈ অধিক গন্তব্যস্থান ভিছা-মুক্ত ভ্ৰমণ কৰিবলৈ সক্ষম হৈছে। আনহাতে এংগোলা, কেমেৰুন আৰু লাওছৰ পাছপোৰ্ট ধাৰকসকলে কেৱল 50 টাতহে প্ৰৱেশ কৰিব পাৰে।\nজাৰ্মানী আৰু দক্ষিণ কোৰিয়াই শেহতীয়া ৰেংকিঙত যুটীয়াভাৱে দ্বিতীয় স্থানত আছে। পাছপোৰ্ট ধাৰকসকলে 190 টা গন্তব্যস্থান ভিছা-মুক্তভাৱে প্ৰাপ্ত কৰিবলৈ সক্ষম হৈছে। আনহাতে ফিনলেণ্ড, ইটালী, লাক্সেমবাৰ্গ আৰু স্পেইনৰ স্থান 3য় 189 নম্বৰৰ সৈতে। আমেৰিকা যুক্তৰাজ্য আৰু ইউ.কে. পাছপোৰ্টবোৰে 2020 চনত 8ম স্থানলৈ হ্ৰাস হোৱাৰ পিছত তেওঁলোকৰ পূৰ্বৰ কিছু শক্তি পুনৰ প্ৰাপ্ত কৰিছে।\nহেনলী এণ্ড পাৰ্টনাৰ্ছৰ অধ্যক্ষ আৰু পাছপোৰ্ট সূচক ধাৰণাটোৰ আৱিষ্কাৰক ড. খ্ৰীষ্টান এইচ. কেলিনে কয় যে মহামাৰীৰ পিছত পুনৰুদ্ধাৰৰ বাবে প্ৰব্ৰজন চেনেল খোলাটো অত্যাৱশ্যকীয়। "পাছপোৰ্ট আৰু ভিছা হৈছে বিশ্বব্যাপী সামাজিক বৈষম্যৰ ওপৰত প্ৰভাৱ পেলোৱা আটাইতকৈ গুৰুত্বপূৰ্ণ সঁজুলিবোৰৰ ভিতৰত এটা। যিহেতু তেওঁলোকে বিশ্বব্যাপী গতিশীলতাৰ সুযোগ নিৰ্ধাৰণ কৰে। যিবোৰ সীমাৰ ভিতৰত আমি জন্ম গ্ৰহণ কৰো আৰু আমি ধৰি ৰখাৰ অধিকাৰ থকা নথিপত্ৰবোৰ আমাৰ ছালৰ ৰঙতকৈ কম স্বেচ্ছাচাৰী নহয়। ধনী ৰাজ্যবোৰে বিশ্বব্যাপী মানৱ আৰু ভৌতিক সম্পদ পুনৰ বিতৰণ আৰু পুনৰ সন্তুলিত কৰাত সহায় কৰিবলৈ ইতিবাচক আভ্যন্তৰীণ প্ৰব্ৰজনক উৎসাহিত কৰিব লাগিব।"\nপ্ৰব্ৰজন নীতি কেন্দ্ৰৰ অধ্যাপক মেহাৰী তাদ্দেল মাৰুৱে আঙুলিয়াই দিছে যে "আন্তৰ্জাতিক ভ্ৰমণৰ সৈতে সম্পৰ্কিত ব্যয়বহুল প্ৰয়োজনীয়তাই বৈষম্য আৰু বৈষম্যক প্ৰতিষ্ঠানিক ৰূপ দিয়ে। কোভিড-19 আৰু অস্থিৰতা আৰু বৈষম্যৰ সৈতে ইয়াৰ পাৰস্পৰিক সম্পৰ্কে ধনী উন্নত ৰাষ্ট্ৰ আৰু তেওঁলোকৰ দৰিদ্ৰ সমকক্ষসকলৰ মাজত আন্তৰ্জাতিক গতিশীলতাৰ আচৰিত বৈষম্যক আলোকপাত আৰু অধিক বৃদ্ধি কৰিছে।"\nপ্ৰব্ৰজন আৰু গতিশীলতাৰ বহল ভূ-ৰাজনৈতিক প্ৰৱণতাৰ ওপৰত মহামাৰীৰ প্ৰভাৱ সম্পৰ্কে প্ৰতিবেদনত মন্তব্য কৰি কলম্বিয়া বিশ্ববিদ্যালয়ৰ হাৰিমেন ইনষ্টিটিউটৰ বঁটা বিজয়ী সাংবাদিক আৰু সহযোগী অধ্যাপক মিছা গ্লেনীয়ে কয় যে "অমিক্ৰণৰ উপস্থিতিয়ে এক ডাঙৰ ভূ-ৰাজনৈতিক বিফলতাৰ ফালে আঙুলিয়াই দিয়ে।\nযদি আমেৰিকা যুক্তৰাজ্য, ব্ৰিটেইন আৰু ইউৰোপীয় ইউনিয়নে অধিক ধন আৰু ভেকছিন দক্ষিণ আফ্ৰিকালৈ স্থানান্তৰিত কৰিলেহেঁতেন, তেন্তে এনে এক শক্তিশালী নতুন চাপ উদ্ভৱ হোৱাৰ সম্ভাৱনা যথেষ্ট কম হ'লহেঁতেন। যেতিয়ালৈকে আমি ভেকছিনৰ বিতৰণ অধিক সমানভাৱে ভাগ-বতৰা নকৰোঁ, নতুন পৰিৱৰ্তনবোৰে আমাক সকলোকে এক বৰ্গলৈ ঘূৰাই পঠোৱাৰ ক্ষমতা ৰাখিব।"\nআন্তৰ্জাতিক ভাৱে প্ৰসিদ্ধ কাৰ্ডিঅ'লজী আৰু আভ্যন্তৰীণ ঔষধ বিশেষজ্ঞ আৰু চুইজাৰলেণ্ডৰ এছআইপি মেডিকেল ফেমিলি অফিচ এডভাইজৰী ব'ৰ্ডৰ সদস্য ডাঃ এন্দ্ৰিয়াছ ব্ৰাউচলিনে প্ৰতিবেদনত উল্লেখ কৰি কয় যে "এজন ব্যক্তিৰ স্বাস্থ্য আৰু টিকাকৰণৰ স্থিতি গতিশীলতাৰ ক্ষেত্ৰত তেওঁলোকৰ পাছপোৰ্টৰ ভিছা-মুক্ত প্ৰৱেশাধিকাৰৰ দৰে প্ৰভাৱশালী।\n5জি নিলামত মিমি ৱেভ বেণ্ড অন্তৰ্ভুক্ত কৰাৰ নতুন বিতৰ্ক !\nভাৰতৰ সৈতে সম্পৰ্ক উন্নত কৰাৰ ইচ্ছা প্ৰকাশ পাকিস্তানৰ


অসমীয়াৰ ব্যৱসায়িক মানসিকতা৷\nআমাৰ ইয়াত চানা ভুজিয়া আৰু বিস্কুটৰ এখন নাম থকা দোকান আছিল৷ মই প্ৰায়ে তাৰ পৰা বজাৰ কৰো৷ এদিন ঘৰলৈ আলহী অহাৰ কথা৷ খৰধৰকৈ বিস্কুট কেইটামান লৈ আহি ঘৰত মেলি চায় দেখো সোপাকে সেমকা৷ আলহীক দিব নোৱাৰি৷ বৰ খং উঠিল৷ চিনাকি দোকান কাৰণে বিশ্বাসত আনিছো, কিহৰ এইবোৰ ল’ৰাধেমালি? সেই জমকতে আলহীৰ লগতে ময়ো ওলাই গ’লো৷ পইছা বাৰু নালাগে পিছে কেইজন মান গ্ৰাহকৰ আগতে শাঁত পৰি যোৱাকৈ গালি পাৰিলো৷ আহিবৰ সময়ত ক’লো, “আজিৰ পৰা তোৰ দোকানৰ সৈতে আৰু মোৰ অহাযোৱা শেষ৷ ” বাকী শুনি থকা গ্ৰাহক কেইজনো যে আহিব আশা নাই৷ বেছ মন কৰিলো, এটা সময়ৰ ভিতৰত ইমান নাম থকা দোকানখন লাহে লাহে গ্ৰাহক নাইকিয়া হৈ শেষত বন্ধ হৈ পৰিল৷ মনতো অলপ বেয়া লাগিল৷ কাৰণ হেজাৰ হ’লেও দোকানখন গাঁৱৰে অসমীয়া মানুহ এজনৰ আছিল৷\nএতিয়া সাহিত্য অৰ্গৰ সম্পাদকীয়ত স্থান পোৱাৰ জোখাৰে এই ঘটনাটোত ইমান জোৰ নাই৷ কিন্তু চাবলৈ গ’লে ঘটনাটোৱে অসমীয়া মানুহৰ এটা বৰ গুৰুত্বপূৰ্ণ চৰিত্ৰ বৰ্ণনা কৰিব পাৰে৷ সেয়া হ’ল অসমীয়াৰ ব্যৱসায়িক মানসিকতা আৰু সচেতনতা৷ আগৰে পৰা চাবলৈ গ’লে অসমীয়া মানুহখিনি চাহপাত কেইখিলাৰ বাহিৰে অন্য ব্যৱসায়ৰ প্ৰতি ইমানেই অনীহা যে কথাটো সঁচাকৈয়ে ভাবিবলগীয়া৷\nএতিয়া অকণমান আহো অন্য এটা বিষয়লৈ৷ অসমত প্ৰতি বছৰে লাখ লাখ ল’ৰা-ছোৱালী শিক্ষিত হৈ ওলাইছে৷ মেট্ৰিক হায়াৰচেকেণ্ডৰীত আজিকালি নম্বৰৰ খেল৷ ৬০% পোৱা ছাত্ৰ জনে কথমপিহে উচ্চ শিক্ষাৰ বাবে চিট পায়৷ কিন্তু তাৰ তলৰ এইযে ৩৫%ৰ পৰা ৪৫% পোৱা এক বৃহৎসংখ্যক ছাত্ৰ ছাত্ৰী আমাৰেই একেটা শিক্ষা-ব্যৱস্থাৰ পৰা ওলাইছে, এই সকলৰ বাবে ভবিষ্যতৰ বাবে শিক্ষাৰ দুৱাৰ প্ৰায় বন্ধ৷ এওঁলোককটো আমি দলিয়াই পেলাব নোৱাৰো৷ এওঁলোকো একো একোজন মানৱ সম্পদ৷ পিছে দুৰ্ভাগ্যজনকভাৱে এওঁলোকৰ মাৰ্ক নাই, ডনেশ্ব’ন দি পঢ়িবলে টকাও নাই৷ গতিকে ডিগ্ৰীও নাই৷ চাকৰিটো দূৰৰে কথা৷ ফলত এইসকলে হয় বাহিৰত গৈ ৫ হাজাৰ টকীয়া চিকিঅ’ৰিটী গাৰ্ডৰ চাকৰি কৰিব লাগিব নাইবা থিয়েতাৰ পাতি, বিহু সন্মিলন পাতি চান্দা তুলি ফুৰাৰ বাহিৰে অন্য উপায় নাই৷ অৱশ্যে এইখিনিতে আমাৰ শিক্ষা ব্যৱস্থাৰ স্কিল ডেভলপমেণ্টৰ কথাটো আহে, কিন্তু মই ক’ব খুজিছো যে মানসিকতাৰ সামান্য পৰিবৰ্তন ঘটাব পাৰিলে আমি আঁঠুত সোণ নাপালেও ঘৰতেই যে সোণ পাম সেয়া খাতাঙ৷\nএষাৰ কথা আছে বোলে “বাণিজ্য বসতি লক্ষ্মী৷ ” পিছে কথাষাৰহে আছে, অসমীয়া মানুহৰ বোধহয় এইষাৰ কথাৰ সতে কিবা আখেজ আছে৷ বা এনেকুৱাও হ’ব পাৰে অসমীয়াৰ লক্ষ্মীক আদৰিবলৈ মন নাই৷ সকলোৱে কয় ডাক্তৰ হ’বি, ইঞ্জিনীয়াৰ হ’বি, কিন্তু কোনোৱে নকয় ব্যৱসায় কৰিবি৷ কিন্তু কিয়? আগৰ পৰাই ব্যৱসায়ক অসমীয়াই ওপায় নোহোৱাতহে লৈছে৷ মানে একো নাই যদি কিবা এটাকে কৰি থাকিবি আৰু, পিছে বিকল্প হিচাপে লোৱা নাই৷ এইযে জাগৰণটো আজিলৈকে ন’হলেই৷ সেইটোৱেই পৰম দুখৰ কথা৷\nঅসমীয়াৰ এনে মানসিকতাৰ গুৰি সন্ধান কৰি বহুতেই ক’ব খোজে অসমত হোৱা সেই বিখ্যাত আন্দোলনটো আৰু আজিও পূৰামাত্ৰাই হৈ থকা আন্দোলন ৰাজনীতিৰ বাবেই অসমীয়া ডেকা গাভৰু সকলৰ মনত এটা ওপৰতে টকা ঘটাৰ মানসিকতা গঢ় লৈ উঠিছে৷ ধৰক আন্দোলন কৰিলে, নেতা হ’ল৷ মিনিষ্টাৰৰ লগত চিনাকি হ’ল৷ চাকৰি এটা ল’লে৷ ঠিকা ঠুকুলি কিবা এটা যোগাৰ কৰিলে সেয়াই আৰু৷ এইবোৰৰ মাজতেই সকলো ব্যস্ত৷ চাকৰি পাবলে বেলেগে পঢ়ে আমাৰ খিনিয়ে লিংক লগাই বোলে আমুকক কচোন,এবাৰ কৈ দিলে কিজানি হৈ যায় চাকৰিটো৷ আৰু এনেকে নোহোৱাও নহয়৷ গতিকে সকলো এইবোৰতেই ব্যস্ত৷ আজিকালি সামান্য পৰিবৰ্তন হৈছে যদিও এই মানসিকতাৰ শেষ হোৱাৰ আগন্তুক যে নায়েই৷ কৰো বুলিলে ইমান কাম আছে, কিন্তু কৰিবলৈ কাৰো আহৰি নাই৷ ইয়াৰ ফলত হৈছে কি-\n১)অসমৰ ধনবোৰ বাহিৰলৈ গৈ আছে৷\n২)অসমত কৰ্মবিমুখিতা আৰু নিবনুৱা সমস্যাৰ এটা ভয়ানক পৰিস্থিতি৷\n৩)কিছুমান বজৰুৱা সংস্কৃতি ইয়াৰে গাত ভেজা দি গঢ়ি উঠিছে৷\nমই কথাটো ব্যৱসায়িক মানসিকতা আৰু ব্যৱসায়িক সচেতনতা দুই ধৰণে ভাগ কৰিব খুজিছো৷ ব্যৱসায়িক মানসিকতা গঢ়িবলৈ ক’ৰবাত তিনিবছৰীয়া ক’ৰ্ছ কৰিব নালাগে৷ ব্যৱসায় কৰো বুলি ভাবিলেই হ’ল৷ কিন্তু ভবাৰ লগে লগে যদি তোমাৰ মনলৈ আহে যে মোৰটো হাতত টকা নাই ব্যৱসায় কৰিবলৈ, মই পঢ়া শুনাও নকৰিলো৷ ঘৰত গৰু গাই হাঁহ, পাৰহে চাওঁ, মইনো কি ব্যৱসায় কৰিম? তেন্তে তোমাৰ ব্যৱসায়িক মানসিকতা গঢ়ি উঠা নাই৷ ব্যৱসায়িক মানসিকতাৰ ল’ৰা এজনে এই কথাখিনি এনেদৰে ভাবিব যে মইচোন গৰু চৰাব পাৰো৷ গতিকে যদি কেনেবাকে চাৰি-পাচজনী জাৰ্চী পুহিব পাৰো তেন্তে মই চোন মাহে ৫০ৰ পৰা ৮০ হাজাৰ পৰ্যন্ত টকা আৰ্জিব পাৰিম৷ এয়াই হ’ল পাৰ্থক্য৷ অসমীয়া মানুহে অনুমানেই কৰিব নোৱাৰে যে গোৱাহাটীৰ এজন ফুচকাৱালাৰ আয় মাহে ত্ৰিচৰ পৰা পঞ্চাচ হাজাৰ টকাৰ ভিতৰত৷ এইবোৰ হ’ল সৰু সৰু কথা৷ আজি অসমৰ পাইকাৰী বিক্ৰীৰ প্ৰায় সকলো ব্যৱসায় বহিৰাগত বণিক শ্ৰেণীৰ হাতত৷ আমাৰতো একোৱেই নাই৷ গতিকে আমিও তেওঁলোকৰ আঙুলিৰ ঠাৰত নাচিবলৈ বাধ্য৷ আজি কেইটামান চাহ ফেক্টৰীৰ বাহিৰে প্ৰায় সকলো ডাঙৰ দোকান, ম’ল, উদ্যোগ-কাৰখানা, হোটেল এই সকলোবোৰটো অনা অসমীয়া মানুহৰ হাততেই৷ এতিয়া আমি তেওঁলোকে লুণ্ঠন চলাইছে, দাম বঢ়াইছে, সম্পতি কৰিছে বুলি কৈ নাথাকো কিয়, যেতিয়ালৈকে আমি নিজে নিজৰ ৰাস্তা নাসাজো, আনৰ পদূলিৰে বাজ ওলাবলৈ বাধ্য৷\nএতিয়া আঁহো ব্যৱসায়িক সচেতনতাৰ কথালৈ৷ এই সচেতনতাৰ লগত মই প্ৰথমৰ ঘটনাটো সম্পৰ্কিত কৰিব খোজো৷ তুমি তোমাৰ ব্যৱসায় সম্প্ৰসাৰণ আৰু সুচাৰূ ৰূপে চলাই নিয়াৰ প্ৰতি কিমান সচেতন৷ কোকাকোলাই প্ৰথম বৰ্ষত মাত্ৰ তিনি বটল ক’ক বিক্ৰী কৰিবলৈ সক্ষম হৈছিল৷ KFC ৰ প্ৰতিষ্ঠাতাই এটা সময়ত ঘৰে ঘৰে গৈ মাংস বিক্ৰী কৰিছিল৷ কিন্তু আজি কোকাকোলা আৰু KFC কোম্পানীৰ সমগ্ৰ বিশ্বতে কি স্থিতি সেয়া নতুনকৈ কোৱাৰ প্ৰয়োজন নাই৷ সেই দিশৰ পৰা চাবলৈ গ’লে প্ৰথম বৰ্ষত মাত্ৰ তিনি বটল আজি কোক বিক্ৰী কৰা কোম্পানীয়ে যদি পাছত সমগ্ৰ বিশ্ব বজাৰত প্ৰভাৱ পেলাব পৰাকৈ প্ৰতিষ্ঠা লাভ কৰিছে, তেন্তে আমাৰ গৃহিনীৰ হাতৰ নাৰিকলৰ লাৰুৱে কাইলে বজাৰত কিয় খলকণি তুলিব নোৱাৰিব? আজি জাৰ্চী গৰুৰ ফাৰ্ম খোলা ল’ৰাজনে কাইলে এটা নামথকা মিঠাইৰ ফেক্টৰী প্ৰতিষ্ঠা কৰি সুনাম অৰ্জন কিয় কৰিব নোৱাৰিব? কিন্তু সেইক্ষেত্ৰত তুমি সচেতন হ’ব লাগিব যাতে কাৰোলৈ ভেকুঁৰে ধৰা লাডু যোৱা নাই৷ আৰু যদি যায় তাৰ দায়িত্ব তোমাৰ৷ তুমি দোকান এখন খুলি যদি গোটেই জীৱনটো তাতে লাগি লাগি এদিন মৰি যোৱাগৈ, তেন্তে সেয়া ব্যৱসায়িক সচেনতাৰ পৰিচয় নহয়৷ কিন্তু এখন দুচটা টিনৰ চালিৰে আৰম্ভ কৰি যদি তুমি দুটাও শ্ব’পিং ম’লৰ মালিক হ’ব পাৰিছা, তেন্তে তোমাৰ সেই সচেতনতা আছে৷ জৰুৰী নহয় যে সকলো কোকাকোলা, KFCৰ দৰে জগত বিখ্যাত হওক৷ ব্যৱসায়তো এনেকৈয়ো হয়৷\nআধুনিক বিশ্বখনৰ প্ৰায় প্ৰতিটো কথাই ব্যৱসায়ৰ লগত জড়িত হৈ পৰিছে৷ প্ৰায় সকলো কথাই প্ৰত্যক্ষ বা পৰোক্ষ ভাবে লাভ লোকচানৰ লগত জড়িত হৈ পৰিছে৷ ব্যৱসায়ৰ অংশ নোহোৱাকৈ কোনো থাকিব পৰা নাই৷ এইক্ষেত্ৰত অসমীয়াৰ ব্যৱসায় বিমুখিতা ইয়াৰ অনগ্ৰসতা আৰু অস্থিৰতাৰ অন্যতম কাৰণ৷ সকলো অপসংস্কৃতিৰ পৰা মুক্ত কৰি সমাজখনক সুস্থিৰ সবল আৰু স্বাবলম্বী কৰি তুলিবৰ বাবে আমাৰ ব্যৱসায়িক প্ৰবৃতি জগাই তোলা অতিকৈ প্ৰয়োজন হৈ পৰিছে৷ আজিকালি ইয়াৰ কিছু উন্নতি হৈছে যদিও জাগৰণটো এতিয়াও অহা নাই৷ ইয়াৰ উপযুক্ত সময়ো ইতিমধ্যেই পাৰ হৈ গৈছে৷ সহজে চকুত নপৰা সৰু সৰু কিছুমান কথা কিন্তু। ইবিলাকতে লুকাই আছে জাতিটোৰ প্ৰগতি আৰু সুস্থিৰতাৰ মূলমন্ত্ৰ৷\n← প্ৰান্তিকৰ সম্পাদক প্ৰদীপ বৰুৱাৰ সতে হোৱা এক আছুতীয়া সাক্ষাৎকাৰ\nনিষিদ্ধ নহয়! (মানবেন্দ্ৰ কুমাৰ শৰ্মা) →


ফটা প্ৰেম – Page 10 – ফটাঢোল\nমন গৈছিল। বৰকৈ মন গৈছিল। আগদিনা ৰামলাল ধোবীয়ে ধুই ইস্ত্ৰী কৰি দিয়া ছাৰ্টটো পিন্ধি ৰুমমেট অমিতে যেতিয়া ক্লাছ বাংক কৰি ভেলেণ্টাইন ডেৰ ৰাতিপুৱাই নবজাৰ বাছত উঠি পাণবজাৰলৈ যাবলৈ যো-জা চলাইছিল, মোৰো মন গৈছিল তেতিয়া। নেহৰু পাৰ্কত কিমান ভিৰ বা হয় আজি? উমানন্দলৈ ফেৰীত জেগা পাম নে নাই বা! – এনেকুৱা কথাবোৰ ভাবি আগনিশাৰে পৰা উদ্বিগ্ন হ’বলৈ মন গৈছিল, যোৱাটো স্বাভাৱিক। হাতত মেছত দিয়া ঠাণ্ডা চাহকাপ আৰু অকল এক ছেণ্টিমিটাৰমান ঠাইত বাটাৰ লগোৱা ব্ৰেড দুটুকুৰা লিৰিকি বিদাৰি মই অমিতৰ আয়োজনবোৰ চাই\nফটাপ্ৰেম – প্ৰাঞ্জল গোস্বামী\nবয়সত যদি বয়সৰ দোষে নুচুৱে তেন্তে জানো হ’ব? জীৱনত এটা বয়স আহেই এনেকুৱা, যেতিয়া পৃথিৱীখন বৰ ৰঙীন যেন লাগে, কবিতাৰ কলি কিছুমানে মনৰ মাজত অগা দেৱা কৰিবলৈ লয়, ৰোমাণ্টিক গান শুনি থাকোতে চিনেমাৰ হিৰোবোৰৰ ঠাইত নিজকে থ’বৰ মন যায়। তেনে দোষে চোৱা দিনৰে কথা। কলেজত পঢ়ি থাকোতে মাজে মধ্যে “সাহিত্য চর্চা” কৰিছিলো, “সমাজ সেৱা’’তো আগৰণুৱা আছিলো। কাজেই কেইবাগৰাকীও ষোড়শী যুৱতীৰ আকৰ্ষণৰ কেন্দ্ৰবিন্দু হৈ পৰিছিলো বুলি বন্ধুবৰ্গই কোৱাকুই কৰিছিল। কথাবোৰ শুনি বেয়া লগাৰ প্ৰশ্নই নুঠে, বৰঞ্চ হিয়াখনে থৌকি বাথৌহে কৰিছিল। দুই\nফটাপ্ৰেম – ভানুশ্ৰী দেউৰী\nস্কুলীয়া শিক্ষা সাং কৰি কলেজত ভৰি দিছোঁ তেতিয়া। একেবাৰে মন উৰণীয়া, দেহা উৰণীয়া হৈ থকাৰ বয়স। দুই একে প্ৰেমৰ প্ৰস্তাৱ দিয়ে, একে আষাৰে নাকচ কৰো। তথাপি মনে মনে গপতে গঙ্গাটোপ হৈ থাকো, কাৰোবাৰ সপোন কুঁৱৰী যে হ’ব পাৰিছোঁ সেই কথা ভাবি। তেনেকুৱাতে ল’ৰা এজনৰ সৈতে চিনা পৰিচয় হ’লো। কলেজখনৰ ভিতৰতে “হেণ্ডচাম” বুলি সুখ্যাতি থকা ডেকাকেইজনৰ ভিতৰত অন্যতম আছিল তেওঁ। সাহিত্য চৰ্চা কৰিছিল, বাঁহী বজাইছিল, উদ্দাত্ত কণ্ঠেৰে তৰ্ক প্ৰতিযোগিতাবোৰত ভাগ লৈ পুৰস্কাৰ বুটলিছিল। এক কথাত কলেজৰ বহু যুৱতীৰ হাৰ্টথ্ৰ’ব আছিল তেওঁ।\nMarch 1, 2018 ফটা প্ৰেম\t8 Comments\nমই বৰ পজিটিভ মাইণ্ডৰ ল’ৰা। কেইবছৰনো বয়স হৈছে? মাত্ৰ ২৭ হে। আচলতে এতিয়াহে মোৰ প্ৰেমত পৰাৰ প্ৰকৃত বয়স হৈছে। আগৰ প্ৰেমবোৰত ভালপোৱা, মৰমবোৰ আচলতে অপৈণত আকৰ্ষণহে আছিল। গতিকে এতিয়া ভাল পাম একেবাৰে চিৰিয়াচলি আৰু এইবাৰ বিয়া পাতিম খাটাং। নামি পৰিলো কৰ্মক্ষেত্ৰত। ভুল নকৰিব চাকৰিৰ কৰ্মক্ষেত্ৰ নহয়, প্ৰেমৰ ক্ষেত্ৰখনৰ কথা কৈছোঁ। এজনী আছিল বান্ধৱী, যিজনীয়ে সদায় মোৰ লগত নিশা ১ বজালৈ ফোনত কথা পাতে। অহ! এইখিনিতে কওঁ, নিশা ১ বজা পৰ্যন্ত মোৰ লগত কথা পাতে, কিন্তু সেয়া আমাৰ কথা নহয়, তাইৰ\nফটাপ্ৰেম – কৌশিক ৰঞ্জন বৰা\nমোৰ ফটা পিৰীতিৰ পুৰাণখন বেছিদিনীয়া নহয়। হাইস্কুলীয়া দিনৰে আৰু। ক্লাছ টেনৰ প্ৰথমতেই এগৰাকী সহপাঠীৰে প্ৰেমত পৰিলোঁ। পৰিলোঁ মানে ইমানে বেয়াকৈ প্ৰেমৰ বোকাত সোমালোঁ যে জে চি বিয়েও উঠাব নোৱাৰে আৰু। জানুৱাৰী মাহৰ কথা। ক্লাছবোৰ আৰম্ভ হৈছে। ঘৰত মা দেউতাহঁতৰ বুজনি, “ক্লাছ টেন পালিহি। পঢ়াত মন দে।” চাওঁতে চাওঁতে সৰস্বতী পূজা পালেহি। হাইস্কুলৰ শেষৰটো সৰস্বতী পূজা। ইফালে আকৌ স্কুলৰ সাধাৰণ সম্পাদক। দায়িত্ব আছে বহুত। পূজাৰ বহুদিনৰ আগৰপৰাই প্ৰস্তুতি চলালো মনৰ কথাবোৰ কৈ পেলোৱাৰ। তেতিয়া হীৰুদা আৰু প্ৰণৱ কুমাৰ বৰ্মনৰ কবিতা পঢ়িবলৈ


শীতল যুদ্ধ, বৰদিন আৰু বক্সিং ডে' টেষ্ট - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nশীতল যুদ্ধ, বৰদিন আৰু বক্সিং ডে’ টেষ্ট\nদ্বিতীয় বিশ্ব যুদ্ধৰ সমাপ্তিৰ পিছত আমেৰিকা যুক্তৰাষ্ট্ৰ আৰু ছোভিয়েট ইউনিয়ন আৰু মিত্ৰ শক্তিৰ মাজত সৃষ্টি হৈছিল শীতল যুদ্ধ। দুয়োপক্ষৰ মাজত যুদ্ধৰ উত্তেজনা বৃদ্ধি পাইছিল যদিও কোনো প্ৰত্যক্ষ যুদ্ধ নোহোৱাৰ বাবেই দুয়োপক্ষৰ এই যুঁজখনক শীতল যুদ্ধ বুলি কোৱা হৈছিল। আমেৰিকা যুক্তৰাষ্ট্ৰ আৰু ইয়াৰ মিত্ৰসমূহ আৰু ছোভিয়েট সংঘ আৰু ইয়াৰ মিত্ৰসমূহৰ মাজত থকা ৰাজনৈতিক আৰু সামৰিক উত্তেজনাপূৰ্ণ অৱস্থাই আছিল শীতল যুদ্ধ।\nএই শীতলযুদ্ধ শব্দটো ১৯৪৭ চনৰ পৰা ১৯৯০ ৰ দশকলৈ বহুল ভাৱে প্ৰচলিত আছিল যদিও আজিও ইয়াৰ ব্যৱহাৰ হৈ থকা দেখা যায়। এক উত্তেজনাপূৰ্ণ পৰিস্থিতিৰ সৃষ্টি হ’লে বা দুটা পক্ষৰ মাজত ভিতৰি সৃষ্টি হোৱা সংঘাতক উপস্থাপন কৰিবলৈকে শীতল যুদ্ধ শব্দটো আজিও ব্যৱহাৰ কৰি অহা হৈছে।\nশেহতীয়াকৈ ভাৰতীয় ক্ৰিকেট নিয়ন্ত্ৰণ ব’ৰ্ড চমুকৈ বি চি চি আই, ভাৰতীয় টেষ্ট দলটোৰ অধিনায়ক বিৰাট কোহলি আৰু টি-২০ দলটোৰ লগতে এদিনীয়া দলৰ অধিনায়ক ৰোহিত শৰ্মাকলৈ সৃষ্টি হৈছিল বিতৰ্ক। এক অনাকাংক্ষিত বিতৰ্কই চুই গৈছে ভাৰতীয় দলটোক। যি বিতৰ্কৰ অৱসান আজিও হোৱা নাই। বা এই বিতৰ্কৰ অৱসান ইমান সোনকালে হ’ব বুলি ধাৰণা কৰাও সঠিক নহয়।\nকিয়নো ভাৰতীয় ক্ৰিকেটত যি বিতৰ্কৰ সূচনা হ’ল সেই বিতৰ্কৰ কু-প্ৰভাৱ বহু দিনলৈ স্পষ্ট ৰূপত যে ভাৰতীয় ক্ৰিকেটত পৰিস্ফুট হৈ থাকিব সেয়া স্পষ্ট। ইউ এ ইত অনুষ্ঠিত হোৱা টি-২০ বিশ্বকাপৰ পূৰ্বে হঠাৎ অধিনায়ক বিৰাট কোহলিয়ে বিশ্বকাপৰ পিছতেই ভাৰতীয় টি-২০ দলটোৰ অধিনায়ক পদ ত্যগ কৰাৰ কথা ঘোষণা কৰিছিল। ইয়াৰ পৰৱৰ্তী সময়ত বি চি চি আইয়ে বিৰাটক এদিনীয়া দলটোৰ অধিনায়ক পদৰ পৰা অপসাৰণ কৰি টি-২০ দলটোৰ অধিনায়ক ৰোহিত শৰ্মাক এদিনীয়া দলটোৰ অধিনায়ক হিচাপে নিৰ্বাচিত কৰে।\nথোৰতে বি চি চি আই, বিৰাট কোহলি আৰু ৰোহিত শৰ্মাক কেন্দ্ৰ কৰি সৃষ্টি হোৱা বিতৰ্কৰ কাৰণ এইয়াই। এই বিতৰ্কৰ বাবেই তিনিও পক্ষৰ মাজত সৃষ্টি হৈছিল শীতল যুদ্ধৰ। যি শীতল যুদ্ধ আজিও অব্যাহত আছে। বিৰাটৰ নেতৃত্বত ৰোহিতে আৰু ৰোহিতৰ নেতৃত্ব বিৰাটে খেলিব নিবিচাৰে বুলিও এক চৰ্চা চলিছিল। এই চৰ্চাক অৱশ্যে নস্যাত কৰিছে বিৰাটে।\nএই লেখাত আমি টীম ইণ্ডিয়াৰ বিতৰ্ক বা শীতল যুদ্ধৰ বিষয়ে বহলাই উল্লেখ কৰিব বিচৰা নাই। এই লেখাৰ বিষয় বলেগ। বক্সিং ডে’ টেষ্টৰ বিষয়েহে আমাৰ এই বিশেষ লেখা। কিন্তু এই টেষ্টখন খেলিবলৈ যোৱাৰ প্ৰাকমুহূৰ্তত সৃষ্টি হোৱা এই ঘটনাৰাজি প্ৰসংগ ক্ৰমে আহি পৰিছে।\nসেয়া যিয়েই নহওক, ২৬ ডিচেম্বৰ দেওবাৰৰ পৰা ভাৰতীয় টেষ্ট দলটোৱে দক্ষিণ আফ্ৰিকাৰ চেঞ্চুৰিয়ানত খেলিব বক্সিং ডে’ টেষ্ট। এই বক্সিং ডে’ টেষ্ট শব্দটো নিশ্চয় আপোনাৰ অপৰিচিত নহয়। কিন্তু আপুনি জানেনে কি এই বক্সিং ডে টেষ্ট? কিয় এই টেষ্টক বক্সিং ডে’ টেষ্ট বুলি কোৱা হয়? কিয় বছৰত মাত্ৰ এখনেই বক্সিং ডে’ টেষ্ট খেলা হয়? কিয় বিশেষ এখন টেষ্টতকেই বক্সিং ডে’ টেষ্ট বুলি কোৱা হয়?\nক্ৰিকেট বলিয়া বহুতেই ক্ৰিকেটৰ প্ৰতিটো সৰুবৰ খবৰ ৰাখে যদিও সেইসকলৰো বহুতেই নাজানে এই বক্সিং ডে’ টেষ্ট আচলতে কি? বহুতেই হয়তো ভাবিব পাৰে বক্সিঙৰ লগত সম্পৰ্ক আছে এই টেষ্টৰ। কিন্তু তেনে নহয়। এই টেষ্টৰ বক্সিং খেলৰ লগত কোনো সম্পৰ্ক নাই।\n২৫ ডিচেম্বৰ, খ্ৰীষ্টমাছ। খ্ৰীষ্টধৰ্ম লোকসকলৰ পবিত্ৰ উৎসৱ খ্ৰীষ্টমাছ। প্ৰভু যীশুখ্ৰীষ্টৰ জন্ম-তিথি উপলক্ষ্যে এই উৎসৱ পালন কৰা হয়। খ্ৰীষ্টমাছ বা বৰদিনৰ পিছৰ দিনটোকেই বিশ্বৰ বহুকেইখন দেশত বক্সিং দিৱস হিচাপে পালন কৰা হয়। এই বক্সিং ডে’ত বহুকেইখন দেশত চৰকাৰী বন্ধও পালন কৰা হয়। আমেৰিকা যুক্তৰাষ্ট্ৰ, দক্ষিণ আফ্ৰিকা, কানাডা, নিউজিলেণ্ড, অষ্ট্ৰেলিয়া, হংকং আদি ৰাষ্ট্ৰসমূহত বৰদিনৰ পিছৰ দিনটোক বক্সিং দিৱস পালন কৰাৰ উপৰিও চৰকাৰী বন্ধ ঘোষণা কৰা হয়।\nএই বক্সিং দিৱসক লৈ বিশ্বৰ বিভিন্ন প্ৰান্তত বিভিন্ন ধৰণৰ তত্ত্ব প্ৰচলিত আছে। কিন্তু প্ৰতিটো তত্ত্বৰে মূল আধাৰ একেটাই। উপহাৰ বিতৰণ। তাৰে এটা প্ৰাচীন তত্ত্ব অনুসৰি বৰদিনৰ পিছৰ দিনটোত এজনে আনজনক উপহাৰ প্ৰদান কৰে। পূৰ্বতে বৰদিনৰ দিনটোতো বহু শ্ৰমিকে কামলৈ যাবলগীয়া হৈছিল। বৰদিন বুলি তেওঁলোকে কাম ক্ষতি কৰিব পৰা নাছিল। বৰদনিৰ উৎসৱ তেওঁলোকে পালন কৰিব পৰা নাছিল।\nসয়েহে এই শ্ৰমিকসকলক বৰদিনৰ পিছৰ দিনটোত বহু মালিকে উপহাৰ প্ৰদান কৰিছিল। একো একোটা বক্সৰ ভিতৰত বিভিন্ন ধৰণৰ উপহাৰ ৰখা হৈছিল। এই উপহাৰসমূহ লাভ কৰাৰ পিছত স্বাভাৱিকতেই শ্ৰমিকসকলৰ মাজত আনন্দৰ হাঁহি বিৰিঙিছিল। গতিকে এই দিনটো বক্সিং দিৱস হিচাপে পৰিগণিত হৈ পৰিছিল।\nএকেদৰে বক্সিং ডে’ক কেন্দ্ৰ কৰি আন এক কাহিনীও প্ৰচলিত হৈ আহিছে। এই কাহিনী অনুসৰি বৰদিনৰ সময়ত গীৰ্জাসমূহত একোটাকৈ বক্স ৰখা হৈছিল। এই বক্সত বিভিন্ন লোকে দৰিদ্ৰ লোকসকলৰ বাবে উপহাৰ ৰাখিছিল। খ্ৰীষ্টমাছৰ পৰৱৰ্তী দিনটোত এই বক্সবোৰ খোলা হৈছিল আৰু তাত থকা বিভিন্ন উপহাৰ বোৰ দৰিদ্ৰ লোকসকলৰ মাজত বিতৰণ কৰা হৈছিল। এইদৰেই বক্সিং দিৱস প্ৰচলিত হৈ আহিছিল।\nবক্সিং দিৱস ক্ৰিকেটত প্ৰৱেশ হৈছিল ১৮৯২ চনত। ১৮৯২ চনত মেলবৰ্ণ ক্ৰিকেট গ্ৰাউণ্ডত খ্ৰীষ্টমাছৰ সময়ত ভিক্টোৰিয়া আৰু নিউ চাউথ ৱেলছৰ মাজত এখন মেচ অনুষ্ঠিত হৈছিল। তাৰ পিছত, প্ৰতি বছৰে দুয়োটা দলে খ্ৰীষ্টমাছৰ সময়ত খেল আৰম্ভ কৰে আৰু ই এক পৰম্পৰালৈ পৰিণত হয়।\nবক্সিং দিৱসত অৰ্থাৎ খ্ৰীষ্টমাছৰ পৰৱৰ্তী দিনটোত অনুষ্ঠিত হোৱা টেষ্টকেই বক্সিং ডে’ টেষ্ট বুলি কোৱা হয়। আন্তঃৰাষ্ট্ৰীয় ক্ৰিকেটত প্ৰথমবাৰৰ বাবে বক্সিং ডে’ টেষ্ট অনুষ্ঠিত হৈছিল ১৯৫০-৫১ চনত। মেলবৰ্ণত অনুষ্ঠিত হৈছিল এই টেষ্টখন। ইংলেণ্ড আৰু অষ্ট্ৰেলিয়াৰ মাজত অনুষ্ঠিত হোৱা এছেজৰ সময়ত অনুষ্ঠিত হৈছিল এই বক্সিং ডে’ টেষ্ট।\nএই বক্সিং ডে’ টেষ্ট খেলখন ২২ ডিচেম্বৰত আৰম্ভ হৈছিল আৰু খেলখনৰ ৫ম দিনৰ খেল বক্সিং দিৱসত অনুষ্ঠিত হৈছিল। ১৯৫৩ চনৰ পৰা ১৯৬৭ চনৰ ভিতৰত ২৬ ডিচেম্বৰ বক্সিং দিৱসত কোনো খেল খেলা হোৱা নাছিল। ১৯৭৪-৭৫ চনৰ এছেজ শৃংখলাৰ তৃতীয়খন খেল মেলবৰ্ণ ক্ৰিকেট খেলপথাৰত বক্সিং দিৱসত আৰম্ভ হৈছিল।\nদক্ষিণ আফ্ৰিকা ভ্ৰমণলৈ যোৱা ভাৰতীয় দলটোৱে বৰ্তমানলৈকে দক্ষিণ আফ্ৰিকাৰ লগত মুঠ ৫ খন বক্সিং ডে’ টেষ্ট খেলিছে। আনহাতে অষ্ট্ৰেলিয়াৰ বিৰুদ্ধে খেলিছে সৰ্বাধিক ১০ খন বক্সিং ডে’ টেষ্ট। দক্ষণি আফ্ৰিকাৰ লগত বক্সিং ডে’ টেষ্টৰ ৰেকৰ্ড ভাৰতৰ সুখকৰ নহয়। ৫ খন বক্সিং ডে’ টেষ্টৰ মাত্ৰ ১ খনতহে ভাৰতে জয় লাভ কৰিছে।\nদক্ষিণ আফ্ৰিকাৰ লগত ভাৰতে ১৯৯২, ১৯৯৬, ২০০৬, ২০১০ আৰু ২০১৩ চনত মুঠ ৫ খন বক্সিং ডে’ টেষ্ট খেলিছে। ইয়াৰ ভিতৰত মহেন্দ্ৰ সিং ধোনিৰ নেতৃত্বত ২০১০ চনত একমাত্ৰ বক্সিং ডে’ টেষ্টখন জয় কৰিছিল। বাকী ৪ খনতে ভাৰত পৰাজিত হৈছিল।\nআনহাতে ভাৰতে অষ্ট্ৰেলিয়াৰ লগত ১৯৮৫, ১৯৯১, ১৯৯৯, ২০০৩, ২০০৭, ২০১১, ২০১৪, ২০১৮ আৰু ২০২০ চনত মুঠ ৯ খন বক্সিং ডে’ টেষ্ট খেলিছে আৰু ইয়াৰ ৫ খন মেচতে পৰাস্ত হৈছে। ইয়াৰে ২ খন মেচত ভাৰতে বিজয় সাব্যস্ত কৰাৰ লগতে ২ খনত ড্ৰ খলিছে।\nআনহাতে নিউজিলেণ্ডৰ লগত ভাৰতে একমাত্ৰ বক্সিং ডে’ টেষ্টখন খেলিছিল ১৯৯৮ চনত। ৱেলিংটনত খেলা সেই টেষ্টখনত নিউজিলেণ্ডে ভাৰতীয় দলটোক ৪ উইকেটত পৰাস্ত কৰি বিজয় সাব্যস্ত কৰিছিল। বক্সিং ডে’ টেষ্টত ভাৰতৰ এইয়াই ইতিহাস।\n২৬ ডিচেম্বৰ, ২০২১ দেওবাৰৰ পৰা ভাৰতে পুনৰ দক্ষিণ আফ্ৰিকাৰ লগত বক্সিং ডে’ টেষ্ট খলিব। এইখন হ’ব বক্সিং ডে’ টেষ্টৰ ইতিহাসত ভাৰতৰ দক্ষিণ আফ্ৰিকাৰ লগত ষষ্ঠখন বক্সি ডে’ টেষ্ট। এই টেষ্টখনত বিজয় সাব্যস্ত কৰি ভাৰতে বিজয়ৰ ৰেকৰ্ড সুদৃঢ় কৰে নে পৰাজিত হোৱাৰ আন এক নতুন ইতিহাস গঢ়ে সেয়া সময়ে ক’ব।\nকিন্তু আভ্যন্তৰীণ শীতল যুঁজত বিধ্বস্ত ভাৰতীয় দলটোৰ যে এই সময়খিনি অধিক কঠিন সেইয়া নিশ্চিত। ইতিধ্যে এদিনীয়া ক্ৰিকেটৰ অধিনায়ক পদৰ পৰা অপসাৰিত হোৱা বিৰাটৰ বাবে এই টেষ্ট জয় কৰি হেৰুওৱা সন্মান উদ্ধাৰ কৰাৰ লগতে বি চি চি আইৰ মুখ বন্ধ কৰাৰ শ্ৰেষ্ঠ মঞ্চ। আনহাতে প্ৰশিক্ষক হিচাপে ৰাহুল দ্ৰাবিড়ৰ বাবেও এই টেষ্ট শৃংখলা হৈ পৰিছে অন্যতম প্ৰত্যাহ্বান।\nভাৰতীয় সাম্ভাব্য দলটোঃ মায়াংক আগৰৱালা, কে এল ৰাহুল, চেতেশ্বৰ পূজাৰা, বিৰাট কোহলি (অধিনায়ক), শ্ৰেয়াছ আয়াৰ, ঋষভ পন্ত (উইকেট কীপাৰ), ৰবিচন্দ্ৰন অশ্বিন, মহম্মদ ছামী, যশপ্ৰীত বুমৰাহ, মহম্মদ চিৰাজ।\nএকাদশ খেলুৱৈ: শাৰ্দুল ঠাকুৰ (বলিং অলৰাউণ্ডাৰ), হনুমা বিহাৰী, আজিংক্য ৰাহানে (অতিৰিক্ত বেটছমেন)।\nদিনজোৰা কাৰ্যসূচীৰে গোলাঘাট দণ্ডধৰ বালিকা বিদ্যালয়ৰ ৮১ সংখ্যক বৰ্ষপূৰ্তি উদযাপন…\nপুনৰ বিজেপি চৰকাৰে আনিব কৃষি আইন সংশোধিত বিধেয়কঃ কৃষি মন্ত্ৰীৰ মন্তব্যই সৃষ্টি কৰিছে ধুমুহা….


আজৱ কাণ্ড ! ভাইৰেল ট্ৰেণ্ড ফল’ কৰি গৰিলা আঠাৰে ওঁঠত লগালে গিলাচ, তাৰ পাছত কৰিবলগীয়া হ'ল এয়া...– News18 Assam\nআজৱ কাণ্ড ! ভাইৰেল ট্ৰেণ্ড ফল’ কৰি গৰিলা আঠাৰে ওঁঠত লগালে গিলাচ, তাৰ পাছত কৰিবলগীয়া হ'ল এয়া...\nUpdated:February 16, 2021, 4:41 PM IST\nলেন মাৰ্টিন , যিয়ে এতিয়া অপৰিসীম বিষৰ সৈতে সংগ্ৰাম কৰি আছে। কিয়নো প্ৰত্যাহ্বান গ্ৰহণ তেওঁ এটা কাগজৰ কাপত কিছু গৰিলা আঠা লগাই ইয়াক ওঁঠত লগাইছিল । তাৰ পাচতে তেওঁৰ লগত সংঘটিত হ'ল এয়া।\nLast Updated: February 16, 2021, 4:41 PM IST\nইন্টাৰনেন্ট অলপ সময়ৰ বাবে হ'লেও জনপ্ৰিয় হ'বলৈ একাংশ লোকে যিকোনো কামেই সংঘটিত কৰিব পাৰে। গৰিলা আঠা মানুহৰ ওপৰত কাৰ্যকৰী নহয় বা ই মানুহৰ কোনো ক্ষতি কৰিব নোৱাৰে সেয়া দাবী কৰি তাৰ প্ৰমাণ দিবলৈ গৈ লুইচিয়ানাৰ এই যুৱকজনে কৰিলে এই আচৰিত কাণ্ড। গৰিলা আঠা লগাই এটা পেপাৰ গিলাচ তেওঁ নিজৰ ওঁঠত লগাইছিল। কিন্তু এই কাণ্ডই এতিয়া বিপদত পেলাইছে লেন মাৰ্টিন নামৰ যুৱকজনক। ওঁঠত লাগি থকা গিলাচটোৰ বাবে এতিয়া তেওঁৰ বিষত থাকিব নোৱাৰা পৰিস্থিতিৰ সন্মুখীন হোৱাৰ লগতে তেওঁ কৰিবলগীয়া হৈছে অস্ত্ৰোপচাৰ।\nদৰাচলতে শেহতীয়াকৈ ছ'চিয়েল মিডিয়াৰ লগতে সংবাদ মাধ্যমত ভাইৰেল হৈ পৰিছিল যে এগৰাকী মহিলাই গৰিলা আঠা নিজৰ চুলিত ব্যৱহাৰ কৰাৰ ঘটনা। মহিলাগৰাকীৰ এই কামৰ পাচতে এই যুৱকজনে প্ৰমাণ কৰিব বিচাৰিছিল যে গৰিলা আঠা এনে নহয়, যি মহিলাগৰাকীয়ে ক'বলৈ খোজাখিনি ভুল। সেয়েহে, মাৰ্টিনে এই প্ৰত্যাহ্বান গ্ৰহণ কৰিছিল আৰু এই কাম কৰি বৰ্তমানে তেওঁ ঘোৰ বিপদত পৰিছে।\nএই বিপদজনক পৰীক্ষাৰ পাচতে মাৰ্টিনক তত্ক্ষণাত চিকিৎসালয়লৈ লৈ যোৱা হয় আৰু চিকিৎসালয়ৰ বিচনাত চটফটাবলগীয়া হৈছে মাৰ্টিনে।\nএই আঠাযুক্ত গিলাচ মুখত লগোৱাৰ পূৰ্বে মাৰ্টিনে ভাইৰেল ভিডিঅ'টোত উল্লেখ কৰিছিল "মই ইয়াক ল'ম, কাপত লৈ মোৰ মুখত ৰাখিম। ই লাগি নধৰিব আৰু সোনকালে ওঁঠৰ পৰা আঁতৰাই আনিব পাৰিম "। যদিও পাচৰ পৰ্যায়ত মাৰ্টিনৰ সৈতে কি কি হ'ল সেয়া ভিডিঅ'টোত দেখুওৱা হোৱা নাই।\nযদিও পৰৱৰ্তী সময়ত এখন ছবি প'ষ্ট কৰিছিল য'ত তেওঁক চিকিৎসালয়ৰ বিচনাত বহি থকা দেখা গৈছে আৰু পেপাৰ গিলাচটো এতিয়াও তেওঁৰ মুখত লাগি আছে।\nইনষ্টা ষ্টৰীটোৰ ওপৰত তেওঁ কেপশ্বনত লিখিছিল, গৰিলা আঠাৰ সৈতে এই খেল এনধৰণৰ হ'ব বুলি মই ভৱা নাছিলো। কিন্তু নহয় এয়া সঁচা হৈ পৰিল। সকলোৱে মোৰ বাবে প্ৰাৰ্থনা কৰা উচিত।\nএই ঘটনাৰ পাচত অৱশ্যে সহানুভূতি অনুভৱ কৰাৰ পৰিৱৰ্তে ইন্টাৰনেট ব্যৱহাৰকাৰীসকলৰ তেওঁৰ ওপৰত কেৱল খং উঠিছিল | এগৰাকী ইন্টাৰনেট ব্যৱহাৰকাৰীয়ে এই সম্পৰ্ক লিখিছে "তেওঁ হেছটেগ কৰা #gorillagluechallengeটোৱে প্ৰতিপন্ন কৰে তেওঁ কিমান স্মাৰ্ট, অনুগ্ৰহ কৰি তেওঁ অনুসৰণ নকৰিব " আনহাতে আন এজনে লিখিছে "অত্যন্ত বেয়া হ'ল আপুনি যে নিজৰ মগজুত আঠা লগাব নোৱাৰিলে"।\nইণ্টাৰনেট মাৰ্টিনে কৰা এই আজৱ কাণ্ড প্ৰথম প্ৰচেষ্টা নহয়। ইনচাইডাৰৰ মতে, মাৰ্টিনক ২০১৯ চনত গ্ৰেপ্তাৰ কৰা হৈছিল যেতিয়া তেওঁ চুপাৰমাৰ্কেটত এটা আইচক্ৰীম বাকচ হাতত তুলি লৈছিল,অলপ খাই আকৌ থৈ দিছিল।\nFirst published: February 16, 2021, 4:02 PM IST\nGorilla Glue Gorila Glue


কোভিডঃ আপোনাৰ শিশুটিক কেনেকৈ ৰাখিব সুৰক্ষিত? | Spotlight Northeast\nকোভিডঃ আপোনাৰ শিশুটিক কেনেকৈ ৰাখিব সুৰক্ষিত?\nকোভিডৰ দ্বিতীয়ে ঢৌৱে সমগ্ৰ দেশ তথা ৰাজ্যক বাৰুকৈয়ে তচনচ কৰি গৈছে। তাৰ মাজতে বিশ্বৰ আগশাৰীৰ চিকিৎসা বিজ্ঞানী সকলে কোভিডৰ তৃতীয় ঢৌক লৈ ইতিমধ্যেই সতৰ্ক বাণী শুনাইছে। কোভিডৰ তৃতীয় ঢৌৱে বিশেষকৈ শিশু আৰু কিশোৰ-কিশোৰীসকলৰ ওপৰত বেছিকৈ প্ৰভাৱ পেলাব বুলি দেশ-বিদেশৰ চিকিৎসা বিজ্ঞানী সকলে সাৱধান বাণী কৰিছে। কোভিডৰ তৃতীয় ঢৌ আৰম্ভ নহওতেই দেশ তথা ৰাজ্যত বিগত কেইটা মান দিনত বহু সংখ্যক শিশু আৰু কিশোৰ-কিশোৰী কোভিডত আক্ৰান্ত হোৱা দেখা গৈছে।\nতেনেস্থলত কোভিডৰ পৰা নিজৰ শিশুটিক কিদৰে সুৰক্ষিত কৰি ৰাখিব তাকে লৈ এতিয়া চিন্তিত হোৱা দেখা গৈছে পিতৃ-মাতৃ তথা পৰিয়ালৰ জ্যেষ্ঠ সকলক। চিকিৎসা বিজ্ঞানীৰ মত অনুসৰি সাধাৰণতে ৫ বছৰ বয়সৰ তলৰ শিশু কোভিডত আক্ৰান্ত হোৱাৰ সম্ভাৱনা বা আক্ৰান্ত হোৱাৰ সংখ্যা তেনেই ক’ম। কিয়নো ০-৫ বছৰ বয়সৰ শিশুৰ দেহত ভাইৰাছ কঢ়িয়াব পৰা ৰিচেপ্টৰ নাথাকে। কিন্তু ৬ বছৰ বয়সৰ উৰ্দ্ধৰ শিশু সকল কোভিডত আক্ৰান্ত হোৱাৰ আশংকা অধিক। তেনেস্থলত কোনো শিশু পানীলগা, জ্বৰ, কাঁ‌হ, ডায়েৰীয়া আদিত আক্ৰান্ত হ’লে পলম নকৰাকৈ কোভিড টেষ্ট কৰোৱা বা চিকিৎসকৰ পৰামৰ্শ গ্ৰহণৰ পৰামৰ্শ আগবঢ়ায় চিকিৎসা বিজ্ঞানী তথা শিশু বিশেষজ্ঞ সকলে।\nশিশু বা কিশোৰক কোভিড সংক্ৰমণৰ পৰা ৰক্ষা কৰিবলৈ খাদ্যৰ ওপৰত বিশেষভাৱে গুৰুত্ব দিবলৈ পৰামৰ্শ আগবঢ়ায় শিশু বিশেষজ্ঞ সকলে। শিশুক প্ৰচুৰ পৰিমাণে পানী সেৱন কৰোৱাৰ লগতে উপযুক্ত ফল-মূল, সেউজীয়া শাক পাচলি, ঘী, বাটাৰ, গাখীৰ, প্ৰটিনযুক্ত আহাৰ শিশুৰ খাদ্য তালিকাত প্ৰতিদিনেই ৰাখিব লাগে। লগতে চিকিৎসকৰ পৰামৰ্শ অনুসৰি শিশুক মাল্টিভিটামিন সেৱন কৰোৱাৰ পৰামৰ্শ আগবঢ়ায় শিশু বিশেষজ্ঞ সকলে। দৈনিক কিছু খেলা-ধুলাইও শিশুৰ শাৰিৰীক-মানসিক স্বাস্থ্য সুস্থ ৰখাৰ লগতে শিশুৰ দেহত ইমিউনিটি বৃদ্ধিত সহায় কৰে। একাংশ শিশু বিশেষজ্ঞৰ মত অনুসৰি শিশুক ইনফ্লুৱেঞ্জা ভেকচিন প্ৰদানেও শিশুৰ দেহত কোভিড সংক্ৰমণ ৰোধত কিছু পৰিমাণে হ’লেও সহায় কৰিব পাৰে।\nঅভিভাৱক আৰু পৰিয়ালৰ জ্যেষ্ঠ সকল সজাগ আৰু সাৱধান হ’লেহে শিশু বা কিশোৰ-কিশোৰীসকলক কোভিড সংক্ৰমণৰ পৰা ৰক্ষা কৰিব পৰা যাব। তেনেস্থলত শিশুক সঘনাই হাত ধুওৱা, মাস্ক পৰিধান কৰোৱা আদি কামবোৰ পৰিয়ালৰ জ্যেষ্ঠসকলেই শিকাব লাগিব। সমান্তৰালভাৱে অতি জৰুৰী নহ’লে শিশুক ঘৰৰ পৰা বাহিৰলৈ নিনিয়া, পৰিয়ালৰ জ্যেষ্ঠ সকলক বাহিৰৰ পৰা ঘৰ সোমোৱাৰ সময়ত সকলো ধৰণৰ কোভিড সংক্ৰান্তীয় সাৱধানতা মানি চলা আদিয়ে শিশুক কোভিড সংক্ৰমণৰ পৰা বচাই ৰখাত যথেষ্ট সহায়ক হ’ব পাৰে বুলি বিশেষজ্ঞ সকলে মত পোষণ কৰে।\nবন্ধ হবগৈ নেকি নামৰূপ সাৰ-কাৰখানা?\nৰাজ্যত পুনৰ ধৰ্ষণ! বকোত ৩৮ বছৰীয়া মহিলাক ধৰ্ষণ চাৰি পাষণ্ডৰ\nRavi Shastri or Rahul Dravid? Former Captain Kapil Dev's opinion


ঈদৰ প্ৰাৰ্থনা চলি থকাৰ সময়তে আফগানৰ ৰাষ্ট্ৰপতি ভৱনত ৰকেট-আক্ৰমণ | ASSAM TIMES POST\nঈদৰ প্ৰাৰ্থনা চলি থকাৰ সময়তে আফগানৰ ৰাষ্ট্ৰপতি ভৱনত ৰকেট-আক্ৰমণ\nনিখিল-ভাৰ্গৱৰ দ্বৈত যুঁটিৰ “চিনাকী সুৰ” য়ে লগাইছে খলকনি, আকৰ্ষিত শ্ৰোতাঃ\nশেহতীয়া ফটোশ্বুটৰ সৈতে চচিয়েল মিডিয়াত খলকনি দীপলিনা ডেকাৰঃ\nআপেল খাওঁতে গুটিও পেটলৈ যায় নেকি? কেনে ধৰণৰ ক্ষতি হ’ব পাৰে?\nঈদৰ প্ৰাৰ্থনা চলি থকাৰ সময়ত কাবুলত আফগান ৰাষ্ট্ৰপতিৰ ভৱনত ৰকেট আক্ৰমণ। ঘটনাৰ সময়ত ভৱন প্ৰাংগণত উপস্থিত আছিল আফগান ৰাষ্ট্ৰপতি আছৰফ ঘানি-সহ অন্যান্য মন্ত্রী আৰু বিষয়াসকল। মঙ্গলবাৰে স্থানীয় সময় অনুসৰি ৰাতিপুৱা ৮ বজাত এই ঘটনাটো সংঘটিত হয়। ঘটনাৰ সময়ত তাত ঈদৰ প্রার্থনা চলিছিল।\nসংবাদ মাধ্যমক আফগানিস্তানৰ অন্তর্দেশীয় বিভাগৰ মন্ত্রী মীৰৱাইছ স্তানিকজাই কয়, ‘মঙ্গলবাৰে কাবুল চহৰৰ বিভিন্ন এলেকাত আক্ৰমণ চলাইছে শত্রুৱে। যদিও কোনো হতাহতিৰ ঘটনা ঘটা নাই। তদন্ত চলিছে।’ ৰকেট আক্ৰমণৰ পিছতো ঈদৰ অনুষ্ঠানত ৰাষ্ট্ৰপতি ভৱনত বক্তৃতা আগবঢ়াই ৰাষ্ট্ৰপতি আছৰফ ঘানিয়ে। দেশবাসীক উদ্দেশ্যি তেওঁ কয়, ‘আফগান জনগণ, আফগানিস্তানৰ ভৱিষ্যৎ ঠিক হ’ব। তাৰ বাবে আফগানবাসী ঐক্যবদ্ধ হৈ থাকিব লাগিব। বিগত ৩ ৰপৰা ৬ মাহ ধৰি পৰিস্থিতি নষ্ট কৰাৰ চেষ্টা চলাইছে শত্ৰুৱে। আফগানিস্তানৰ মানুহ, বিশেষকৈ মহিলাসকলৰ ওপৰত কি তালিবানসকলে কোনো ইতিবাচক প্রভাৱ পেলাব পাৰিছে?’\nঅসম-নাগালেণ্ডৰ উচ্চস্তৰীয় বৈঠক :\nডিফুৰ ৰাজপথত ডেপুটি ৰেঞ্জাৰ সাজি বাহনৰ পৰা ধনদাবী কৰি গ্ৰেপ্তাৰ ফৰেষ্ট গাৰ্ড !\nপ্রথম পত্নীলৈ পঠোৱা মেছেজ মনে মনে পঢ়িছিল দ্বিতীয় পত্নীয়ে ! তাৰ পিছত কি হ’ল পঢ়ক\nTotal views : 2721075\nALL NEWS (13483) Assam (9281) BREAKING NEWS (4706) Business (15) Economy (36) Editorial (9) EDUCATION-TECHNOLOGY (39) Entertainment (345) Entertrainment (215) EXCLUSIVE (122) Fashion (8) Featured (15) Features (25) Guwahati (1542) Health & Fitness (385) Jobs & Career (4) KARBI ANGLONG (1449) Lifestyle (21) literature (16) National-International (2483) NORTH-EAST (367) Novel (3) Photo (4) Poem (9) Political (60) Recipes (5) Sports (190) Story (3) Tech (5) Travel (6) Uncategorized (13) Video (88)


১ বংশাবলি 17 - पवित्र बाइबिल [ইণ্ডিয়ান ৰিভাইচ ভাৰচন] - (১বং 17)\n১ বংশাবলি 17\nদায়ূদে নিজৰ ঘৰত স্থায়ীভাৱে বাস কৰাৰ পাছত, তেওঁ নাথন ভাববাদীক ক’লে, “চোৱা, মই এৰচ কাঠেৰে সজা ঘৰত বাস কৰি আছোঁ, কিন্তু যিহোৱাৰ নিয়ম-চন্দুক তম্বুৰ ভিতৰত আছে।”\nতেতিয়া নাথনে দায়ূদক ক’লে, “যাওক, আপোনাৰ মনৰ ভিতৰত যি আছে, তাকে কৰক, কাৰণ ঈশ্বৰ আপোনাৰ লগত আছে।”\nকিন্তু সেই ৰাতিয়েই নাথনলৈ ঈশ্বৰৰ বাক্য আহিল আৰু ক’লে,\n“তুমি যোৱা, মোৰ দাস দায়ূদক কোৱা, ‘যিহোৱাই এই কথা কৈছে: মই বাস কৰিবলৈ মোৰ বাবে তুমি ঘৰ নাসাজিবা।\nকাৰণ মই ইস্ৰায়েলক উলিয়াই অনা দিনৰে পৰা আজিলৈকে কোনো ঘৰত বাস কৰা নাই। বৰঞ্চ এটা তম্বুত, এটা আবাসত আৰু বিভিন্ন ঠাইত বাস কৰি আছোঁ।\nইস্ৰায়েলৰ মাজত মই ঠাই সমূহ সলাই থাকোঁতে ইস্ৰায়েলৰ প্ৰজাসকলক প্ৰতিপালন কৰিবলৈ যি সকলক মই নিযুক্ত কৰিছিলোঁ, তেওঁলোকৰ কোনো এজন জানো কৈছিলোঁ, “তোমালোকে কিয় মোৰ বাবে এৰচ কাঠৰ ঘৰ নিৰ্ম্মাণ কৰা নাই?””\n“সেয়ে এতিয়া, তুমি মোৰ দাস দায়ূদক কোৱা, ‘বাহিনীসকলৰ যিহোৱাই এই কথা কৈছে: “মোৰ ইস্ৰায়েলৰ লোকসকলৰ ওপৰত প্রশাসক হ’বলৈ, মই তোমাক চৰণীয়া ঠাইৰ পৰা, আৰু মেৰৰ জাকৰ পাছে পাছে যোৱাৰ পৰা বাচি ললোঁ।\nআৰু তুমি যি যি ঠাইলৈ গৈছিলা, মই তোমাৰ লগত থাকি তোমাৰ সন্মুখৰ পৰা তোমাৰ আটাই শত্ৰুবোৰক ছেদন কৰিলোঁ। আৰু পৃথিৱীত থকা মহৎ লোকৰ নামৰ দৰে তোমাৰো নাম মহৎ কৰিম।\nমই মোৰ ইস্ৰায়েলৰ লোকসকলৰ বাবে এটা ঠাই নিৰ্বাচন কৰিম আৰু তেওঁলোকক ৰোপণ কৰিম, সেয়ে তেওঁলোকে নিজৰ ঠাইতে বাস কৰিব পাৰিব আৰু তেওঁলোকক লৰোৱা নহব। দুৰ্জন লোকসকলে তেওঁলোকক উপদ্রৱ কৰিব নোৱাৰিব, যেনেকৈ আগৰ দিনত কৰিছিল,\nযেতিয়া মই মোৰ ইস্ৰায়েল লোকসকলৰ ওপৰত বিচাৰকৰ্ত্তাসকলক আজ্ঞা কৰিছিলোঁ যে, মই তোমাৰ শত্ৰুসকলক বশীভূত কৰিম। তদুপৰি মই তোমাক কৈছো যে, মই যিহোৱাই তোমাৰ বাবে এটা ঘৰ নিৰ্ম্মাণ কৰিম।\nযেতিয়া তোমাৰ আয়ুস সম্পূৰ্ণ হ’ব আৰু তোমাৰ ওপৰ-পিতৃসকলৰ ওচৰলৈ যাব লগা হ’ব, তেতিয়া তোমাৰ পাছত তোমাৰ বংশধৰক বৃদ্ধি কৰিম, আৰু তোমাৰ নিজৰ বংশৰ এজনৰ কাৰণে, মই তেওঁৰ ৰাজ্য স্থাপন কৰিম।\nমোৰ বাবে তেওঁহে এটা ঘৰ নিৰ্ম্মাণ কৰিব, আৰু মই তেওঁৰ সিংহাসন চিৰস্থায়ী কৰিম।\nমই তেওঁৰ পিতৃ হ’ম, আৰু তেওঁ মোৰ পুত্ৰ হ’ব। তোমাৰ পূৰ্বে শাসন কৰা, চৌলৰ পৰা যেনেকৈ মই আঁতৰাইছিলোঁ, তেনেকৈ মই তেওঁৰ পৰা মোৰ বিশ্ৱাসযোগ্য নিয়ম আঁতৰ নকৰোঁ।\nমোৰ ঘৰত আৰু মোৰ ৰাজ্যত তেওঁক সদায় থিৰে ৰাখিম, আৰু তেওঁৰ সিংহাসন চিৰস্থায়ীভাৱে স্থাপন কৰিম।”\nএই সকলো বাক্য, আৰু এই সকলো দৰ্শন অনুসাৰে নাথনে দায়ূদক বিৱৰণ দি ক’লে।\nতেতিয়া ৰজা দায়ূদে ভিতৰলৈ গৈ যিহোৱাৰ সন্মুখত বহিলে; আৰু তেওঁ ক’লে, “মই নো কোন, ঈশ্বৰ যিহোৱা, আৰু মোৰ পৰিয়ালেই বা কি যে, আপুনি মোক আগ স্থান দিছে?\nআৰু হে ঈশ্বৰ, আপোনাৰ দৃষ্টিত ইও এটা ক্ষুদ্র বিষয় আছিল, আপুনি আপোনাৰ দাসৰ পৰিয়ালৰ বিষয়েও সুদীৰ্ঘদিনৰ কথা কলে, আৰু হে ঈশ্বৰ, মোৰ ভৱিষ্যত পুৰুষসকলকো মোক দেখালে।\nআপুনি আপোনাৰ দাসক সন্মান দিছে। আপুনি আপোনাৰ দাসক বিশেষ স্ৱীকৃতি প্রদানৰ বিষয়ে মই, দায়ুদ, আপোনাক পুনৰ কি ক’ম?\nহে যিহোৱা, আপোনাৰ দাসৰ বাবে আৰু নিজৰ অভিপ্রায় সিদ্ধ কৰিবলৈ, আপুনি এই মহৎ কৰ্ম সাধন কৰিলে আৰু সকলো মহৎ কৰ্ম প্রকাশ কৰিলে।\nহে যিহোৱা, আমি সদায় শুনা অনুসাৰে, আপোনাৰ তুল্য কোনো নাই, আৰু আপোনাৰ বাহিৰে আন কোনো ঈশ্বৰ নাই।\nআৰু পৃথিৱীৰ মাজত আপোনাৰ ইস্রায়েল লোকসকলৰ দৰে এনে কোন জাতি আছে? আপুনি ঈশ্বৰ যাক নিজৰ লোক কৰিবলৈ মিচৰৰ পৰা মুক্ত কৰিলে, যাতে মহৎ আৰু ভয়ানক কাৰ্যৰ দ্বাৰাই আপোনাৰ নাম কৰিব। আৰু মিচৰৰ পৰা মুক্ত কৰা আপোনাৰ লোকসকলৰ আগৰ পৰা জাতি সমূহক খেদিলে।\nতোমাৰ ইস্ৰায়েল লোকসকলক তুমি নিজৰ চিৰস্থায়ী লোক কৰিলা, আৰু হে যিহোৱা, তুমি তেওঁলোকৰ ঈশ্বৰ থ’লো।\nসেয়ে এতিয়া হে যিহোৱা, আপুনি আপোনাৰ দাস আৰু তাৰ পৰিয়ালৰ বিষয়ে যি প্রতিজ্ঞা কৰিলে, তাক সদাকাললৈকে স্থিৰ কৰা হওক। যেনেকৈ আপুনি ক’লে, তেনেকৈয়ে কৰক।\nআপোনাৰ নাম চিৰকালৰ বাবে স্থাপিত আৰু মহিমান্বিত হ’বৰ বাবে লোকসকলে এইদৰে ক’ব, বাহিনীসকলৰ যিহোৱা ইস্ৰায়েলৰ ঈশ্বৰ, আপোনাৰ দাস দায়ূদৰ বংশ আপোনাৰ সাক্ষাতে থিৰে থাকিব।\nকাৰণ হে মোৰ ঈশ্বৰ, মই তোমাৰ বাবে এক বংশ স্থাপন কৰিম বুলি আপুনিয়েই আপোনাৰ দাসৰ আগত প্ৰকাশ কৰিলে। সেই বাবেই মই আপোনাৰ দাস আপোনাৰ আগত প্ৰাৰ্থনা সাহ পালোঁ।\nএতিয়া হে যিহোৱা, আপুনি ঈশ্বৰ, আৰু আপুনিয়েই আপোনাৰ দাসলৈ এই মঙ্গল-প্ৰতিজ্ঞা কৰিলে।\nএতিয়া আপুনি অনুগ্ৰহ কৰি আপোনাৰ দাসৰ বংশক আশীৰ্ব্বাদ কৰক। যাতে আপোনাৰ দাসৰ বংশ যেন আপোনাৰ আগত চিৰকাল থাকে। হে যিহোৱা, আপুনিয়েই আশীৰ্ব্বাদ কৰিলে, আৰু সেয়ে চিৰকাললৈকে আশীৰ্ব্বাদযুক্ত হৈ থাকিব।\n১ বংশাবলি 17:1\n১ বংশাবলি 17:2\n১ বংশাবলি 17:3\n১ বংশাবলি 17:4\n১ বংশাবলি 17:5\n১ বংশাবলি 17:6\n১ বংশাবলি 17:7\n১ বংশাবলি 17:8\n১ বংশাবলি 17:9\n১ বংশাবলি 17:10\n১ বংশাবলি 17:11\n১ বংশাবলি 17:12\n১ বংশাবলি 17:13\n১ বংশাবলি 17:14\n১ বংশাবলি 17:15\n১ বংশাবলি 17:16\n১ বংশাবলি 17:17\n১ বংশাবলি 17:18\n১ বংশাবলি 17:19\n১ বংশাবলি 17:20\n১ বংশাবলি 17:21\n১ বংশাবলি 17:22\n১ বংশাবলি 17:23\n১ বংশাবলি 17:24\n১ বংশাবলি 17:25\n১ বংশাবলি 17:26\n১ বংশাবলি 17:27


16.11.19 Morning Assame Murli Om Shanti BapDada Madhuban\n"মৰমৰ সন্তানসকল –তোমালোক হৈছা ত্ৰিমূৰ্তি পিতাৰ সন্তান, তোমালোকে নিজৰ তিনিটা কৰ্তব্য স্মৃতিত ৰাখিবা - স্থাপনা, বিনাশ আৰু পালনা”\nদেহ-অভিমানৰ কাঢ়া বেমাৰৰ কাৰণে কি-কি লোকচান হয়?\n1) দেহ-অভিমানীসকলৰ ঈৰ্ষা উৎপন্ন হয়, ঈৰ্ষাৰ কাৰণে লুণীয়া পানী (সম্পৰ্ক তিক্ত) হৈ পৰে, মৰম-চেনেহেৰে সেৱা কৰিব নোৱাৰে। ভিতৰি-ভিতৰি জ্বলি থাকে। 2) অমনোযোগী হৈ থাকে। মায়াই তেওঁলোকক বহুত প্ৰবঞ্চনা কৰি থাকে। পুৰুষাৰ্থ কৰি-কৰি নিৰাশ হৈ যায়, যাৰ কাৰণে পঢ়িবলৈয়ে এৰি দিয়ে। 3) দেহ-অভিমানৰ কাৰণে অন্তৰ স্বচ্ছ নহয়, অন্তৰৰ স্বচ্ছ নোহোৱাৰ কাৰণে পিতাৰ অন্তৰত অধিষ্ঠিত হ’ব নোৱাৰে। 4) মন বেয়া হৈ থাকে। তেওঁলোকৰ চেহেৰাই সলনি হৈ যায়।\nকেৱল পিতাকেই স্মৰণ কৰা নে অন্য কিবাও স্মৃতিলৈ আহে? সন্তানসকলৰ স্থাপনা, বিনাশ আৰু পালনা - তিনিওটাৰে স্মৃতি থাকিব লাগে কিয়নো তিনিওটা একেলগে নচলে জানো। যেনেকৈ কোনোবাই বেৰিষ্টাৰী পঢ়িলে তেতিয়া তেওঁ এইটো জানে যে মই বেৰিষ্টাৰ হ'ম, ওকালতি কৰিম। বেৰিষ্টাৰীৰ পালনাও কৰিব। যি পঢ়িব সেই লক্ষ্যতো আগত থাকিব। তোমালোকে জানা আমি এতিয়া কনষ্ট্ৰাকশ্বন্ (নিৰ্মাণ, স্থাপনা) কৰি আছোঁ। পবিত্র নতুন সৃষ্টি স্থাপনা কৰি আছোঁ, ইয়াত যোগৰ বহুত প্ৰয়োজন। যোগৰ দ্বাৰাহে আমি আত্মা যি পতিত হৈ গ’লো, সেয়া পাৱন হ'ব। গতিকে আমি পবিত্ৰ হৈ আকৌ পবিত্র সৃষ্টিত গৈ ৰাজ্য কৰিম, এইটো বুদ্ধিত উদয় হোৱা উচিত। এয়া হৈছে সকলো পৰীক্ষাতকৈ ডাঙৰ পৰীক্ষা বা সকলো শিক্ষাতকৈ উচ্চ শিক্ষা। শিক্ষাতো অনেক প্ৰকাৰৰ আছে নহয় জানো। সেয়াতো সকলো মনুষ্যই, মনুষ্যক পঢ়ায় আৰু সেই পঢ়া এইখন সৃষ্টিৰ কাৰণেই। পঢ়ি উঠি তাৰ ফল ইয়াতেই পাব। তোমালোক সন্তানসকলে জানা এই বেহদৰ পঢ়াৰ ফল আমি নতুন সৃষ্টিত পাম। সেই নতুন সৃষ্টি বেছি দূৰৈত নাই। এতিয়া হৈছে সংগমযুগ। নতুন সৃষ্টিতহে আমি ৰাজ্য কৰিব লাগিব। ইয়াত বহি আছা যদিও বুদ্ধিত এইটো স্মৃতি থাকিব লাগে। পিতাৰ স্মৃতিৰেহে আত্মা পবিত্র হ'ব। আকৌ এইটোও স্মৃতিত ৰাখিব লাগে যে আমি পবিত্র হৈ যাম তেতিয়া এই অপবিত্ৰ সৃষ্টিৰ বিনাশো নিশ্চয় হ'ব। সকলোৱেতো পবিত্র নহ'ব। তোমালোক বহুত কম সংখ্যক আছা যাৰ শক্তি আছে। তোমালোকৰ ভিতৰতো ক্ৰমানুসৰি শক্তি অনুসৰিহে সূৰ্যবংশী-চন্দ্ৰবংশী হোৱাগৈ। শক্তিতো সকলো কথাতেই লাগে। এয়া হৈছে ঈশ্বৰীয় শক্তি, ইয়াক যোগবলৰ শক্তি বুলি কোৱা হয়। বাকী সকলো হৈছে শাৰীৰিক শক্তি। এয়া হৈছে আত্মিক শক্তি। বাবাই কল্পই-কল্পই কয় - হে সন্তানসকল, মামেকম্ (কেৱল মোক) স্মৰণ কৰা। সৰ্বশক্তিমান পিতাক স্মৰণ কৰা। তেওঁতো এজনেই পিতা, তেওঁক স্মৰণ কৰিলে আত্মা পবিত্র হ'ব। এয়া ধাৰণ কৰিবলগীয়া বহুত ভাল কথা, যাৰ এইটো নিশ্চয়েই নাই যে আমি 84 জন্ম লৈছোঁ, তেওঁলোকৰ বুদ্ধিত এই কথাবোৰ ধাৰণ নহ’ব। যিসকল সতোপ্ৰধান সৃষ্টিলৈ আহিছিল, তেওঁলোকেই এতিয়া তমোপ্ৰধান অৱস্থা পাইছে। তেওঁলোকেই আহি ততালিকে নিশ্চয় বুদ্ধিৰ হ'ব। যদি একোৱেই বুজি নাপায় তেন্তে সুধিব লাগে। পুৰা ৰীতিয়ে বুজি পালে তেতিয়া পিতাকো স্মৰণ কৰিব। যদি বুজিয়েই নাপায় তেন্তে স্মৰণো কৰিব নোৱাৰিব। এয়াতো চিধা কথা। আমি আত্মাসকল যিসকল সতোপ্ৰধান আছিলোঁ সেইসকলেই পুনৰ তমোপ্ৰধান হ'লো, যাৰ এইটো সংশয় হ'ব যে কেনেকৈ বুজিম যে মই 84 জন্ম লওঁ বা পিতাৰ পৰা কল্পৰ আগতেও উত্তৰাধিকাৰ লৈছিলোঁ, তেওঁতো পঢ়াৰ প্ৰতি পুৰা ধ্যানেই নিদিব। বুজি পোৱা যায় এওঁৰ ভাগ্যত নাই। কল্পৰ আগতেও বুজি পোৱা নাছিল সেয়েহে স্মৰণ কৰিব নোৱাৰে। এই পঢ়া হৈছেই ভৱিষ্যতৰ কাৰণে। যদি নপঢ়ে তেন্তে বুজি পোৱা যায় যে কল্পই-কল্পই পঢ়া নাছিল অথবা অলপ নম্বৰ লৈ পাছ কৰিছিল। স্কুলত বহুত ফেলো হয়। পাছো ক্ৰমানুসৰিহে হয়। এয়াও হৈছে পঢ়া, ইয়াত ক্ৰমানুসৰি পাছ হ'ব। যিসকল বুদ্ধিয়ক তেওঁলোকেতো পঢ়ি উঠি আনকো পঢ়াই থাকিব। পিতাই কয় - মই তোমালোক সন্তানসকলৰ সেৱক হওঁ। সন্তানসকলেও কয় - আমিও সেৱক। প্ৰতি গৰাকী ভাই-ভনীৰ কল্যাণ কৰিব লাগে। পিতাই আমাৰ কল্যাণ কৰে, আমি আকৌ অন্যৰ কল্যাণ কৰিব লাগে। সকলোকে এইটোও বুজাব লাগে, পিতাক স্মৰণ কৰা তেতিয়া পাপ খণ্ডন হ’ব। যিয়ে যিমানে বহুতকে বাৰ্তা দিয়ে, তেওঁক ডাঙৰ পয়গম্বৰ (বাৰ্তাবাহক) বুলি কোৱা হ’ব। তেওঁকে মহাৰথী বা অশ্বাৰোহী বুলি কোৱা হয়। পদাতিকসকল আকৌ প্ৰজালৈ গুচি যায়। এই ক্ষেত্ৰতো সন্তানসকলে বুজি পায় কোন-কোন ধনৱান হ'ব পাৰিব। এই জ্ঞান বুদ্ধিত থাকিব লাগে। তোমালোক সন্তানসকল যিসকল সেৱাৰ বাবে নিমিত্ত হৈছা, সেৱাৰ কাৰণেই জীৱন দিছা গতিকে পদো তেনেকুৱাই পাবা। তেওঁলোকৰ কাৰো প্ৰতি ভ্ৰূক্ষেপ নাথাকে। মনুষ্যৰ নিজৰ হাত-ভৰি আছে। বান্ধি থোৱাতো নাই। নিজক স্বতন্ত্ৰ কৰি ৰাখিব পাৰে। এনেকৈ কিয় বন্ধনত আৱদ্ধ হওঁ? কিয়নো বাৰু পিতাৰ পৰা অমৃত লৈ অমৃত দান নকৰোঁ। মইতো ছাগলী বা ভেড়া নহয় যে কোনোবাই মোক বান্ধি ৰাখিব। আৰম্ভণিতে তোমালোক সন্তানসকলে কেনেকৈ নিজকে মুক্ত কৰিছিলা, চিঞৰ-বাখৰ কৰিছিলা, হায়-হায় কৰি ইয়াতে বহি গ’লা। তোমালোকে ক'বা – তাক লৈ আমি কি চিন্তা কৰিব লাগে, আমিতো স্বৰ্গৰ স্থাপনা কৰিব লাগে নে বহি এই কাম কৰিব লাগে। সেই নিচা বাঢ়ি যায়, যিটোক ঈশ্বৰীয় নিচা বুলি কোৱা হয়। আমি হৈছো ঈশ্বৰীয় নিচাত থাকোঁতা। তোমালোকে জানা যে মৌলাৰ পৰা আমাৰ কি প্ৰাপ্ত হৈ আছে। মৌলাই আমাক পঢ়াই থকা নাই জানো। তেওঁৰ নামতো বহুত আছে কিন্তু কোনো-কোনো নাম বহুত মধুৰ। এতিয়া আমি ঈশ্বৰীয় আনন্দত থাকোঁতা হৈ গৈছো। পিতাই নিৰ্দেশনাতো বহুত সহজ দিয়ে। বুদ্ধিয়েও বুজি পায় - যথাযথ আমি পিতাক স্মৰণ কৰি-কৰি সতোপ্ৰধান হৈ যাম আৰু বিশ্বৰ মালিকো হ’মগৈ। এইটো ধুন লাগি থাকে। পিতাক সকলো সময়তে স্মৰণ কৰা উচিত। সন্মুখত বহি আছা নহয় জানো। ইয়াৰ পৰা বাহিৰলৈ ওলালে পাহৰি যাবা। ইয়াত যিমান নিচা থাকে বাহিৰত সিমান নাথাকে, পাহৰি যোৱা। তোমালোকে পাহৰি যোৱা উচিত নহয়। কিন্তু ভাগ্যত নাথাকিলে ইয়াত বহি থাকিও পাহৰি যায়।\nসন্তানসকলৰ কাৰণে মিউজিয়ামত আৰু গাঁৱে-ভূঞে সেৱা কৰিবলৈ প্ৰবন্ধ হৈ আছে। যিমান সময় পাইছা, পিতাইতো কয় শীঘ্ৰতাৰে কৰা। কিন্তু ড্ৰামাত শীঘ্ৰতাৰে হ’ব নোৱাৰে। পিতাইতো কয় - এনেকুৱা যন্ত্ৰ হ’ব লাগে যে হাত লগালেই বস্তু তৈয়াৰ হৈ যায়। এয়াও পিতাই বুজাই থাকে - ভাল-ভাল সন্তানসকলক মায়াই নাক আৰু কানত ভালকৈ ধৰে। যিয়ে নিজকে মহাবীৰ বুলি ভাবে তেওঁলোকৰে মায়াৰ বহুত ধুমুহা লাগে তেতিয়া তেওঁলোকে কাৰোৱে ভ্ৰূক্ষেপ নকৰে। লুকুৱাই লয়। ভিতৰি অন্তৰ শুদ্ধ নহয়। শুদ্ধ অন্তৰৰ সকলেহে স্কলাৰশ্বিপ (বৃত্তি) পায়। আসুৰি অন্তৰৰ সকল চলিব নোৱাৰে। আসুৰি অন্তৰেৰে নিজৰেই নাওঁ ডুবাই দিয়ে। সকলোৰে কাম শিৱবাবাৰ সৈতে। এয়াতো তোমালোকে সাক্ষাৎকাৰ কৰা। ব্ৰহ্মাকো গঢ়োঁতাজন হৈছে শিৱবাবা। শিৱবাবাক স্মৰণ কৰিলে তেতিয়া এনেকুৱা হ’ব পাৰিবা। বাবাই বুজি পায় যে মায়া বহুত বলবান হয়। যেনেকৈ নিগনিয়ে কামুৰিলে তেতিয়া গমেই পোৱা নায়ায়, মায়াও এনেকুৱা অতি সিয়ান নিগনি। মহাৰথীসকলেই সাৱধান হৈ থাকিব লাগে। তেওঁলোকে নিজেই বুজি নাপায় যে মায়াই মোক অধঃপতিত কৰি দিলে। লুণীয়া পানী (সম্পৰ্ক তিক্ত হোৱা) কৰি দিলে। বুজি পাব লাগে যে লুণীয়া পানী হ’লে আমি পিতাৰ সেৱা কৰিব নোৱাৰিম। ভিতৰি জ্বলি থাকিব। দেহ-অভিমান আছে সেইবাবে জ্বলে। সেই অৱস্থাতো হোৱা নাই। স্মৃতিৰ ধাৰ নাথাকে, সেই কাৰণে বহুত সাৱধান হৈ থকা উচিত। মায়া বহুত চোকা, যিহেতু তোমালোক যুদ্ধক্ষেত্ৰত আছা সেয়েহে মায়াইও এৰি নিদিয়ে। আধা-আধাতকৈও বেছিতো শেষ কৰি দিয়ে, কোনেও গমেই নাপায়। কেনেকৈ ভাল-ভাল, নতুন- নতুন সন্তানেও পঢ়া এৰি ঘৰত বহি যায়। ভাল-ভাল প্ৰখ্যাতসকলকো মায়াই প্ৰহাৰ কৰে। বুজিও অমনোযোগী হৈ যায়। অলপ কথাতে তৎক্ষণাৎ লুণীয়া পানী হৈ যায়। পিতাই বুজায় – দেহ-অভিমানৰ কাৰণেই লুণীয়া পানী হয়। নিজকে প্ৰবঞ্চনা কৰে। পিতাই এয়াও ড্ৰামা বুলিয়ে ক’ব। যিয়েই দেখিবলৈ পোৱা সকলো কল্পৰ আগৰ দৰে ড্ৰামা চলি থাকে। অৱস্থা তল-ওপৰ হৈ থাকে। কেতিয়াবা গ্ৰহচাৰী বহে, কেতিয়াবা বহুত ভাল সেৱা কৰি আনন্দৰ সংবাদ দিয়ে। তল-ওপৰ হৈ থাকে। কেতিয়াবা পৰাজয়, কেতিয়াবা জয়। পাণ্ডৱৰ মায়াৰ লগত কেতিয়াবা পৰাজয়, কেতিয়াবা জয় হৈ থাকে। ভাল-ভাল মহাৰথীও অস্থিৰ হৈ যায়, কোনোবা মৰিও যায় সেই কাৰণে য’তেই নাথাকা কিয় পিতাক স্মৰণ কৰি থাকা আৰু সেৱা কৰি থাকা। তোমালোক সেৱাৰ কাৰণে নিমিত্ত হৈছা। তোমালোক যুদ্ধক্ষেত্ৰত নাই জানো। যিসকল বাহিৰত ঘৰ-সংসাৰত থাকে তেওঁলোক ইয়াত থকা সকলতকৈও বহুত তীব্ৰতাৰে যাব পাৰে। মায়াৰ লগত পুৰা যুদ্ধ চলি থাকে। চেকেণ্ডৰ পাছত চেকেণ্ড তোমালোকৰ কল্পৰ আগৰ দৰে ভূমিকা চলি থাকে। তোমালোকে ক’বা ইমান সময় পাৰ হৈ গ’ল, কি-কি হ’ল সেয়াও বুদ্ধিত আছে। গোটেই জ্ঞান বুদ্ধিত আছে। যেনেকৈ পিতাৰ জ্ঞান আছে, এই দাদাৰো থকা উচিত। বাবাই শুনায় যেতিয়া নিশ্চয় দাদাইও শুনায়। তোমালোকেও জানা কোন-কোন শুদ্ধ অন্তৰৰ হয়। শুদ্ধ অন্তৰৰ সকলেই অন্তৰত অধিষ্ঠিত হয়। তেওঁলোকৰ লুণীয়া পানীৰ স্বভাৱ নাথাকে, সদায় হৰ্ষিত হৈ থাকে। তেওঁলোকৰ মানসিক স্থিতি কেতিয়াও সলনি নহয়। ইয়াততো বহুতৰে মানসিক স্থিতি সলনি হৈ যায়। তাৰ কথাই নুসুধিবা। এই সময়ত সকলোৱে কয়ো যে মই পতিত। এতিয়া পতিত-পাৱন পিতাক আহ্বান কৰিছে যে আহি পাৱন কৰি তোলা। পিতাই কয় - সন্তানসকল মোক স্মৰণ কৰি থাকা তেতিয়া তোমালোকৰ কাপোৰ (আত্মা) পৰিস্কাৰ হ’ব। মোৰ শ্ৰীমতত চলা। শ্ৰীমতত নচলাসকলৰ কাপোৰ পৰিস্কাৰ নহয়। আত্মা শুদ্ধ নহয়েই। পিতাইতো দিনে-ৰাতিয়ে ইয়াৰ ওপৰতে জোৰ দিয়ে - নিজকে আত্মা বুলি বুজা। দেহ-অভিমানত আহিলেই তোমালোক শ্বাসৰুদ্ধ হৈ যোৱা। যিমানেই উন্নতিৰ পথত আগবাঢ়ি যোৱা, আনন্দময় হৈ যোৱা আৰু হৰ্ষিত মুখৰ হৈ থাকা। বাবাই জানে যে ভাল-ভাল প্ৰথম শ্ৰেণীৰ সন্তান আছে কিন্তু আন্তৰিক অৱস্থা চালে দেখিবা গলি আছে। দেহ-অভিমানৰ অগ্নিয়ে যেন গলাই আছে। বুজি নাপায়, এইটো বেমাৰ আকৌ ক’ৰ পৰা আহিল। পিতাই কয় - দেহ-অভিমানৰ পৰাই এই বেমাৰ আহে। দেহী-অভিমানীৰ কেতিয়াও বেমাৰ নহয়। বহুতে ভিতৰি জ্বলি থাকে। পিতাই কয় – সন্তানসকল, দেহী-অভিমানী হোৱা। সোধে - এইটো বেমাৰ কিয় হ’ল? পিতাই কয় - এই দেহ-অভিমানৰ বেমাৰ এনেকুৱা যে তাৰ কথাই নুসুধিবা। কাৰোবাৰ যদি এই বেমাৰ হয় তেতিয়া একেবাৰে লিপিত খাই লাগি ধৰে, এৰিয়ে নিদিয়ে। শ্ৰীমতত নচলি নিজৰ দেহ-অভিমানত চলে তেতিয়া বৰকৈ আঘাত পায়। বাবাৰ ওচৰলৈতো সকলো বাতৰি আহে। মায়াই কেনেকৈ একেবাৰে নাকত ধৰি বগৰাই দিয়ে। বুদ্ধিক একেবাৰে মাৰি পেলায়। সংশয় বুদ্ধিৰ হৈ যায়। ভগৱানক আহ্বান কৰে যে আপুনি আহি আমাক পাথৰ বুদ্ধিৰ পৰা পাৰস বুদ্ধিৰ কৰি তোলক আকৌ যদি তাৰো বিৰুদ্ধে যায় তেন্তে কি গতি হ’ব! একেবাৰে অধঃপতিত হৈ পাথৰ বুদ্ধিৰ হৈ যায়। সন্তানসকল ইয়াত বহি থাকোতে এইটো আনন্দ থাকিব লাগে, ষ্টুডেণ্ট লাইফ্ ইজ্ দ্য বেষ্ট্ লাইফ্ (বিদ্যাৰ্থী জীৱন শ্ৰেষ্ঠ জীৱন)। পিতাই কয় - ইয়াতকৈ আৰু কিবা উচ্চ পঢ়া আছে জানো? আতাইতকৈ ভাল এয়াই, 21 জন্মৰ ফল দিয়ে, তেন্তে এনেকুৱা পঢ়াৰ প্ৰতি কিমান মনোযোগ দিব লাগে। কিছুমানেতো একেবাৰে মনোযোগ নিদিয়ে। মায়াই নাক-কান একেবাৰে কাটি পেলায়। পিতাই নিজেই কয় - আধাকল্প মায়াৰ ৰাজ্য চলে সেইকাৰণে এনেকৈ ধৰি লয় যে তাৰ কথাই নুসুধিবা, সেইবাবে বহুত সাৱধান হৈ থাকিবা। ইজনে সিজনক সাৱধান কৰি থাকিবা। শিৱবাবাক স্মৰণ কৰা নহ’লে মায়াই নাক-কান কাটি দিব। তেতিয়া একো কামৰ হৈ নাথাকিবা। বহুতে এনেকৈ ভাবেও যে মই লক্ষ্মী-নাৰায়ণৰ পদ পাম এয়া অসম্ভৱ। ভাগৰি আঁতৰি গুচি যায়। মায়াৰ লগত হাৰি একেবাৰে আৱৰ্জনাৰ মাজত পৰেগৈ। চোৱা, আমাৰ বুদ্ধি যদি নষ্ট হয় তেতিয়া বুজিব লাগে যে মায়াই নাকত ধৰিছে। স্মৃতিৰ যাত্ৰাত বহুত বল আছে। বহুত আনন্দ সমাহিত হৈ আছে। কোৱাও হয় - সুখৰ নিচিনা খোৰাক (পথ্য) নাই। দোকানলৈ গ্ৰাহক আহি থাকিলে, উপাৰ্জন হৈ থাকিলে তেতিয়া কেতিয়াও তেওঁৰ ভাগৰ নালাগে। ভোকত নমৰে। বহুত আনন্দিত হৈ থাকে। তোমালোকেতো প্ৰচুৰ ধন পোৱা। তোমালোকতো বহুত আনন্দিত হৈ থাকিব লাগে। চাব লাগে - মোৰ চলন দৈৱী নে আসুৰি? সময় বহুত কম। অকাল মৃত্যুৰো যেন দৌৰ চলিছে। দুৰ্ঘটনা আদি কিমান হৈ থাকে। বুদ্ধি তমোপ্ৰধান হৈ যায়। মুষলধাৰে বৰষুণ হ’লে তাকো প্ৰাকৃতিক দুৰ্ঘটনা বুলি কোৱা হ’ব। মৃত্যু সমাগত। বুজিও পায় যে সোনকালে আণৱিক বোমাৰ যুদ্ধ আৰম্ভ হৈ যাব। এনেকুৱা ভয়ংকৰ কাম কৰে। উত্তেজিত কৰি তুলিলে তেতিয়া যুদ্ধও আৰম্ভ হৈ যাব। ভাল বাৰু!\n(1) ঈশ্বৰীয় নিচাত থাকি নিজকে স্বতন্ত্ৰ কৰিব লাগে। কোনো বন্ধনত বান্ধ খাব নালাগে। মায়া ৰূপী নিগনিৰ পৰা বহুত চম্ভালিব লাগে, সাৱধান হৈ থাকিব লাগে। অন্তৰত যাতে কেতিয়াও চয়তানীখেয়াল উদয় নহয়।\n(2) পিতাৰ দ্বাৰা যি অন্তহীন জ্ঞান ধন পোৱা যায়, তাৰ আনন্দত থাকিব লাগে। এই উপাৰ্জনত কেতিয়াও সংশয় বুদ্ধিৰ হৈ ভাগৰি যাব নালাগে। ষ্টুডেণ্ট লাইফ্ ইজ্ দ্য বেষ্ট্ লাইফ্ (বিদ্যাৰ্থী জীৱন শ্ৰেষ্ঠ জীৱন) সেয়েহে পঢ়াৰ প্ৰতি পুৰা-পুৰা ধ্যান দিব লাগে।\nসৰ্বপ্ৰাপ্তিৰ খাজনাক স্মৃতি স্বৰূপ হৈ কাৰ্যত উপযোগ কৰোঁতা সদায় সন্তুষ্ট আত্মা হোৱা\nসংগম যুগৰ বিশেষ বৰদান হৈছে সন্তুষ্টতা আৰু সন্তুষ্টতাৰ বীজ হৈছে সৰ্ব প্ৰাপ্তি। অসন্তুষ্টতাৰ বীজ হৈছে স্থূল বা সূক্ষ্ম অপ্ৰাপ্তি। ব্ৰাহ্মণৰ গায়ন আছে যে ব্ৰাহ্মণৰ খাজানাত কোনো বস্তুৰ অপ্ৰাপ্তি নাই। সকলো সন্তানে এজনৰ দ্বাৰা একেই অবিনাশী খাজনা লাভ কৰে। মাত্ৰ সেই প্ৰাপ্ত হোৱা খাজনাক সকলো সময়তে কাৰ্যত উপযোগ কৰা অৰ্থাৎ স্মৃতি স্বৰূপ হোৱা। বেহদৰ প্ৰাপ্তিসমূহক হদলৈ পৰিৱৰ্তন নকৰিবা তেতিয়া সদায় সন্তুষ্ট হৈ থাকিবা।\nয’ত নিশ্চয় আছে ত’ত বিজয়ৰ ভাগ্যৰ ৰেখা মস্তকত আছেই।


মিত্ৰতাৰ ৰাজনীতি - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা Sep 2, 2021 ত শেষ সম্পাদনা কৰা হৈছে\nবিধানসভা নিৰ্বাচনৰ পিচৰ পাঁচটা মাহ উকলিবৰ নৌহওঁতেই ৰাজ্যত কেইবাটাও সমষ্টিৰ উপ-নিৰ্বাচনৰ কুচকাৱাজ আৰম্ভ হৈছে। ক’ভিডজনিত পৰিস্থিতি স্বাভাৱিক হ’লেই হয়তো কিছুদিনৰ ভিতৰতে সেই সমষ্টিকেইটাৰ উপ-নিৰ্বাচনৰ দিন ঘোষণা হ’ব। এই উপ-নিৰ্বাচনক কেন্দ্ৰ কৰিয়েই অসমৰ ৰাজনৈতিক ক্ষেত্ৰখনত সম্প্ৰতি উথপথপ লাগিছে।\nদুগৰাকী নিৰ্বাচিত বিধায়কৰ মৃত্যুৰ পিচত খালী হোৱা সমষ্টি দুটাকে ধৰি প্ৰাক্তন মুখ্যমন্ত্ৰী তথা বৰ্তমানৰ কেন্দ্ৰীয় মন্ত্ৰী সৰ্বানন্দ সোণোৱালে প্ৰতিনিধিত্ব কৰা বিধানসভা সমষ্টিটো আৰু বাকী দুটা সমষ্টিৰ বিধায়কদ্বয়ে নিজ দল এৰি শাসক দলত চামিল হোৱাৰ বাবেই এই উপ-নিৰ্বাচন অৱধাৰিত হৈ পৰিছে। স্বাভাৱিকতে শাসক-বিৰোধী উভয় পক্ষৰ মাজত এতিয়া চলিছে নিৰ্বাচনী অংক- কোনে কেইটা সমষ্টি দখল কৰিবলৈ সক্ষম হ’ব?\nএনে প্ৰেক্ষাপটতে প্ৰধান বিৰোধী দল কংগ্ৰেছৰ নেতৃত্বত গঠন হোৱা মহাজোঁটৰ অংশীদাৰী দলসমূহৰ নিৰ্বাচনী হিচাপ-নিকাচ আৰম্ভ হৈছে। তাৰ সমান্তৰাকৈ ক্ষমতা অবিহনে অস্থিৰ হৈ পৰা একাংশ বিধায়ক, নেতা-পালিনেতাৰ দল বাগৰা ৰাজনীতিও তুংগত উঠিছে। বুধবাৰে বিৰোধী পক্ষৰ দখলত থকা আৰু এটা সমষ্টিৰ বিধায়কগৰাকীয়ে গৈ শাসক দলত যোগদান কৰিছে।গতিকে দিন যোৱাৰ লগে লগে উপ-নিৰ্বাচন অনুষ্ঠিত হ’বলগীয়া সমষ্টিৰ সংখ্যাও ক্ৰমান্বয়ে বৃদ্ধি পোৱাৰ সম্ভাৱনাই দেখা দিছে।\nতাৎপৰ্যপূৰ্ণভাৱে বিৰোধী দলৰ যিজন বিধায়কে নিজ দল ত্যাগ কৰি শাসকীয় বিজেপিত যোগদান কৰিছে, তেওঁৰ দলটোকে বিৰোধী মহাজোঁটৰ পৰা বাদ দিয়াৰ আনুষ্ঠানিক সিদ্ধান্ত লোৱা হৈছে। দেখা গৈছে যে কেৱল জনপ্ৰতিনিধিসকলে বিৰোধী দলৰ পৰা গৈ শাসক দলত চামিল হোৱাই নহয়; বৰং বিৰোধীৰ মহাজোঁটৰ মাজতো ভাঙোন প্ৰক্ৰিয়া ত্বৰান্বিত হৈছে।\nএইধৰে প্ৰচলিত নীতি-আদৰ্শহীন এক ৰাজনৈতিক বাতাৱৰণত কোনে কাৰ সৈতে মিত্ৰতাত আবদ্ধ হৈ পৰিছে অথবা মিত্ৰতা ভংগ কৰিছে, সেয়া আজিকালি বিশেষভাৱে চৰ্চাৰ বিষয় হৈ থকা নাই। সেইদৰে একো একোজন জনপ্ৰতিনিধিয়ে নিৰ্বাচনৰ পিচত একমাত্ৰ ব্যক্তিগত স্বাৰ্থক সুৰক্ষিত ৰখাৰ তাগিদাতে মুহূৰ্তৰ ভিতৰত বিৰোধী পক্ষৰ পৰা গৈ শাসক পক্ষৰ দলত চামিল হৈ পৰা বিষয়টোকো ৰাইজে সাধাৰণভাৱে গ্ৰহণ কৰিবলৈ লৈছে।\nঅৱশ্যে নিজৰ ক্ষমতালোভী চৰিত্ৰৰ স্বৰূপটো ঢাকি ৰাখিবলৈকে দল বাগৰা নেতাসকলে আনুষ্ঠানিকভাৱে নীতিগত প্ৰশ্ন বুলি একো নাই। ভোটাৰ ৰাইজৰ প্ৰতি থকা দায়বদ্ধতাৰ ক্ষত্ৰতো একেই কথা খাটে। কিন্তু ৰাইজো এইক্ষেত্ৰত আজিকালি বিভান্ত্ৰ নহয়।কাৰণ নেতাসকলে গঢ় দিয়া এনে ৰাজনৈতিক সংস্কৃতিক লৈ সকলো অভ্যস্ত হৈ পৰিছে।\nআইনগতভাৱে দলত্যাগবিৰোধী আইনৰ অধীনত তেওঁলোকৰ বিৰুদ্ধে ল’বলগীয়া ব্যৱস্থাৰ কথা সুকীয়া। এইদৰে আমাৰ দেশৰ বিভিন্ন ৰাজ্যত ইতিমধ্যে কেইবাখনো চৰকাৰ ভাগিছে, আকৌ পিচত নতুন চৰকাৰ গঠনো হৈছে। এইক্ষেত্ৰত উপ-নিৰ্বাচনৰ এক গুৰুত্বপূৰ্ণ ভূমিকা আছে। আমাৰ ৰাজ্যখনত অনুষ্ঠিত হ’বলগীয়া এইবাৰৰ উপ-নিৰ্বাচনে বৰ্তমানৰ মিত্ৰজোঁটৰ চৰকাৰখনৰ অস্তিত্বক কোনোধৰণে প্ৰভাৱিত কৰিব নোৱাৰে।\nযিহেতু আসনৰ হিচাপত তেওঁলোকৰ প্ৰয়োজনীয় সংখ্যাগৰিষ্ঠতা অটুট আছে। আনকি আটাইকেইটা সমষ্টি বিৰোধীয়ে দখল কৰিলেও শাসক পক্ষৰ বাবে চিন্তাৰ কাৰণ নাই। তথাপি উপ-নিৰ্বাচনটো তেওঁলোকৰ বাবে হৈ পৰিছে সন্মান ৰক্ষাৰ যুঁজ। এতিয়া দেখা গৈছে যে অসমত কাৰ্যতঃ কংগ্ৰেছ-বিজেপি অথবা শাসক-বিৰোধী বুলি কোনা কথা নাই। অধিকাংশ নেতাই কংগ্ৰেছৰ পৰা গৈয়েই বিজেপিত চামিল হৈছে।\nআকৌ যিটো দলৰ লগ লাগি যোৱা বিধানসভা নিৰ্বাচনত কংগ্ৰেছ বিৰোধী মহাজোঁট গঠনৰ প্ৰথমটো ঢাপ আগবাঢ়িছিল, সেই দলটোৰ লগতে এতিয়া আনুষ্ঠানিকভাৱে মিত্ৰতা ভংগ কৰা হৈছে। তাৰ বিপৰীতে বিৰোধী মহাজোঁটত নতুন আঞ্চলিক দল দুটাক লগ লগোৱাৰ প্ৰক্ৰিয়া চলিছে। বহুতৰ মতে উপ-নিৰ্বাচনক লক্ষ্য কৰিয়েই অসমত নতুন ৰাজনৈতিক প্ৰেক্ষাপট তৈয়াৰ হৈছে।\nঅৱশ্যে সৰ্বভাৰতীয় পৰ্যায়ত ২০২৪ চনৰ লোকসভা নিৰ্বাচনক কেন্দ্ৰ কৰি বিৰোধী ঐক্য গঢ়ি তোলাৰ ক্ষেত্ৰত আঞ্চলিক শক্তিসমূহৰ উদ্যোগত যিধৰণৰ ৰাজনৈতিক সক্ৰিয়তা দেখা গৈছে, তাৰ আলমতে অসমতো বিজেপিবিৰোধী দলবোৰ তৎপৰ হৈ পৰিছে বুলি ধাৰণা কৰা হৈছে। মুঠতে বিৰোধীয়ে ক্ষমতা দখল কৰা আৰু শাসকক ক্ষমতাৰ পৰা আঁতৰোৱাৰ নামত অসমতো মিত্ৰতাৰ নতুন ৰাজনীতি আৰম্ভ হৈছে। এই ৰাজনীতিয়ে যে অহা দিনবোৰত এক বিশেষ পৰ্যায়ত উপনীত হ’বগৈ, তাৰ আবাস ইতিমধ্যে পোৱা গৈছে।\nশিশুৰ বাবে ক’ভিড ভেকচিনঃ দ্বিতীয় আৰু তৃতীয় ট্ৰায়েলৰ বাবে অনুমতি প্ৰদান চৰকাৰৰ\nসাৱধান! কমা নাই কোৰোনাৰ সংক্ৰমণ…


xukhdukh.com May 26, 2015 ARUNJYOTI-DAS, REVIEW, অৰুণজ্যোতি দাস, পৰ্যবেক্ষণ,\nচৰকাৰী আঁচনিবোৰ সফল নহয় কিয়?\nযো‌ৱা সপ্তাহত জিলা পৰ্যায়ৰ এখন চৰকাৰী বৈঠকত উপস্থিত থকাৰ সৌভাগ্য আমাৰ দ্বাৰা হৈছিল । বৈঠকৰ উদ্দেশ্য আছিল কেন্দ্ৰীয় চৰকাৰৰ অধীনস্থ এটা প্ৰকল্পৰ সফল ৰূপায়ণৰ অৰ্থে জিলা পৰ্যায়ত এখন তদাৰকী সমিতি গঠন কৰা আৰু বৰ্তমানলৈকে বাস্ত‌ৱায়িত হো‌ৱা কাম-কাজখিনিত সমুখীন হো‌ৱা সুবিধা-অসুবিধাসমূহৰ পৰ্যালোচনা কৰা। চৰকাৰী নীতি-নিৰ্দেশনা মানিয়েই বৈঠকখনলৈ মুঠ ছজন বিষয়াক নিমন্ত্ৰণ কৰা হৈছিল । পঞ্চলিশ মিনিট সময়ৰ এই বৈঠকখনত মূল বিষয় সন্দৰ্ভত কৰা আলোচনাই কৰা স্থান পালে মাথো পাঁচ মিনিটৰ বাবে । বাকী চল্লিশ মিনিটত চলিল ঘৰু‌ৱা সমস্যা আৰু হাস্যৰসৰ আদ্দা তথা চাহ-জলপানৰ পৰ্ব । উপস্থিত আছিলো যেতিয়া নি:সন্দেহে আমিও সেই আদ্দাৰ অংশগ্ৰহকাৰী আছিলো , কিন্তু চিনাকী-পৰ্ব আৰু দুই-এষাৰ এৰাব নো‌ৱাৰা কথাৰ বাদে মিচিকীয়া হাঁহিৰে তাত এজন নীৰ‌ৱ দৰ্শকৰ ভূমিকাই লৈছিলো । কাৰণ, মোৰ বাহিৰে বাকী সকলো‌ৱেই পৰস্পৰৰ চিনাকী মানুহেই আছিল । এইখিনিতে উল্লেখ কৰিব পাৰি যে বৈঠকৰ মূল আহ্বানকাৰী বিষয়া সহিতে তাত চাৰিগৰাকী মহিলা উপস্থিত আছিল ।\nএতিয়া কথা হ’ল, এই নমুনাৰেই যদি এখন চৰকাৰী আঁচনি ৰূপায়ণ কৰা হয়,তেন্তে সি অসফল নহ’বই বা কিয়? চৰকাৰী কাৰ্য-ব্য‌ৱস্থাৰ সৈতে যো‌ৱা পাঁচ বছৰৰ পৰাহে জড়িত হো‌ৱাৰ সুযোগ পাইছো যদিও ব্যক্তিগত অভিজ্ঞতা ,ক্ষেত্ৰ –অধ্যয়ন আৰু পৰ্যবেক্ষণৰপৰা এই কথা নিশ্চিতভা‌ৱে ক’ব পাৰি যে আঁচনিসমূহৰ সঠিক আৰু সফল ৰূপায়ণৰ ক্ষেত্ৰত যিসকল আমোলা-বিষয়া তথা কৰ্মচাৰীক দায়িত্ব অৰ্পণ কৰা হয়, তেওঁলোকৰ অকৰ্মণ্যতা আৰু হেমাহীৰ বাবেই আজি দেশখনৰ ৰাজ্যিক পৰ্যায়ৰেই হওঁক অথবা কেন্দ্ৰীয় পৰ্যায়ৰে হওঁক, কোনো এটা আঁচনিয়েই সম্পূৰ্ণভা‌ৱে আৰু সুচাৰুৰূপে বাস্ত‌ৱায়িত হো‌ৱা নাই ; যাৰ বাবেই আমাৰ অগণন নাগৰিকে চৰকাৰী সা-সুবিধাসমূহ সঠিকভা‌ৱে পো‌ৱাৰপৰা বঞ্চিত হৈ আহিছে । সহকৰ্মী দুই চাৰিজনে এই মন্তব্য কৰাও শুনিছো যে চৰকাৰী বৈঠক সমূহ বোলে মূলত: দুই প্ৰকাৰৰ । প্ৰথমবিধ হৈছে আমি ওপৰত উল্লেখ কৰা ধৰণৰ – অৰ্থাৎ চাহ-মিঠাই আৰু লঘু আহাৰত বিশেষ গুৰুত্ব দি বিষয় সন্দৰ্ভত ন্যুনতমখিনিহে আলোচনা কৰা আৰু দ্বিতীয়বিধ হৈছে তাৰ সম্পূৰ্ণ ওলোটা । অৰ্থাৎ বিষয় সন্দৰ্ভত যথোচিত গুৰুত্ব দিয়া আৰু জলপানৰ নামত নামমাত্ৰ ব্য‌ৱস্থা কৰা । এই দ্বিতীয় ধৰণৰ বৈঠকত ভাগ লো‌ৱাৰ পিছত হেনো এনে লাগে যেন কাইলৈৰ পৰা দেশৰ প্ৰতিটো কোণতে সম্পূৰ্ণ নীতি-নিয়মৰ মাজেৰে সকলো কাম-কাজ চলিব আৰু আঁচনি বা প্ৰকল্পটোৰ ৰূপায়ণত যেন একো‌ৱেই অসুবিধা নাহিব । কিন্তু দিন যো‌ৱাৰ লগে লগে শুনি ভাল লগা ,যথেষ্ট প্ৰতিশ্ৰতিবদ্ধ বক্তব্য ৰখা সকলো বিষয়াৰে ফোঁপোলা স্বৰূপটো ওলাই পৰে আৰু আঁচনিবোৰ পুণৰ ধোঁৱাচাঙত উঠে । অথচ, কাগজে-কলমে সকলো সঠিক আৰু পুৰ্ণোদ্যমে চলি থাকে ,যেন অ‌ৱজ্ঞা আৰু বিলম্বৰ চিন-মোকাম ক’তো‌ৱেই নাই !\nঅসমত চৰকাৰী আঁচনিসমূহ সমূলি ৰূপায়িত হো‌ৱা নাই বুলি আপুনি পোনচাতেই কৈ দিবও নো‌ৱাৰে । প্ৰতিটো আঁচনিয়েই চেকা-চোৰোগাকৈ অসমত চলি আছে । প্ৰতিখন আঁচনিৰ খতিয়ান যদি আপুনি মুখ্য বিষয়াৰ পৰা বিচাৰে ,তেন্তে তেওঁ তথ্য সম্বলিত এখন ডাঙৰ তালিকা আপোনাক উপহাৰ দিব যাৰ পৃষ্ঠাই পৃষ্ঠাই সফলতাৰ নিদৰ্শন দেখা পাব । কিন্তু যাৰ হিতাৰ্থে এই আঁচনিসমূহ প্ৰস্তুত কৰা হয়, তেওঁলোকেহে আপোনাক সঠিক উত্তৰটো দিব পাৰিব - ইয়াৰ জৰিয়তে কিমান লাভান্বিত হৈছে তেওঁলোক । অসম তথা সমগ্ৰ ভাৰতবৰ্ষতে এইটো‌ৱেই হৈছে আটাইতকৈ ডাঙৰ সমস্যা । পাইয়ো যেন একো নাপায় হিতাধীকাৰীসকলে ।\nআঁচনি এখন নিৰ্ধাৰণ আৰু প্ৰণয়ণ কৰোতে চৰকাৰে ‘উচ্চৰ-পৰা-নিম্নলৈ’(Top-to-Bottom) ৰীতিৰে আলোচনা বা পৰীক্ষা-নিৰীক্ষাসমূহ কৰি কে‌ৱল উচ্চ-পদস্থ বিষয়াৰ মাজতে সিদ্ধান্তসমূহ গ্ৰহণ কৰে আৰু তেওঁলোকৰ ইচ্ছা-অনিচ্ছামতেই আঁচনিৰ নীতি-নিয়মসমূহ ধ্যাৰ্য কৰা হয়। কিন্তু এই ব্য‌ৱস্থাত প্ৰণালীগত কিছু আঁসো‌ৱাহ থাকি যো‌ৱাৰ অ‌ৱকাশ সদায়েই থাকে ,কাৰণ উচ্চ-পদস্থ বিষয়াসকলে চৰকাৰী কাৰ্যালয়ৰ একেবাৰে নিম্ন স্তৰত,য’ত হিতাধীকাৰীসকলৰ যোগাযোগ চৰকাৰী কৰ্মচাৰীৰ সতে হয় - তাত কিদৰে কাৰ্যসূচী ৰূপায়িত হয় তাৰ একো ভূ-ভা নাপায় । সেয়েহে আমাৰ বোধেৰে , নাগৰিকৰ প্ৰতি চৰকাৰে গ্ৰহণ কৰা যিকোনো সে‌ৱা (G2C--Government to Citizen Service) প্ৰণয়ণ কৰাৰ আগেয়ে নাগৰিকৰ সতে যোগাযোগ কৰি তেওঁলোকৰ মতামত আৰু পৰামৰ্শ লো‌ৱাটো অতিকেই জৰুৰী । এনেকৈ অতি-নিম্ন-স্তৰ (Grass-Root Level) ত অধিক গুৰুত্ব দি ‘নিম্নৰ-পৰা-উচ্চ’(Bottom-to-Top) ৰীতিৰে এটা আঁচনি প্ৰণয়ন কৰিলেহে সি সম্পূৰ্ণভা‌ৱে সফল হো‌ৱাৰ সম্ভা‌ৱনা থাকে বুলি ক’ব পাৰি । কাৰণ, ভাৰতবৰ্ষত যিকোনো ক্ষেত্ৰতে দুৰ্নীতি আৰম্ভ হয় অতি তলৰপৰাই । য’ত সে‌ৱাৰ প্ৰাপ্তি-স্থল(Service Delivery Point),তাত যদি আমি দুৰ্নীতি নিৰ্মূল কৰিব পাৰো,তেন্তে সমগ্ৰ ব্য‌ৱস্থাটোৰপৰাই যি ই আঁতৰি যাব,সি নিশ্চিত ।\nকো‌ৱা হয় যে , ঘোঁচ দিয়া আৰু লো‌ৱা দুয়োজন সমানেই দোষী । কথাটো নোহো‌ৱাও নহয় । কাৰণ সাধাৰণ নাগৰিকে কোনো চৰকাৰী সে‌ৱা ল’বলৈ যাওঁতে তেওঁ যদি কোনো ধৰণৰ উপঢৌকন কৰ্মচাৰীজনক নেযাঁচেই তেন্তে দেখোন এই ঘোঁচ বোলা বস্তুটোৰ উদ্ভ‌ৱ হ’বলৈকে নাপায় ! কিন্তু সমস্যাটো হয় ইয়াতেই যে, আমাৰে কোনোবা এজনে এবাৰ এই ব্য‌ৱস্থাটোৰ আৰম্ভণি কৰি থৈ আহে আৰু সি বছৰ বছৰ জুৰি চলিব ধৰে । আনফালে বাহিৰা পইচা পো‌ৱাৰ ৰাস্তাটো দেখা পাই কৰ্মচাৰীজনে আন ৰাষ্টাৰে একেবাৰে বাট নোবোলাই হয় । তাৰ ফলত একোজন সৎ নাগৰিকেও প্ৰয়োজনীয়তাৰ খাতিৰত উপঢৌকন আগবঢ়াবলৈ বাধ্য হয় । এই ঘোঁচ দিয়া-লো‌ৱাটো‌ৱেই আজিৰ ভাৰতীয় সংস্কৃতিৰ অংগ হৈ পৰিছে । যেতিয়ালৈকে এনে ব্যাধি সমাজৰ পৰা আমি গুচাব নো‌ৱাৰিম তেতিয়ালৈকে কোনো এটা চৰকাৰী আঁচনিৰ সুবিধায়েই প্ৰকৃততে পাবলগীয়াজনে নাপাব বা পালেও টকাৰ বিনিময়তহে পাব । গতিকেই এই ক্ষেত্ৰত চৰকাৰৰ লগতে সৰ্বসাধাৰণ নাগৰিকৰো যথেষ্ঠখিনি কৰণীয় আছে । প্ৰতিজন ভাৰতীয়ই এই কথা বুজি পো‌ৱা উচিত যে টকা-সিকি দি কোনো চৰকাৰী আঁচনিৰ সুবিধা ল’বলৈ যো‌ৱা মানে নিজৰ ভৰিত নিজে কুঠাৰ মৰা ।\nচৰকাৰেও দুৰ্নীতিৰ প্ৰতি কঠোৰ হ’ব পৰাকৈ নাগৰিকক ন্যায়িক ক্ষমতা প্ৰদান কৰা উচিত । এই ক্ষেত্ৰত ‘তথ্য-জনাৰ-অধিকাৰে’ যদিও জনসাধাৰণক যথেষ্টখিনি সহায় কৰিছে ,তথাপি কিছু ক্ষেত্ৰত দেখা যায় যে এনে আ‌ৱেদনৰ প্ৰতিও বহু বিষয়াই আওকাণ কৰে আৰু ফলত সঠিক তথ্যৰ যোগেদি পাবলগীয়া ন্যায়ৰ পৰা নাগৰিকজন বঞ্চিত হয় । কেন্দ্ৰীয় চৰকাৰৰ নিৰ্দেশানুসৰি প্ৰতিটো চৰকাৰী কাৰ্যালয়তে নাগৰিকৰ বাবে প্ৰাপ্য সে‌ৱা সমূহৰ খতিয়ান(Citizen-Charter) কাৰ্যালয়ৰ বাহিৰত স্পষ্টভা‌ৱে আঁৰি থো‌ৱা দৰকাৰ যদিও এয়া কে‌ৱল কাগজৰ নিৰ্দেশনা হৈয়েই পৰি থকা পৰিলক্ষিত হয় । অন্যহাতে প্ৰতিটো বিভাগতেই নাগৰিকৰ অভিযোগ খণ্ডন কোষ (Grievance Redressal Cell) চৰকাৰে গঠন কৰি দিছে যদিও এই কোষবোৰৰপৰা সদুত্তৰ পো‌ৱ‌াৰ উদাহৰণ খুব কমেইহে দেখা যায় । কৰ্মকৰ্তাৰ অমনোযোগিতাকেই কে‌ৱল দোষাৰোপ কৰিলেও নহ’ব , আমি কেইজনেনো এইবিষয়ে সঠিকভা‌ৱে জানো,সেয়াও চাব লাগিব । এজন বিষয়া বা কৰ্মচাৰীয়ে কৰ্তব্যত গাফিলতি কৰিলে বা নাগৰিকক সঠিকভা‌ৱে সে‌ৱা আগবঢ়ো‌ৱাত কৃপণালী কৰিলে তেখেতৰ উৰ্ধতৰ কোনগৰাকী বিষয়াক কেনেদৰে জনাব লাগিব,সেয়া আমাৰ শিক্ষিত বহুতো নাগৰিকেও ভালদৰে নাজানে ।\nক’ব পাৰি যে,চৰকাৰী আঁচনিসমূহ অসফল হো‌ৱাৰ মুখ্য কাৰকটো হৈছে ক) বিষয়া-কৰ্মচাৰীৰ কাম-কাজৰ উচিত তদাৰকী ব্য‌ৱস্থা এটাৰ অভা‌ৱ আৰু ইয়াৰ লগতে খ) বিভাগ এটাৰ তলৰপৰা ওপৰলৈকে সকলো স্তৰতে থাকিবলগীয়া আনুষ্ঠানিক-সমন্বয় আৰু আন্ত:বিভাগীয় সহযোগিতাৰ অভা‌ৱ। এখন আঁচনি ৰূপায়িত হওঁতে নানা স্তৰত নানা পদবীৰ বিষয়ববীয়া জড়িত হৈ থাকে । এই সকলো কৰ্মচাৰীৰ নিষ্ঠাবান অৰিহণাৰেহে এখন আঁচনিয়ে সফলতাৰ মুখ দেখিব পাৰে । গতিকেই সকলো‌ৰে মাজত এটা সমন্বয় বৰ্তি থকাটো অতি প্ৰয়োজনীয় । কিন্তু চৰকাৰী কাৰ্যালয়বোৰত ইয়াৰ বিপৰীতে ইজনে সিজনৰ দোষ খুঁচৰা, আনুষ্ঠানিক অসহযোগ কৰা,ৰাজনৈতিক বৈষম্যৰ সৃষ্টি কৰা ইত্যাদি এশ-এবুৰি ওলট-পালট কাণ্ড-কাৰখানা দেখা পো‌ৱা যায় । আৰু বহুক্ষেত্ৰত যিহেতু এটা আঁচনিৰ লগত কেইবাটাও বিভাগ জড়িত হৈ থাকে, গতিকে তেনেক্ষেত্ৰত আন্ত:বিভাগীয় সহযোগিতা অবিহনে কোনো কামেই সহজভা‌ৱে সম্পন্ন হো‌ৱাৰ আশা কৰিব নো‌ৱাৰি।\nআমাৰ দেশত চৰকাৰী বিভাগ এটাই যিমান কাম কৰিব পাৰে,তাতোকৈ হাজাৰগুণে বেছি কাম অতি কম সময়তে কৰি পেলাব পাৰে এটা ব্যক্তিগত কোম্পানীয়ে । আৰু এই কথাটো ইমানেই সঁচা যে বৰ্তমানে চৰকাৰেও গুৰুত্বপূৰ্ণ বহু কাম নিজা কৰ্মচাৰীৰ সলনি ব্যক্তিগত কোনো কোম্পানীৰ হতু‌ৱাই কৰো‌ৱাতহে গুৰুত্ব আৰোপ কৰিছে । আপোনালোকে নিশ্চয় দেখিছে , ‘অৰুণোদয় কেন্দ্ৰ’ৰ যোগেৰে এজন নাগৰিকে প্ৰয়োজনীয় ভিন্ন ৰকমৰ চৰকাৰী প্ৰমাণ-পত্ৰ অতি কম সময়তে পাব পাৰে । এই কামটো হৈছে ‘চৰকাৰ-আৰু-ব্যক্তিগত খণ্ডৰ- বুজাপৰা’(Public-Private-Partnership)ৰ এক উদাহৰণ । ঠিক সেইদৰে ভাৰতীয় পাৰপত্ৰ বা পাছপোৰ্টৰ বাবেও ‘টাটা কনছাল্টটেন্সী চাৰ্ভিছ’ নামৰ কোম্পানীটোৰপৰা বহুখিনি কাম-কাজ চৰকাৰে আদায় কৰিছে । এইধৰণৰ কোম্পানীবোৰত নিয়াৰি ভা‌ৱে আৰু সময়মতে কাম হো‌ৱাৰ প্ৰধান কাৰণ হৈছে তাত থকা সঠিক তদাৰকী ব্য‌ৱস্থা । ‘টাৰ্গেট’ (লক্ষ্য) আৰু ‘ডেড-লাইন’(সময়-সীমা) কোম্পানীৰ কৰ্মচাৰী এজনৰ বাবে এনে দুটি ভয়ংকৰ অস্ত্ৰ যাৰ বিনিময়তে সকলো কাম সঠিক সময়ত সম্পূৰ্ণ হো‌ৱাটোৰ নিশ্চয়তা প্ৰদান কৰিব পাৰি অথচ এইকেইটা শব্দ কি বস্তু, খায় নে পিন্ধে ;সেয়া চিনিও নাপায় কোনো এজন চৰকাৰী কৰ্মচাৰীয়ে । ইয়াৰ ফলতেই আনকি কাৰ্যালয়ত উপস্থিত থকাৰ পিছতো চৰকাৰী কাম এটা কোনোপধ্যেই আগনাবাঢ়ে । চৰকাৰী কাৰ্যালয়বোৰত ব্য‌ৱস্থাপকৰ হেঁচা নাথাকে বাবেই আজি কৰিবলগীয়া কামটো কাইলৈৰ বাবে বা বছৰ বছৰৰ বাবে পৰি থাকে ; কাৰণ কাম কৰক বা নকৰক, তেওঁ দৰমহাৰ টকাকেইটা ঠিকমতে পাবই ।\nক’ব নো‌ৱাৰি যে একোজন আই.এ.এছ. বা এ.চি.এছ. বিষয়াই নিজৰ দায়িত্ব সূচাৰুৰূপে পালন কৰে । দেখা-শুনাকৈ কৰা গাফিলতিসমূহ বাদ দিলেও এখেতসকলৰ এনে কিছুমান অমনোযোগিতা বা অ‌ৱজ্ঞা দেখা পো‌ৱা যায় যাৰ জৰিয়তে দুৰ্নীতি হো‌ৱাৰ সম্ভা‌ৱনাক নুই কৰিব নো‌ৱাৰি । এজন প্ৰশাসনিক বিষয়াই এটা চহী কৰি অনুমোদন জনালেহে এটা কামৰ বাবে ধ্যাৰ্য হো‌ৱা ধন মুকলি হয় । তেনেক্ষেত্ৰত সেই কাম স্বচক্ষে পৰ্যবেক্ষণ কৰি সন্তুষ্টিৰ ভিত্তিতহে অনুমোদন কৰা বা নকৰাৰ সিদ্ধান্ত লো‌ৱাৰ অধিকাৰ চৰকাৰে তেওঁক দিছে । কিন্তু কাম পৰ্যবেক্ষণ নকৰাকৈয়ে চহী কৰি অনুমোদন জনো‌ৱা মানেও একপ্ৰকাৰৰ দুৰ্নীতিয়েই হয় । ঠিক সেইদৰে উচ্চস্তৰীয় কিছুমান কাম-কাজ নিজে নকৰি সহায়কাৰীৰ হতু‌ৱাই কৰাটোতো সততাৰ ইফাল-সিফাল হো‌ৱাৰ সম্ভা‌ৱনা লুকাই থাকে । অনাগত দিনত আমি আশা কৰোঁ,চৰকাৰী কৰ্মচাৰীয়েও যেন অন্য নহ’লেও নিজৰ চাকৰিটোৰ প্ৰতি আনুগত্য প্ৰকাশ কৰি নিষ্ঠাৰে কৰ্তব্য পালন কৰিব আৰু জনসাধাৰণেও দুৰ্নীতিমুক্ত প্ৰগতিশীল ভাৰত এখন গঢ়িবলৈ চৰকাৰক সৰ্বতোপ্ৰকাৰে সহযোগিতা আগবঢ়াব ।\nBy xukhdukh.com on May 26, 2015


১. তিতাবৰৰ ঔৰঙিয়াল বজালকাটা পথটো পকী কৰাৰ পাছতে এতিয়া নদীত পৰিণত হোৱাত বিশ্বৰ একমাত্ৰ "তল পকী নদী" ৰূপে পৰিগণিত হৈছে। এই গৌৰৱৰ অধিকাৰী হোৱা সমষ্টিটো খোদ ৰসাল গগৈৰ ছাৰৰ বুলি জানিব পৰা গৈছে। এতিয়া ছাৰে পথটোক "ভেনিছ ৱাটাৰৱেজ" নামাকৰণ কৰি অতি সোনকালে পৰ্যটনৰ সমল ৰূপে গঢ়ি তুলিবলৈকো স্থানীয় লোক সকলে দাবী জনাইছে। আৰু পথটোৰ দ্বায়িত্ব গড়কাপ্তানিৰ পৰা কাটি জলসম্পদ বা পৰ্যটন বিভাগক গতাই দিবলৈকো আহ্বান জনাইছে।\n২. সদৌ অসম গেলামাল যোগান বিভাগে অসমৰ ৰাইজ সকলক ইণ্টাৰনেটৰ কানেকচন লবলৈ আহ্বান জনাইছে। ইণ্টাৰনেটত ঘোষণা কৰা দৰত পাছত আলু-পিঁয়াজ নাপালে, তাৰ বাবে মন্ত্ৰী নহৰুল চাহাব দায়ী নহব বুলি বিজ্ঞপ্তি প্ৰকাশ কৰিছে। এতিয়া ইণ্টাৰনেট নোহোৱা মানুহকহে দোকানীয়ে ঠগিব পাৰিব বুলি প্ৰকাশ হোৱাত বেপাৰী সকলৰ মাজতো বিভ্ৰান্তিৰ সৃষ্টি হৈছে বুলি খবৰ পোৱা গৈছে।\n৩. বৰগাঙত ডাক্তৰে ঠিকা কামত লাগি থকাত ৰোগী চাবলৈ সময় নোপোৱাৰ খবৰ প্ৰকাশিত হৈছে। গোপন খবৰ মতে অবৈধ গৰ্ভ চাফা, মেডিচিন কোম্পানীৰ কমিচন আদিৰ পৰিমাণ বেছি নোহোৱা, ওচৰতে নাৰ্চিং হোম নথকা বাবে ৰেফাৰেল ইনকাম আদি কম হোৱাৰ বাবেহে ডাক্তৰজনে আন বন্ধুৰ সৈতে ফেৰ মাৰিবলৈ ঠিকাত ধৰিব লগা হৈছে। কাম কৰি খাব খোজা এনে কৰ্মী নাগৰিকৰ মানহানি কৰা এনে বাতৰি আচলতে প্ৰকাশ কৰিব নালাগে বুলি স্থানীয় সাংবাদিকজনক এতিয়া সচেতন ৰাইজে বুজনি দিয়া বুলি খবৰ পোৱা গৈছে।\n৪. এখন এখনকৈ খোলা খাই পৰা অসমপ্ৰেমী কৈলাশন ৰোহিয়াৰ মুখা সমূহ এতিয়া নীলামত বিক্ৰী কৰিব লাগে বুলি প্ৰকৃত অসমপ্ৰেমী হিন্দীভাষী সন্থাই দাবী তুলিছে। মুখা সমূহ বিক্ৰী কৰি সেই ধন অসমৰ আচল উন্নতিত ব্যৱহাৰ কৰিব লাগে বুলি টিখালাল আগৰৱালাই প্ৰকাশ কৰিছে।\n৫. ৰাজ্যত অপৰাধজনিত ঘটনা বৃদ্ধি পাইছে বুলি প্ৰকাশ পোৱাত সদৌ অসম উকীল কল্যান সংঘ আৰু সদৌ অসম লালটুপি সন্থাই অপৰাধী কাম-কাজ কৰিবলৈ সাহস কৰা সাহসী নাগৰিক সকললৈ অভিনন্দন জ্ঞাপন কৰিছে। তেখেতলোকৰ কৰ্মৰাজিয়েহে সন্থা দুটাৰ সদস্য দুটাৰ আৰ্থিক উন্নতিত অৰিহণা যোগাব বুলিও মত প্ৰকাশ কৰি, অপৰাধৰ ক্ষেত্ৰত দিল্লীৰ সমানে ফেৰ মাৰি আগুৱাই যাবলৈকো আহ্বান জনাইছে।\n৬. শোণিপুৰৰ জামুগুৰিত পানী যোগান আঁচনি এখনৰ জন্মতেই মৃত্যু ঘণ্টা বাজি উঠাৰ খবৰ পোৱা গৈছে। ডেলিভাৰী কেচত সংকটজনক অৱস্থা হোৱা এইখনেই বিশ্বৰ প্ৰথমখন পানী যোগান আঁচনি বুলি স্থানীয় এজন লোকে দাবী কৰিছে আৰু এই সম্পৰ্কত তেওঁ লিমকা বুক অৱ ৰেকৰ্ডছলৈকো যোগাযোগ কৰাৰ কথা চেলবেল লাইভ টিভি চেনেলত প্ৰচাৰিত হৈছে।\n৭. "গৰজি উঠিছে জানা" বুলি এটি প্ৰতিবাদী গীতৰ কেছেট কালি মুকলি কৰা হৈছে। "প্ৰাণৰ মমতাত দেশলৈ অহাজনলৈ মানৱতাৰ দৃষ্টিভংগী" নামেৰে পৰহি চৰকাৰী খৰছত ওলোৱা এটি বিজ্ঞাপনমূলক গীত উন্মোচনৰ পাছতেই জাতীয় সংগঠন সমূহে তাৰ প্ৰতিক্ৰিয়া স্বৰূপে এই প্ৰতিবাদী কেছেটটো উন্মোচন কৰিছে। "জাতি- ধ্বংসী গগৈ তুমি" নামৰ গীতটো জাতীয় সংগঠন সমূহৰ নেতা সকলৰ সমবেত কণ্ঠত পৰিবেশিত হোৱা বুলিও জানিব পৰা গৈছে।\n৮. চৰকাৰী পেঞ্চনাৰেও জয়সাগৰত বৃদ্ধ পেঞ্চন লাভ কৰাৰ বাতৰিত হিতাধিকাৰীসকলে প্ৰকাশ কৰিছে প্ৰতিক্ৰিয়া। চৰকাৰী চাকৰিৰ পৰা অৱসৰ লোৱা বাঘা বাঘা লোক সকলে যদি সাহিত্যিক পেঞ্চন, শিল্পী পেঞ্চন আদি এনজয় কৰি থাকিব পাৰে, তেন্তে ক্ষুদ্ৰ এজন মানুহে ক্ষুদ্ৰ এটা বৃদ্ধ পেঞ্চন বৃদ্ধত্ব প্ৰাপ্তিৰ বাব মেনেজ কৰি লোৱাত সংবাদ বনোৱাৰ যুক্তি ক'ত বুলি প্ৰশ্ন উত্থাপন কৰিছে। লগতে মানহানিৰ গোচৰেৰে সাংবাদিকজনকো পোটক তুলিবলৈকো সংশ্লিষ্ট নাগৰিকজনক আহ্বান জনাইছে।\n৯. গৰম বন্ধ উপলক্ষে সদৌ অসম বিসম্বাদী বিধায়ক সন্থাৰ উদ্যোগত আয়োজিত হৈছে "আধুনিক বিসম্বাদী নৃত্য প্ৰতিযোগিতা"। বন্ধৰ দিনত দিছপুৰৰ মঞ্চত এই মহাপুৰুষ সকলৰ উদ্দাম নৃত্যই ভূয়সী প্ৰশংসা লাভ কৰিবলৈ সক্ষম হোৱা বুলিও জানিব পৰা গৈছে। এতিয়া প্ৰতিযোগিতাৰ ফলাফল অহা সোমবাৰে ঘোষণা কৰা হব বুলিও সম্ভাৱনা প্ৰকাশ পাইছে।\n১০. নাজিৰাত বছৰে বছৰে মীন কাৰ্যালয়ত মীন বিষয়া নোহোৱাতো একো অসুবিধা হোৱা নাই বুলি স্থানীয় ৰাইজে মত প্ৰকাশ কৰিছে। অন্ধ্ৰপ্ৰদেশৰ পুখুৰীত মাছ, পাঞ্জাৱৰ পথাৰত ধান হৈ থকালৈকে আৰু ছিণ্ডিকেট বাহিনীয়ে সঠিক ভাৱে বেপাৰ কৰি থকালৈকে মাছ-তাছ আদিক লৈ চিন্তা কৰিব লগীয়া নাই বুলিও তেওঁলোকে স্থানীয় প্ৰশাসনক অৱগত কৰিছে।


After Comedian Bharti Singh, Husband Also Arrested In Drugs Probe | Rupaliparda.com\nThe NCB has been probing alleged drug use in Bollywood and the entertainment industry after the death of actor Sushant Singh Rajput in June on the basis of WhatsApp chats involving drugs.\nOn saturday, comedian Bharti Singh was arrested and on Sunday morning, her husband Haarsh Limbachiyaa was arrested on Sunday morning over allegations of possession and use of marijuana.\n“Both Bharti Singh and her husband Haarsh Limbachiyaa accepted consuming ganja. Ms Singh was placed under arrest under the Narcotic Drugs and Psychotropic Substances (NDPS) Act 1986,” the NCB release read.\nAccording to officials, the quantity of drugs found at the couple’s home was not commercial but could still invite up to 10 years in jail. Ms Singh’s name emerged during questioning ofadrug peddler. On Saturday, the agency also carried out searches at two other locations in Mumbai, the official added.\n“সংগীত জগতখনক লৈ যি দুই এক অপপ্ৰচাৰ চলে সেই আটাইবোৰ আঁতৰাবলৈ মন”- চিন্ময় মেধি\n“Film Making isawar”, says Nirvana Inn director Vijay Jayapal\nনতুন টুইষ্টৰ সৈতে নৱপ্ৰজন্মৰ চুটি ছবি “The Message”-\nনতুন কিছুমান বস্তুৱে আমাক সদায় উৎসাহিত কৰে; আমি সেইসমূহ বস্তুৰ সৈতে সংলগ্ন অথবা একত্ৰিত হৈ থকাৰ বাবে অহৰহ প্ৰয়াস কৰি থাকো। বিশেষকৈ মনোৰঞ্জন দিশটোত ঘটি থকা নতুনত্বৰ প্ৰতি আমি বেছি আকৰ্ষিত, কিয়নো সেই নতুন প্ৰকল্প সমূহৰ...\n“বুঢ়া তামোলৰ পাগ”; শব্দটোৱে এক নতুন আলোড়ণ তথা ব্যতিক্ৰমী এক সোঁৱাদৰ সৃষ্টি কৰা নাইনে? শব্দটো শুনাৰ লগে লগে আইতা-কঁকাৰ ওঁঠৰ দুনয়নেৰে বাগৰি অহা ৰঙাকণলৈ মনত পৰা নাইনে? অথবা আমি একেই সহজেই দেখিবলৈ পোৱা একেবাৰে...\nফাগুনৰ গাতেই বান্ধি প্ৰেম আজুৰিছে আচুৰ্য্য বৰপাত্ৰইঃ\nশুকান হৃদয়ত প্ৰেমৰ গীতাৰ থবজাই আহিবলৈ সাজু হৈছে ফাগুন মাহ। অশান্ত সাধাৰণজন আৰু অশান্ত হৃদয়ৰ মাজত এক প্ৰেমময় বাৰ্তা কঢ়িয়াই আনে এই ফাগুনৰ বতাহ জাকে। পলাশৰ ৰঙেৰে উপচি পৰে এই অভিমানী ভালপোৱা বোৰ। ফাগুন বুলিলেই যে সাঁৱতি ধৰা...\nবৃদ্ধাক কৰিলে সহায়; জেৰিফা ৱাহিদৰ মহানুভৱতাঃ\nজেৰিফা ৱাহিদৰ মহানুভৱতাত আপ্লুত হৈছে জনসমাজ। এগৰাকী বৃদ্ধাক নিজ গন্তব্যস্থানলৈ এৰি অহা পিছতেই অভিনেত্ৰী গৰাকীয়ে আপলোড কৰা এটা ভিডিঅ’ক সমাদৰ জনাইছে তেওঁৰ অনুৰাগীয়ে। অৱশ্যে ভিডিঅ’টো দুদিন পূৰণি যদিও আমি...\nকেইবাখনো চুটি ছবিৰ পৰিচালক শাহিদ খানৰ পৰিচালনাৰে আন এখন চুটি ছবি আপোনালোকৰ কাষ চাপিবলৈ প্ৰস্তুত হৈ উঠিছে। ১৯৯১ চনত অসমৰ এখন সৰু ঠাইত জন্মগ্ৰহণ কৰা জাহিদে এই ক্ষেত্ৰখনত নিজক সুন্দৰ ৰূপত প্ৰতিষ্ঠিত কৰাৰ স্বাৰ্থত অহৰহ...


ভেলেণ্টাইন দ্যে'ৰ দিনা প্ৰেম প্ৰত্যাখ্যান! ডিব্ৰুগড়ৰ যুৱতীৰ দেহত এচিড ঢালিলে ভণ্ড যুৱকে man-throws-acid-on-woman-for-rejecting-his-love-proposal-at-dibrugarh-tvtomas– News18 assam\nভেলেণ্টাইন দ্যে'ৰ দিনা প্ৰেম প্ৰত্যাখ্যান! ডিব্ৰুগড়ৰ যুৱতীৰ দেহত এচিড ঢালিলে ভণ্ড যুৱকে\nঘটনাক কেন্দ্ৰ কৰি সমগ্ৰ জিলাখনত তীব্ৰ চাঞ্চল্যই বিৰাজ কৰিছে\nLast Updated : February 14, 2021, 23:10 IST\nতথাকথিত চেইণ্ট ভেলেণ্টাইন দিৱসৰ দিনাই ডিব্ৰুগড়ত এচিড আক্ৰমণৰ চিকাৰ হ'ল এগৰাকী যুৱতী। ৩২ বছৰীয়া এগৰাকী যুৱতীয়ে প্ৰেম প্ৰত্যাখ্যান কৰাৰ বাবেই ভণ্ড যুৱকে যুৱতীৰ মুখত ঢালিলে এচিড ! এই ঘটনা সংঘটিত হৈছে ডিব্ৰুগড়ৰ চহৰৰ মাজমজিয়াত।\nডিব্ৰুগড়ৰ আমোলাপট্টী আৰক্ষী চকীৰ অধীনৰ মিৰ্জ্জাবাগৰ সমীপত এই ঘটনা সংঘটিত হৈছে। জানিব পৰা মতে, যুৱতীগৰাকীয়ে লগৰীয়াৰ সৈতে দেওবাৰে নিশা নিজা কৰ্তব্যস্থলী শ্ব'হামৰ পৰা নিজৰ ঘৰলৈ গৈ থকা অৱস্থাত বাইকত অহা দুবৃৰ্ত্তই যুৱতীগৰাকীক নিচেই কাষৰ পৰা এচিড ঢালি পলায়ন কৰে। লগে লগে মাটিত বাগৰি পৰে যুৱতীগৰাকী।\nপিছত যুৱতীগৰাকীক স্থানীয় ৰাইজৰ সহযোগত অসম মেডিকেল কলেজত অতি সংকটজনক অৱস্থাত ভৰ্তি কৰোৱা হয়। নাহৰকটীয়াৰ হাজৰিকা উপাধিৰ যুৱতীগৰাকী দীৰ্ঘসময় ধৰি মিজ্জাবাগত ভাড়াতীয়া হিচাপে আছিল।\nইফালে ঘটনাক কেন্দ্ৰ কৰি সমগ্ৰ জিলাখনত তীব্ৰ চাঞ্চল্যই বিৰাজ কৰিছে। আৰক্ষীয়ে দুৰ্বত্তক বিচাৰি আৰম্ভ কৰিছে অভিযান।\nFirst published: February 14, 2021, 23:10 IST\nAcid AttackDibrugarhValentine Day


pm-narendra-modi-reveals-how-bear-grylls-understood-his-hindi-on-man-vs-wild-episode-on-discovery– News18 assam\nMan Vs Wildত বিয়েৰ গ্ৰিলছে কেনেকৈ বুজিছিল মোদীৰ হিন্দী? – ক’লে প্ৰধানমন্ত্ৰী মোদীয়ে\nপ্ৰধানমন্ত্ৰীয়ে কয় যে বহু লোকে জানিব বিচাৰে যে গ্ৰিলছে মোৰ হিন্দী কেনেকৈ বুজি পাইছিল। মানুহে সুধিছে যে ইয়াক কেইবাবাৰো সম্পাদনা বা শ্বুট কৰা হৈছে নেকি?\nLast Updated : August 25, 2019, 15:40 IST\nপ্ৰধানমন্ত্ৰী নৰেন্দ্ৰ মোদীয়ে দেওবাৰে ‘মন কী বাত’ত এক প্ৰশ্নৰ উত্তৰত কয় যে বহু লোকে সুধিছে যে Man Vs Wildত বিয়েৰ গ্ৰিলছে হিন্দী ভাষাত কোৱা কথাবোৰ কেনেকৈ বুজি পাইছিল। মোদীয়ে কয় যে ইয়াৰ আঁৰত ৰহস্য একো নাই। গ্ৰিলছৰ সৈতে মোৰ বাৰ্তালাপত প্ৰযুক্তিৰ ব্যৱহাৰ কৰা হৈছিল। যেতিয়া মই তেওঁক কিবা এটা কৈছিলো, কিছু ক্ষণৰ ভিতৰতে ইয়াৰ ইংৰাজী অনুবাদ হৈ গৈছিল। মোৰ কথাৰ ইংৰাজী অনুবাদ তেওঁৰ কাণত সংলগ্ন সৰু উপকৰণৰ সহায়ত শুনিবলৈ পাইছিল। ইয়াৰ জৰিয়তে আমাৰ কথা–বতৰা সহজ হৈ পৰিছিল।\nপ্ৰধানমন্ত্ৰীয়ে কয় যে বহু লোকে জানিব বিচাৰে যে গ্ৰিলছে মোৰ হিন্দী কেনেকৈ বুজি পাইছিল। মানুহে সুধিছে যে ইয়াক কেইবাবাৰো সম্পাদনা বা শ্বুট কৰা হৈছে নেকি? আচলতে প্ৰযুক্তিয়ে মোৰ আৰু গ্ৰিলছৰ মাজত এক সেঁতুৰ কাম কৰিছিল।\nউল্লেখযোগ্য যে ‘মন কী বাত’ত মোদীয়ে এবাৰ ব্যৱহাৰ হোৱা প্লাষ্টিকৰ বিৰুদ্ধে ২ অক্টোবৰৰ পৰা এক নতুন জন আন্দোলন আৰম্ভ কৰাৰ আহ্বান জনায়। মোদীয়ে কয় যে জাতিৰ পিতাৰ ১৫০সংখ্যক জন্মজয়ন্তী উপলক্ষে আমি প্লাষ্টিকৰ বিৰুদ্ধে এক নতুন জন আন্দোলন আৰম্ভ কৰিম।\nFirst published: August 25, 2019, 15:40 IST\nman vs wildnarendra modiPM Modi